Colecţia Ştiinţe penale propune cititorului lucrări care conţin O 
valoare ştiinţifică adăugată pentru domeniul de referinţă. 
Acest plus de valoare nu se rezumă doar la nivelul teoretic al 
cercetării, ci vizează, în primul rând, caracterul aplicativ al 
acesteia. 


Multă vreme culpa medicală a reprezentat aproape un „tabu” pentru 
practica penală autohtonă, ghidată parcă de celebrele zicători din 
folclorul urban: „operaţia a reuşit, pacientul a murit” şi „mortul este 
întotdeauna de vină”. Deși greşelile profesioniştilor în domeniu 
existau, tendinţa era aceea de a le subsuma riscului inerent actului 
medical. În ultimii ani, însă, această tendinţă s-a estompat, practica 
judiciară în materie penală înregistrând din ce în ce mai multe cauze 
având ca obiect culpa medicală. 

Obiectivul principal al prezentei lucrări este tocmai acela de a oferi atât 
o bază teoretică pentru înțelegerea fenomenului infracțional în 
domeniu, cât şi o metodologie aplicabilă în investigarea concretă a 
cazurilor de culpă medicală. 

Atuul principal al lucrării, din perspectiva caracterului original, este 
reprezentat de stabilirea unei metodologii clare, aplicabilă în soluţio- 
narea concretă a cauzelor privind culpa medicală. În debutul lucrării, 
autoarea şi-a exprimat dorința ca: „această carte să fie foarte aplicată, să 
poată folosi în practica judiciară”. Eu sunt convins că a reuşit. 


Prof. univ. dr. Valerian Cioclei 

Prefață 


Apreciez că lucrarea „Răspunderea penală pentru malpraxis 
medical” abordează o temă importantă şi de actualitate (a) aducând 
o contribuţie originală în cercetarea acesteia (P). 

a) Multă vreme culpa medicală a reprezentat aproape un „tabu” 
pentru practica penală autohtonă, ghidată parcă de celebrele 
zicători din folclorul urban: „operaţia a reuşit, pacientul a murit” ŞI 
„mortul este întotdeauna de vină”. Deși greşelile profesioniştilor în 
domeniu existau, tendinţa era aceea de a le subsuma riscului 
inerent actului medical. 

În ultimii ani, însă, această tendință s-a estompat, practica judi- 
ciară în materie penală înregistrând din ce în ce mai multe cauze 
având ca obiect culpa medicală. Pe lângă răspunderea penală a 
persoanei fizice, în cauzele de acest gen a început să fie atrasă ŞI 
răspunderea penală a persoanei juridice, astfel încât, încet, dar 
implacabil, se construiește sub ochii noştri o jurisprudenţă din ce în 
ce mai consistentă în materia culpei medicale. 

În mod surprinzător, cercetarea ştiinţifică, materializată prin 
lucrări de specialitate în acest domeniu, este departe de a ține pasul 
cu noua dezvoltare jurisprudenţială. În acest context, în plan teo- 
retic, atât importanța, cât şi actualitatea temei abordate de prezenta 
lucrarea se impun de la sine. În plan practic, importanța și actua- 
litatea temei decurg din cercetarea jurisprudenţei care, deşi este din 
ce în ce mai consistentă, aşa cum aminteam mai sus, este departe 
de a fi consolidată, după cum această lucrare o dovedeşte. Soluţiile 
neunitare sau greşit motivate au ca origine, pe de o parte, lipsa 
unor explicaţii teoretice temeinic fundamentate, iar, pe de altă 
parte, lipsa unei metodologii de investigare clare şi eficiente. 

Obiectivul principal al prezentei lucrări este tocmai acela de a 
oferi atât o bază teoretică pentru înțelegerea fenomenului infracțional 
în domeniu, cât şi o metodologie aplicabilă în investigarea concretă a 
cazurilor de culpă medicală. Din această dublă perspectivă, teoretică 

şi aplicativă, apreciez că tema supusă analizei este importantă şi de 
actualitate. 

b) În ceea ce privește contribuţia originală a lucrării este de subli- 
niat, în primul rând, că autoarea a avut la dispoziţie destul de puţine 
repere doctrinare interne în materie, iar o abordare monografică a 
temei, după adoptarea noului Cod penal, nu a existat, până în 
prezent, în literatura de specialitate. În acest context, în mod inevi- 
tabil, autoarea a exploatat resursele propriilor cercetări în domeniu. 

Abordarea interdisciplinară a temei reprezintă un alt element de 
originalitate. În acest sens, este de observat faptul că lucrarea face 
un examen complex al dispozițiilor din ceea ce doctrina numește 
„drept medical”, încercând să valorifice în mod constructiv meca- 
nismele răspunderii civile delictuale, atât din perspectivă concep- 
tuală, cât şi din perspectivă jurisprudenţială. Un alt element ce 
merită a fi subliniat la capitolul contribuţie originală este spiritul 
critic manifestat cu privire la unele carențe legislative, dar şi cu 
privire la unele opinii exprimate în doctrina sau practica judiciară 
din domeniul analizat. Pe baza constatărilor privind imperfecțiunea 
unor incriminări, dar şi pe baza observaţiilor cu privire la aplicarea 
discutabilă a unor dispoziţii legale, autoarea formulează, pe par- 
cursul lucrării, şi câteva propuneri de lege ferenda interesante. 

În sfârșit, este de remarcat că atuul principal al lucrării, din 
perspectiva caracterului original, este reprezentat de stabilirea unei 
metodologii clare, aplicabilă în soluţionarea concretă a cauzelor 
privind culpa medicală. În debutul lucrării, autoarea şi-a exprimat 
dorinţa ca: „această carte să fie foarte aplicată, să poată folosi în 
practica judiciară”. Eu sunt convins că a reușit. 


Prof. univ. dr. Valerian Cioclei 

Aş vrea ca această carte să fie foarte aplicată, să poată folosi în 
practica judiciară, de aceea încerc să evit teoria doar pentru frumu- 
sețea teoriei, clasificările pentru sporirea imaginaţiei şi definițiile 
numai de dragul rigorii. Totuși, e nevoie de această aşezare în 
noțiunile cu care lucrăm, întrucât aceste lămuriri de început vor 
folosi mai departe, în analiza infracţiunilor şi în rezolvarea celor- 
lalte chestiuni cu care ne întâlnim în practică. 

Prin urmare, voi face aici delimitările necesare între dreptul penal 
șI instituțiile aparținând altor ramuri de drept prin care este 
reglementată activitatea din domeniul medical, pentru a putea apoi 
utiliza cu relevanța cuvenită aceste instituții în privința răspunderii 
penale; aceasta îmi va facilita şi definirea principalelor noţiuni pe care 
le folosesc în lucrare: malpraxisul și actul medical (primul capitol). 

Apoi, voi explica ceea ce eu apreciez că ţine de esenţa răspun- 
derii pentru malpraxis — caracterul profesional al acestei forme de 
răspundere — şi voi arăta cum acest caracter determină metoda de 
abordare a acestei răspunderi penale, întrucât el dă criteriul prin- 
cipal în funcţie de care voi analiza fiecare dintre condiţiile răspun- 
derii: acest criteriu este obligaţia profesională încălcată sau greșit 
îndeplinită; voi trece în revistă principalele categorii de obligaţii 
medicale și izvoarele lor legale şi infralegale (discutând, în privinţa 
celor infralegale, în ce măsură pot completa ele predictibil norma 
de incriminare) şi voi face o clasificare a obligaţiilor, arătând rele- 
vanța fiecărei categorii pentru diferitele condiţii, generale sau 
speciale, ale răspunderii penale pentru malpraxis. În fine, exerci- 
tarea profesiei medicale este guvernată de principiul independenţei, 
despre care voi arăta unde îl găsim reglementat şi în ce domenii ale 
răspunderii penale are el relevanţă (a/ doilea capitol). 

și aplicativă, apreciez că tema supusă analizei este importantă și de 
actualitate. 

b) În ceea ce priveşte contribuţia originală a lucrării este de subli- 
niat, în primul rând, că autoarea a avut la dispoziţie destul de puţine 
repere doctrinare interne în materie, iar o abordare monografică a 
temei, după adoptarea noului Cod penal, nu a existat, până în 
prezent, în literatura de specialitate. În acest context, în mod inevi- 
tabil, autoarea a exploatat resursele propriilor cercetări în domeniu. 

Abordarea interdisciplinară a temei reprezintă un alt element de 
originalitate. În acest sens, este de observat faptul că lucrarea face 
un examen complex al dispozițiilor din ceea ce doctrina numește 
„drept medical”, încercând să valorifice în mod constructiv meca- 
nismele răspunderii civile delictuale, atât din perspectivă concep- 
tuală, cât şi din perspectivă jurisprudenţială. Un alt element ce 
merită a fi subliniat la capitolul contribuţie originală este spiritul 
critic manifestat cu privire la unele carenţe legislative, dar şi cu 
privire la unele opinii exprimate în doctrina sau practica judiciară 
din domeniul analizat. Pe baza constatărilor privind imperfecţiunea 
unor incriminări, dar şi pe baza observaţiilor cu privire la aplicarea 
discutabilă a unor dispoziţii legale, autoarea formulează, pe par- 
cursul lucrării, și câteva propuneri de lege ferenda interesante. 

În sfârșit, este de remarcat că atuul principal al lucrării, din 
perspectiva caracterului original, este reprezentat de stabilirea unei 
metodologii clare, aplicabilă în soluţionarea concretă a cauzelor 
privind culpa medicală. În debutul lucrării, autoarea și-a exprimat 
dorința ca: „această carte să fie foarte aplicată, să poată folosi în 
practica judiciară”. Eu sunt convins că a reuşit. 


Prof. univ. dr. Valerian Cioclei 

Aș vrea ca această carte să fie foarte aplicată, să poată folosi în 
practica judiciară, de aceea încerc să evit teoria doar pentru frumu- 
sețea teoriei, clasificările pentru sporirea imaginaţiei şi definițiile 
numai de dragul rigorii. Totuşi, e nevoie de această așezare în 
noțiunile cu care lucrăm, întrucât aceste lămuriri de început vor 
folosi mai departe, în analiza infracțiunilor şi în rezolvarea celor- 
lalte chestiuni cu care ne întâlnim în practică. 

Prin urmare, voi face aici delimitările necesare între dreptul penal 
și instituțiile aparținând altor ramuri de drept prin care este 
reglementată activitatea din domeniul medical, pentru a putea apoi 
utiliza cu relevanţa cuvenită aceste instituţii în privinţa răspunderii 
penale; aceasta îmi va facilita şi definirea principalelor noţiuni pe care 
le folosesc în lucrare: malpraxisul şi actul medical (primul capitol). 

Apoi, voi explica ceea ce eu apreciez că ţine de esenţa răspun- 
derii pentru malpraxis — caracterul profesional al acestei forme de 
răspundere — și voi arăta cum acest caracter determină metoda de 
abordare a acestei răspunderi penale, întrucât el dă criteriul prin- 
cipal în funcţie de care voi analiza fiecare dintre condiţiile răspun- 
derii: acest criteriu este obligația profesională încălcată sau greşit 
îndeplinită; voi trece în revistă principalele categorii de obligaţii 
medicale și izvoarele lor legale şi infralegale (discutând, în privinţa 
celor infralegale, în ce măsură pot completa ele predictibil norma 
de incriminare) şi voi face o clasificare a obligaţiilor, arătând rele- 
vanța fiecărei categorii pentru diferitele condiţii, generale sau 
speciale, ale răspunderii penale pentru malpraxis. În fine, exerci- 
tarea profesiei medicale este guvernată de principiul independenţei, 
despre care voi arăta unde îl găsim reglementat și în ce domenii ale 
răspunderii penale are el relevanţă (a! doilea capitol). 

]. Dreptul medical, o ramură de drept? Regulile după care sta- 
bilim raportul dintre dreptul penal şi reglementările din domeniul 
sănătăţii 

2. Malpraxis. Sensul autonom al noțiunii de eroare medicală; ce 
(nu) înțelege legiuitorul prin malpraxis 

3. Actul medical 


Secţiunea 1. Dreptul medical, o ramură de drept? 
Regulile după care stabilim raportul dintre dreptul 
penal și reglementările din domeniul sănătăţii 


Specificul activităţilor din domeniul medical şi relevanţa lor juri- 
dică din ce în ce mai mare au dus în timp la apariţia, în cadrul 
sistemelor de drept naționale, a unor reglementări deopotrivă deta- 
liate şi sistematizate ale activităţii medicale şi medico-farmaceutice. 

Posibilitatea de a identifica în cadrul acestor reglementări prin- 
cipii, norme cu caracter general, norme specifice unor subdomenii 
ale activităţii medicale, ori norme privind răspunderea pentru 
diferite categorii de prejudicii face ca în prezent literatura de 
specialitate să se refere la dreptul medical ca la o veritabilă ramură 
a dreptului, cu caracter autonom în cadrul disciplinelor juridice!. 


' În literatura juridică română, cu privire la autonomia dreptului 
medical ca ramură de drept, a se vedea 4.7. Moldovan, Tratat de drept 
medical, Ed. All Beck, București, 2002, p. 5. 

Mai mult, se vorbeşte despre un „drept al sănătăţii”! — căruia 
dreptul medical i-ar fi numai „o componentă infimă”?, identifi- 
cându-se, totodată, în cadrul acestei ramuri, şi un „drept penal 
medical”, alături de „dreptul penal sanitar”, de „dreptul penal 
farmaceutic” ori de „dreptul penal al profesiei de infirmier”. 

De ce este însă important de stabilit dacă putem sau nu vorbi 
despre o ramură de drept, mai cu seamă într-o lucrare destinată 
practicienilor? În principal, pentru că rezolvarea acestei probleme 
duce și la rezolvarea aceleia privind regulile de interpretare a 
normelor din domeniul sănătăţii, atunci când ele intră în conflict sau 
în concurs cu alte norme. Ce-i drept, chestiunea are consecinţe mai 
importante în dreptul civil (civil în sens larg, adică extra-penal), și 
mai puțin în penal, aşa cum am să arăt îndată. 

Întâi, este de observat că principala reglementare a domeniului, 
Legea nr. 95/2006 privind reforma în domeniul sănătății, repu- 
blicată” (în continuare, Legea sănătăţii), deşi are dimensiunile unui 
cod, nu are trăsăturile unui astfel de act normativ”. Legea conţine, 
într-adevăr, dispoziții din diverse domenii interesând sănătatea, dar 
ea face doar o simplă alăturare a normelor, nu o integrare a lor, 
sistematizată, iar terminologia este inconsecventă şi neunitară, 
ducând la suprapuneri şi contradicții; fiind astfel alcătuită, această 
lege nu are aptitudinea de a genera principii, cărora să li se subor- 
doneze unitar normele cu caracter general ori special; chiar și deli- 
mitarea dintre aceste două categorii în interiorul legii este de multe 
ori greu de făcut. 


! De exemplu, 7. Turcu, Dreptul sănătăţii, Frontul comun al medicului 
şi juristului, Ed. Wolters Kluwer, București, 2010. 

2 P. Mistretta, Droit penal mâdical, Editions Cujas, Paris, 2013, p. 19-35. 

” Tbidem. 

*M.Of. nr. 652 din 28 august 2015. 

” Potrivit art. 18 din Legea nr. 24/2000 privind normele de tehnică 
legislativă pentru elaborarea actelor normative, republicată (M.Of. nr. 260 
din 21 aprilie 2010), „în vederea sistematizării şi concentrării legislaţiei, 
reglementările dintr-un anumit domeniu sau dintr-o anumită ramură de 
drept, subordonate unor principii comune, pot fi reunite într-o structură 
unitară, sub formă de coduri”. 

Apoi, Legea sănătăţii este completată de o serie de acte norma- 
tive de acelaşi nivel, fiecare fiind la rândul său detaliat în nume- 
roase acte normative de nivel inferior. 

Din prima categorie, menţionez, cu titlu de exemplu: Legea 
nr. 46/2003 a drepturilor pacientului!; Legea nr. 487/2002 a sănătăţii 
mintale și a protecției persoanelor cu tulburări psihice, republicată”; 
Legea nr. 266/2008 a farmaciei, republicată”; O.G. nr. 124/1998 pri- 
vind organizarea şi funcţionarea cabinetelor medicale, republicată”. 

În categoria actelor infralegale se regăsesc, spre exemplu, 
Ordinele ministrului sănătăţii: nr. 1410/2016 privind aprobarea 

Normelor de aplicare a Legii drepturilor pacientului nr. 46/2003; 
nr. 482/2007 privind aprobarea Normelor metodologice de aplicare 
a titlului XVI „Răspunderea civilă a personalului medical şi a 
furnizorului de produse şi servicii medicale, sanitare şi farmaceu- 
tice” din Legea nr. 95/2006 privind reforma în domeniul sănătăţii; 
nr. 1343 din 6 noiembrie 2006 pentru aprobarea Regulamentului de 
organizare şi funcţionare a comisiei de monitorizare şi competenţă 
profesională pentru cazurile de malpraxis; nr. 1101/2016 privind 
aprobarea Normelor de supraveghere, prevenire şi limitare a infec- 
țiilor asociate asistenţei medicale în unităţile sanitare; nr. 308/2015 
privind controlul prin verificare periodică a dispozitivelor medicale 
puse în funcţiune şi aflate în utilizare etc. 

Observaţia privind caracterul nesistematizat şi inconsecvent al 
reglementărilor din Legea sănătăţii este valabilă şi în privinţa 
celorlalte acte normative. 

De aceea, eu cred că legislaţia din domeniul medical nu susţine, 
din perspectiva dreptului pozitiv, teza că dreptul medical sau 
dreptul sănătăţii s-ar contura ca ramură autonomă în cadrul siste- 
mului de drept românesc. Nici numărul mare al reglementărilor şi 
specificul activităţii din acest domeniu nu sunt, în opinia mea, 
suficiente pentru a le considera ca aparţinând unei ramuri de drept 
autonome. 


M.Of. nr. 51 din 29 ianuarie 2003. 

* M.Of. nr. 652 din 13 septembrie 2012. 
* M.Of. nr. 85 din 2 februarie 2015. 

* M.Of. nr. 568 din | august 2002. 

Însă, mai degrabă decât o eventuală autonomie a dreptului 
medical în cadrul sistemului de drept, cele ce prezintă cu adevărat 
relevanţă când vorbim despre răspunderea penală sunt următoarele: 

- raportul dintre normele care reglementează răspunderea în 
domeniul medical şi cele de drept penal; 

- delimitarea clară a noţiunilor specifice domeniului medical 
(stabilirea semnificației pe care legiuitorul — unul civil — a vrut să 
le-o acorde). 

Cât priveşte prima problemă — raportul dintre norme — trebuie 
acordat întâi semnificaţie faptului că reglementarea este esențial- 
mente una de drept civil (în sens larg), astfel că instituţiile sunt 
construite după regulile generale ale acestei materii. 

Apoi, trebuie observat că reglementarea activităţii medicale a 
apărut în principal din necesitatea de a organiza, în funcţie de 
trăsăturile foarte specifice ale activităţii din domeniului sănătăţii, 
răspunderea patrimonială pentru prejudicii materiale ori morale 
produse prin faptele personalului medical, sanitar ori farmaceutic. 

Conchid că, din punctul de vedere al dreptului civil, normele 
din domeniul sănătăţii au caracter special şi derogator, comple- 
tându-se cu cele de drept civil comun care nu le contravin. 

Însă, din punctul de vedere al răspunderii de drept penal pentru 
fapte din domeniul medical, normele care reglementează materia 
nu au, în principiu, caracter derogator: regulile generale şi speciale 
ale răspunderii penale, așadar cele cuprinse în Codul penal, sunt 
aplicabile şi domeniului medical; dispoziţiile din Legea sănătății 
nu derogă de la cele de drept penal, nici chiar cele privind răspun- 
derea (întrucât, așa cum am arătat, textele din Legea sănătăţii au în 
vedere răspunderea patrimonială, nu pe cea penală). 

Voi reaminti în multe rânduri pe parcursul lucrării regula aici 
stabilită — aceea că normele din domeniul sănătăţii nu derogă de la 
dispoziţiile de drept penal; spre exemplu, când mă voi referi la 
lipsa de relevanță a clasificării contractual-delictual în privinţa 
obligațiilor profesionale, al căror izvor „civil” nu interesează 
răspunderea penală!; când voi discuta despre semnificația în penal 


Infra, Titlul L, Capitolul II, Secţiunea a 3-a, ŞI. 

a actului medical exercitat împotriva voinţei pacientului; în 
legătură cu stabilirea răspunderii penale individuale când actul 
medical este prestat de mai mulți profesionişti”; sau când mă voi 
referi la raportul dintre fapta persoanei fizice şi răspunderea per- 
soanei juridice”. 

Art. 653 alin. (5) din Legea sănătăţii statuează, de altfel, că 
răspunderea civilă reglementată prin această lege nu înlătură 
angajarea răspunderii penale, dacă fapta care a cauzat prejudiciul 
constituie infracțiune conform legii. Textul este de o vădită inutili- 
tate, de vreme ce, de principiu, răspunderea de drept civil coexistă 
cu cea penală, iar răspunderea civilă reglementată de Legea sănă- 
tății este una cu caracter strict reparator, condiționată de existenţa 
unui prejudiciu, şi nu cu caracter sancționator. 

Cât priveşte a doua problemă, legată de semnificaţia, de 
conţinutul juridic al unor noţiuni de specialitate medicală pe care le 
regăsim în legislaţia din acest domeniu, demersul nu este la fel de 
facil. De aceea, am alocat secţiunea următoare „traducerii” în drept 
penal a principalelor noţiuni cu care operăm în cadrul răspunderii 
penale pentru malpraxis, şi anume a noțiunii înseşi de malpraxis 
(căreia legiuitorul civil i-a ataşat o definiţie inadecvat construită) şi 
a conceptului de act medical (pe care — poate mai bine — legiuitorul 


l-a lăsat fără vreo definiţie legală). 


Secţiunea a 2-a. Malpraxis. Sensul autonom 
al noţiunii de eroare medicală; ce (nu) 
înţelege legiuitorul prin malpraxis 


Cea mai importantă noțiune care, ţinând de domeniul medicinei, 
constituie totodată şi o instituţie de drept, este aceea de malpraxis. 

„Malpraxis” semnifică, etimologic, o practică greşită. Înţelesul 
său nu include, evident, domeniul medical; riguros corect, strict 


' Infia, Titlul IV, Capitolul I, Secţiunea a 2-a. 
i Injra, Titlul II, Capitolul I, Secţiunea 1, $2. 
* Infra, Titlul III, Capitolul III. 

sub aspect lingvistic, este să vorbim, spre exemplu, despre malpraxis 
medical (aşa cum am făcut și eu în titlul acestei cărți), malpraxis 
avocaţial, malpraxis bancar!, în curând, probabil, şi despre malpraxis 
judiciar etc. 

Cu toate acestea, în vorbirea curentă termenul este utilizat mai 
degrabă în legătură cu activitatea medicală, aşa încât formularea 
„malpraxis medical” sună multora ca fiind pleonastică. Probabil de 
aceea nici legiuitorul nu utilizează termenul decât în legătură cu 
domeniul medical (în Legea sănătăţii); în alte domenii se referă la 
răspunderea „profesională” (spre exemplu, în cadrul legislaţiei care 
reglementează diferite forme de asigurare). Tot de aceea o să folo- 
sesc și eu în cele ce urmează noțiunea de malpraxis, şi nu formu- 
larea „malpraxis medical”. 

Astfel, Legea sănătăţii reglementează, în Titlul al XVI-lea, răs- 
punderea civilă a personalului medical şi a furnizorului de produse 
ŞI servicii medicale, sanitare şi farmaceutice. 

Potrivit art. 653 alin. (1) lit. b), malpraxisul este „eroarea 
profesională săvârşită în exercitarea actului medical sau medico- 
farmaceutic, generatoare de prejudicii asupra pacientului, impli- 
când răspunderea civilă a personalului medical şi a furnizorului de 
produse şi servicii medicale, sanitare şi farmaceutice”. 

Sintagma „eroarea profesională” are, în sensul autonom, propriu 
domeniului medical în legătură cu care este utilizată, sensul comun 
de greșeală. 


' De altfel, o parte a doctrinei juridice folosește această terminologie, de 
malpraxis medical și, respectiv, de malpraxis al altor profesii; spre exemplu, 
IL. Pop, I.E. Popa, S.1. Vidu, Curs de drept civil. Obligaţiile, Ed. Universul 
Juridic, Bucureşti, 2015, passim; F.I. Mangu, Malpraxisul medical. Răspun- 
derea civilă medicală, Ed. Wolters Kluwer, Bucureşti, 2010; G.A. Năsui, 
Malpraxisul medical. Particularităţile răspunderii civile medicale. Jurispru- 
dență internă relevantă. Malpraxisul profesiilor liberale, ed. a 2-a revăzută şi 
adăugită, Bucureşti, Ed. Universul Juridic, Bucureşti, 2016. 

“ O lucrare se ocupă, alături de malpraxisul medical, de malpraxisul 
avocaţilor, al notarilor publici, al executorilor judecătoreşti, al practi- 
cienilor în insolvenţă, al evaluatorilor autorizaţi şi al auditorilor statutari 
(D. Cimpoeru, Malpraxisul, Ed. C.H. Beck, Bucureşti, 2013). 

Acest sens se îndepărtează însă de cel consacrat juridic al 
noțiunii de eroare: eroarea are, în drept, caracter de cauză de înlă- 
turare a răspunderii, fiind considerată incompatibilă în principiu cu 
vinovăția. În sens juridic, eroarea desemnează o trăsătură a compo- 
nentelor intelectuale, volitive ale unei conduite umane, referindu-se 
la necunoaşterea unor date ale realităţii de care depinde caracterul 
asumat, conştient, al unei fapte. 

În dreptul civil, eroarea este una dintre cauzele care afectează 
valabilitatea consimțământului şi, ca atare, atrage ineficienţa 
obligaţiilor asumate sub imperiul ei'. În dreptul penal, eroarea este 
o cauză de neimputabilitate, care exclude răspunderea pentru fapta 
prevăzută de legea penală. 

În Legea sănătăţii, în schimb, noţiunea de eroare are un sens 
diferit: ea nu desemnează o componentă psihică, ci are rolul de a 
califica o faptă ca fiind greşită şi imputabilă, fiind aici utilizată 
într-un înţeles comun, „ajuridic”, acela de greşeală. 

Caracterul inadecvat al definiţiei legale a malpraxisului este 
evident. Inadecvarea este accentuată de faptul că definiţia priveşte 
instituția răspunderii. 

Folosirea greşită a noţiunii de eroare generează dificultăţi şi la 
nivel teoretic, după cum şi jurisprudenţa încearcă să „ajusteze” 
conceptele cu care operează legiuitorul; de altfel, sunt rare hotă- 
rârile judecătoreşti care utilizează noţiunea de malpraxis, jurispru- 
denţa recurge mai degrabă la conceptele consacrate în drept: „Deşi 
actele medicale defectuoase nu exclud faptele ilicite comise cu 
intenție, cele mai multe acte de malpraxis sunt comise din culpă 
(...). Pentru o mai bună stabilire a formei de vinovăţie este foarte 
important a se face distincția între fapta comisă prin eroare şi 
fapta comisă din greşeală. Eroarea este determinată de situaţii ca 
evoluţia complicată a unei boli ori simptomatologia atipică, situaţii 
în care orice medic ar fi procedat de aceeaşi manieră. Greşeala 
presupune nerespectarea unor norme de comportament profesional 
pe care un medic cu aceeaşi capacitate profesională, în aceleaşi 
condiţii, le-ar fi respectat. Spre deosebire de greşeală, eroarea 


! Art. 1206-1213 C.civ. 

apare în pofida bunei-credințe şi a conştiinciozității medicului” 
(s.m.); „eroarea este diferită de greşeală (culpa medicală), aceasta 
din urmă (...) fiind fapta medicului (...) prin care se produce un preju- 
diciu pacientului pentru care medicul este răspunzător (.. Y? (sm). 

În aceste condiţii, prin „eroare profesională” trebuie înțeleasă 
greșeala în conduita medicală sau medico-farmaceutică de natură 
să antreneze răspunderea civilă. 

Din interpretarea sistematică a dispozițiilor Legii sănătăţii, 
rețin, așadar, că malpraxis este conduita greşită, fapta prejudicia- 
bilă comisă în exercitarea actului medical . 

În principiu, nu intră în această categorie alte fapte ilicite 
prejudiciabile comise în legătură cu activitatea medicală, respectiv 
în afara actului medical, cum sunt, spre exemplu, traficul de 
organe, infracțiunile de fals, cele legate de administrarea unităţilor 
medicale (abuzul ori neglijenţa în serviciu, delapidarea etc.). În 
unele situaţii, însă, exercitarea actului medical este strâns legată de 
împrejurări exterioare asistenţei medicale propriu-zise, aşa încât o 
să mă refer și la infracțiuni cum ar fi neglijența în serviciu, dar 
numai pentru necesare delimitări. 

La fel, deşi în principiu faptele comise cu intenţie sunt în afara 
obiectului acestei cărți, o să pun în discuţie și o serie de infracţiuni 
intenționate, fie pentru a stabili corect forma de vinovăţie în 
anumite situaţii, fie pentru a atrage atenţia asupra unor infracţiuni 
intenționate contra persoanei aflate în proximitatea malpraxisului. 


! Trib. Bucureşti, Secţia a IV-a civilă, sentinţa civilă nr. 1784/2012, 
astfel cum este analizată în decizia nr. 150/2013 a C.A. Bucureşti, care a 
menţinut soluţia tribunalului şi a confirmat considerentele sentinţei, repro- 
dusă de R.M. Călin, Malpraxis. Răspunderea medicului şi a furnizorului 
de servicii medicale. Practică judiciară, Ed. Hamangiu, Bucureşti, 2014, 
p. 164. 

ECG.A. Bucureşti, decizia nr. 150/2013, precitată. 

* Cu privire la înţelesul sintagmei „eroare profesională” în sensul Legii 
nr. 95/2006, a se vedea F./. Mangu, op. cit., p. 473-480. 

* Cu privire la noţiunea de act medial, a se vedea secţiunea următoare. 

Secţiunea a 3-a. Actul medical 


Legea sănătății nu conţine o definiţie a actului medical. 
Foloseşte însă această sintagmă în diferite contexte: de exemplu, 
vorbind despre răspunderea spitalelor pentru „calitatea actului 
medical” (art. 166), despre independenţa medicului în „exercitarea 
actului medical” (art. 414), despre vinovăția persoanelor „implicate 
în actul medical” (art. 654), despre „autorizarea actului medical” 
(art. 662), ori despre „prejudiciile produse prin actul medical” 
(art. 667), în altă parte, chiar dacă nu va fi explicat ce înţelege prin 
act medical, legiuitorul instituie atribuţii în legătură cu „activităţi 
conexe actului medical” (art. 136; s.m.). 

De asemenea, am văzut că definiția malpraxisului este construită 
în jurul noțiunilor de act medical şi de act medico-farmaceutic 
(acesta din urmă, la rândul său, tot un concept fără definiţie legală). 

Din modul în care noțiunea este utilizată în cuprinsul legii, 
conchid că actul medical reprezintă activitatea sau complexul de 
activități prin care se acordă asistența medicală, primară sau de 
urgență. lată şi o definiție din doctrină, în acelaşi sens: „actul 
medical constituie acea activitate a unui profesionist din domeniul 
sanitar desfășurată în scopul salvării vieții, prelungirii acesteia, 
prevenirii infirmităților, uşurării suferințelor, creșterii, menţinerii 
sau redării întregului potenţial fizic şi psihic și, nu în ultimul rând, 
reîntregirii Și reinserției pacientului”!. 

În acest înţeles, actul medical cuprinde atât acte de asistență medi- 
cală propriu-zisă (prevenţie, diagnostic, tratament), cât și acele acti- 
vităţi care facilitează sau organizează asistența medicală propriu-zisă. 

Cu acest sens voi folosi sintagma „act medical”, atunci când mă 
voi referi la conduite susceptibile de a fi analizate, ca element 
material, în latura obiectivă a infracțiunilor asociate malpraxisului”. 


FI. Mangu, Malpraxisul medical. Răspunderea civilă medicală, 
Ed. Wolters Kluwer, București, 2010, p. 507. 

* Mi-e preu să depăşesc această secțiune fără să amintesc că în spațiul 
public s-au purtat, inclusiv între profesionişti ai medicinei, subtile discuţii 
în legătură cu măsurarea temperaturii corporale a persoanelor aflate în 
anumite locuri publice, dezbătându-se dacă este sau nu permis ca acest 

lată şi care sunt componentele actului medical și, exemplifi- 
cativ, conduitele ce se vor analiza ca element material al infracţiu- 
nilor din partea a doua a cărţii: exercitarea actului medical constă 
în proceduri de prevenire, diagnostic sau tratament. 

În cadrul activității de prevenire, elementul material al infrac- 
țiunilor contra persoanei va viza, în concret, acte precum consul- 
turi, investigaţii paraclinice, vaccinări. 

Diagnosticarea constituie, materialmente, un ansamblu de 
investigaţii clinice şi paraclinice care au ca obiectiv definirea stării 
patologice a unui pacient. Tipurile diferite de diagnostic (pre- 
zumtiv, definitiv, diferenţial, clinic, paraclinic) presupun activităţi 
concrete cum ar fi interviul, examinarea clinică a pacientului, 
anamneza, examinarea paraclinică prin analize de laborator 
(chimice sau microbiologice), investigaţii imagistice noninvazive 
(ecografie, electro-cardiograma, imagistica prin rezonanţă magne- 
tică, encefalograma etc.), investigații invazive (cum ar fi 
endoscopia coronografia, ori cele efectuate în cazul diagnosticului 
intra-operator, ce presupune efectuarea unei intervenţii chirurgicale 
pentru observare, cum ar fi prelevare de ţesuturi, secreţii). 

Tratamentul presupune acte medicale dintre cele mai diverse, 
putând interesa latura obiectivă a infracțiunii activităţi precum 
prescrierea şi administrarea medicamentelor, efectuarea intervențiilor 
chirurgicale, acordarea îngrijirilor nemijlocite sau mijlocite tehnic etc. 

Această „clasificare” a actelor medicale este utilă numai pentru a 
organiza o primă imagine de ansamblu asupra conduitelor ce vor fi 
analizate în lucrare; aceste categorii nu influențează modul de stabilire 
a răspunderii penale, întrucât, aşa cum se va arăta, de altfel, pe tot 
parcursul lucrării, toate componentele actului medical sunt sus- 
ceptibile de a atrage răspunderea penală, toate tipurile de activități 
concrete desfășurate de cadrul medical având „vocația” de a constitui 
elementul material al unei infracțiuni asociate malpraxisului. 


„act medical” al „termometrizării” (cuvânt inventat ad-hoc, iată cum: 
https://dilemaveche.ro/sectiune/pe-ce-lume-traim/articol/termometrizare) 
să fie efectuat de o persoană fără pregătire medicală; nu am sesizat să se fi 
întrebat cineva dacă o atare măsurătoare constituie sau nu un act medical, 
sau ce ar fi acela un act medical; s-ar fi simplificat mult dezbaterile. 


Capitolul II 
Răspunderea pentru malpraxis — 
o răspundere profesională 


1. Relevanţa caracterului profesional al răspunderii pentru abor- 
darea teoretică şi practică a cazurilor de malpraxis 

2. Care sunt obligaţiile profesionale și cum le identificăm (obli- 
gația generală de îngrijire, de a acorda asistență medicală; obligaţia 
de a şti; alte obligaţii prevăzute în legi; acte normative inferioare 
legii, izvor de obligaţii profesionale; codurile deontologice; standar- 
dele recunoscute ale profesiei; temeri nejustificate: standardul profe- 
sional şi predictibilitatea normei penale) 

3. Clasificarea obligaţiilor medicale (obligații contractuale sau 
delictuale? Lipsa de relevanță pentru răspunderea penală; criteriile 
relevante pentru dreptul penal) 

4. Principiul independenţei profesionale; relevanța lui pentru răs- 
punderea penală 


Secţiunea 1. Relevanţa caracterului profesional 
al răspunderii pentru abordarea teoretică 
și practică a cazurilor de malpraxis 


Nu este obiectul acestei cărți să contureze o teorie generală a 
răspunderii profesionale, dar ea nici nu își poate atinge scopul fără a 
enunţa reperele, fie şi cele mai generale, ale unei atare răspunderi. 

Înţeleg prin „răspundere profesională” răspunderea pentru fapte 
comise în exercitarea unei profesiuni sau meserii, aşadar, într-un 
domeniu care cunoaște propriile reguli de conduită, instituite 
normativ, prin acte de reglementare de diferite categorii, ori prin 
standarde științifice sau profesionale. 

Existența unor astfel de reguli ale profesiei face ca evaluarea 
oricărei activități din domeniul ei să se reducă, esențialmente, la eva- 
luarea modului de aducere la îndeplinire a unor obligații speciale, cu 
caracter profesional, aşadar a unor „obligaţii profesionale”. 

Obligaţii profesionale sunt acelea instituite de reglementările şi 
standardele profesionale la care m-am referit; altfel spus, având la 
îndemână și din art. 192 alin. (2) C.pen. sau din 196 alin. (3) 
C.pen. și văzând că formularea de acolo este cea mai adecvată şi 
cuprinzătoare, rețin că obligațiile profesionale sunt acelea insti- 
(uite prin dispozițiile legale sau măsurile de prevedere pentru 
exercițiul unei profesii sau meserii. 

Raportarea la obligaţiile profesionale constituie criteriul, cheia, 
pentru analiza oricărei forme de răspundere profesională, deci şi 
pentru răspunderea penală a profesionistului din domeniul medical; 
atât instituţiile de drept penal general privind angajarea răspunderii, 
cât şi cele de drept penal special, privind incriminările propriu-zise, 
sunt determinate de existenţa şi natura acestor obligații profesionale; 
deocamdată, doar cu titlu de exemplu: situaţia premisă a celor două 
infracțiuni principale de care ne ocupăm (uciderea din culpă și 
vătămarea corporală din culpă) este reprezentată de existența unui 
anume standard profesional!; identificarea aceluiași standard profe- 
sional are o anume semnificație în latura subiectivă a acelorași 
infracţiuni”; modul în care organul judiciar identifică şi descrie 
obligaţiile profesionale are consecințe procesuale determinante 
pentru stabilirea cadrului procesual”. 

Prin urmare, procesul de stabilire a răspunderii penale pentru 
malpraxis (a existenţei sau inexistenței ei în sarcina unei persoane) 
începe prin identificarea obligaţiei profesionale și constă, în esenţă, 
în stabilirea modului în care o atare obligaţie este în concret 
îndeplinită. 

Dacă din perspectiva dreptului civil răspunderea pentru mal- 
praxis a fost abordată structurat în doctrina română, nu același lucru 
l-am observat în legătură cu aspectele de drept penal: lucrările 


Infra, Titlul II, Capitolul |, Secţiunea a 3-a, ŞI, 1.1. 
; Infra, Titlul II, Capitolul I, Secţiunea a 4-a, $2. 
” Infra, Titlul V, Capitolul II, Secţiunea a 2-a. 

recente de drept penal referitoare la răspunderea penală medicală 
sunt mai degrabă o trecere în revistă a cazuisticii din domeniu 
(unele dintre ele fiind, neîndoielnic, cuprinzătoare şi valoroase) 
decât o tratare sistematică a domeniului, adică una care să aşeze 
elementele de specificitate ale malpraxisului pe palierul dreptului 
penal general şi, respectiv, să identifice modul specific în care 
normele de incriminare se aplică în cazul conduitelor medicale. 
Chiar şi încercările de sistematizare a domeniului prin clasifi- 
cări ale conduitelor medicale suferă prin aceea că nu se raportează 
la ceea ce este, cum am arătat, de esenţa caracterului profesional al 
răspunderii, respectiv la obligaţia sau la categoriile de obligații 
profesionale încălcate. Separat de faptul că o clasificare a condui- 
telor medicale ar fi practic inaccesibilă juristului, ea ar fi şi fără 
vreo utilitate juridică. | 
Spre exemplu, o lucrare ce îşi propune o astfel de sistematizare 
împarte conduitele medicale culpabile, similar altor autori, de 
altfel, după cum urmează: culpe medicale „propriu-zise” (în cadrul 
cărora s-ar afla, spre exemplu, „erori de diagnostic, erori în con- 
trolul realizării actului medical”), culpele medicale prin încălcarea 
obligaţiei de informare şi, finalmente, categoria „erori organiza- 
torice” (în cadrul cărora se identifică organizarea necorespun- 
zătoare a supravegherii bolnavilor, netransferarea de urgenţă a 
pacientului la o clinică de specialitate); privitor la această din urmă 
categorie, se arată că, deşi ea nu constituie o culpă medicală 
„propriu-zisă”, „există totuşi o conduită culpabilă ce poate fi temei 


a sa 2 
al răspunderii penale”. 


Mie îmi pare că delimitarea eșuează într-o astfel de aproximare 
tocmai pentru că este artificială, bazată pe criterii neconcludente: 
evident că este vorba, în toate situațiile astfel „clasificate”, nu doar 
de simple conduite culpabile, ce pot constitui temei al răspunderii 
penale, ci, mai mult, de conduite profesionale culpabile. In schimb, 
utilizând metoda identificării obligaţiei profesionale a cărei 


l 


! S. Bogdan, D.A. Şerban, Drept penal. Partea specială. Infracţiuni 
contra persoanei şi contra înfăptuirii justiţiei, Ed. Universul Juridic, 
Bucureşti, 2017, p. 81-87. 

“ Ibidem. 

încălcare stă la baza conduitei culpabile, se va constata în exemplul 
privind „netransferarea pacientului la o clinică de specialitate” că 
există o obligaţie profesională, specifică, în exercitarea actului 
medical, aceea de a solicita prezenţa unui specialist cu competențe 
superioare sau de a transfera pacientul la o unitate superioară aptă 
să-i acorde îngrijirile necesare vindecării; existenţa acestei obligaţii 
profesionale în sarcina cadrului medical face ca încălcarea ei să 
constituie o exercitare necorespunzătoare a actului medical, ceea 
ce atrage o răspundere de ordin profesional; ca atare, conduita dată 
ca exemplu constituie și ea, fără vreun echivoc şi fără nuanţări, tot 
o „culpă medicală”. Merită amintită aici şi definiția pe care am 
dat-o actului medical”, pe care nu am limitat-o la manevrele exerci- 
tate nemijlocit asupra pacientului pentru aplicarea unui tratament, 
ci am inclus în noţiune orice activitate care concură la prestarea 
asistenței medicale; ţinând cont de acest înţeles al noţiunii de act 
medical, cred că organizarea transportului unui pacient la o altă 
unitate medicală poate fi calificată drept componentă a actului 
medical, iar neîndeplinirea acestei obligaţii este, fără îndoială, un 
act de malpraxis. 

Astfel, analiza întemeiată pe observarea obligaţiei profesionale 
încălcate are, pe lângă avantajul de a scuti juristul de sarcina de a 
inventaria și categorisi conduite medicale;, şi pe acela de a îi pune 


"De altfel, atare clasificări ale conduitelor medicale se întâlnesc şi în 
cadrul doctrinelor care au abordat mai sistematizat domeniul; se identi- 
fică, spre exemplu, următoarele categorii: neîndeplinirea obligaţiei de 
informare, greşeală tehnică, eroare de diagnostic, eroare în alegerea trata- 
mentului, greşeală în aplicarea tratamentului (Rapport Annuel 2007 — La 
sante dans la jurisprudence de la Cour de Cassation, La Documentation 
Frangaise, Paris, 2008, p. 228-232); alte asemenea clasificări: Morgane 
Daury-Fauveau, La responsabilits penale du mâdecin. Les principales 
infractions contre les personnes, Bordeaux, LEH Edition, 2003 (v. nume- 
rique 2011), Essentiel, p. 21, sau Pierre Van Ommeslaghe, Perte d'une 
chance et risque realis&: chercher lerreur, în 7 Lure (coord.), Droit 
medical et dommage corporel. Etat de lieux et perspectives, Anthemis, 
Limal, 2014, p. 215. 

“ Supra, Capitolul I, Secţiunea a 3-a. 

” O să fac şi în cadrul acestei lucrări o sumară trecere în revistă a 
principalelor componente ale actului medical, exemplificând cu diferite 

la dispoziție categorii şi clasificări proprii lui, aşadar ușor de 
utilizat, aceasta, întrucât instituţiile de drept ce conturează răspun- 
derea, civilă sau penală, se vor aplica nu în funcție de specificul 
„medical” al actului profesionistului, ci prin observarea specificului 
juridic al obligaţiilor profesionale — spre exemplu, de a face ori de a 
nu face, de diligență ori de rezultat. Îi rămâne juristului singura 
dificultate de a identifica obligația sau setul de obligații ce revin 
profesionistului în fiecare caz în parte. În secţiunea ce urmează o să 
prezint câteva instrumente care facilitează acest demers. 


Secţiunea a 2-a. Care sunt obligaţiile profesionale 
şi cum le identificăm 


Doctrina încearcă o clasificare a obligaţiilor, ba chiar o enume- 
rare exhaustivă a acestora. Demersul este imposibil, chiar şi pentru 
obligațiile cu caracter general, pentru că, aşa cum voi arăta, sursele 
(izvoarele) acestor obligații nu pot fi inventariate. Important este, 
pentru jurist, să fie avizat cu privire la natura acestor izvoare şi să 
Je poată accesa ori măcar să aibă reperele pentru a căuta, în funcţie 
de specificul fiecărei cauze, sursele relevante. 


categorii de „proceduri medicale”, dar numai cu caracter exemplificativ 
şi pentru a concretiza raportul cu natura juridică a obligaţiilor profesio- 
nale pe care fiecare le implică, fără a le acorda vreo semnificaţie proprie 
în cadrul demersului juridic; pentru un inventar al problemelor de ordin 
medical care pot aduce în discuţie răspunderea juridică în cadrul dife- 
ritelor tipuri de acte medicale, a se vedea A. Rogier (coord.), Respon- 
sabilite Medicale. La reference pour les hâpitaux — medecins — juristes, 
Editions ESKA, Paris, 2005, sau D. Malicier, A. Miras, P. Feugler, P. Faivre, 
La responsabilits mâdicale. Donnses actuelles, ed. a 2-a, Editions ESKA, 
Paris, 1999. 

ŞI. Obligaţia generală de îngrijire, de a acorda asistenţă 
medicală 


Art. 663 alin. (1) din Legea sănătăţii consacră obligaţia funda- 
mentală a personalului medical — obligaţia generală de a acorda 
asistență medicală (obligaţia de îngrijire): „Medicul, medicul 
stomatolog, asistentul medical/moaşa au obligaţia de a acorda 
asistență medicală/îngrijiri de sănătate unei persoane doar dacă au 
acceptat-o în prealabil ca pacient”. 

Tehnica legislativă este deficitară, obligaţia nu este statuată 
expres, ci implicit, prin referirea la condiţiile în care ea se naşte în 
sarcina cadrului medical. În pofida acestei redactări, identificăm, 
totuşi, în text, corelativă dreptului pacientului de a primi îngrijiri 
medicale, obligaţia cu caracter general a cadrului medical de a 
acorda îngrijiri medicale. 

Dreptul de a primi îngrijiri medicale şi, corelativ, obligaţia de 
îngrijire se nasc diferit, în funcţie de cadrul în care este prestată 
asistența medicală. 

Situaţia personalului angajat în cadrul unei unităţi sanitare aflate în 
relaţii contractuale cu o casă de asigurări de sănătate este cea mai 
răspândită ipoteză. În privinţa acestor persoane, raportul obligaţional 
este condiționat numai de existența contractului de muncă (al cadrului 
medical), respectiv a celui de asigurare (al pacientului). 

Pentru celelalte categorii de personal medical, existenţa acestei 
obligaţii este însă supusă condiţiei ca titularul dreptului corelativ la 
îngrijire să fi fost acceptat ca pacient, după regulile stabilite adminis- 
trativ, prin Ordinul nr. 482/2007 al Ministrului Sănătăţii Publice!. 

Potrivit art. 10 alin. (2) din Ordin, „criteriile de acceptare ca 
pacient sunt următoarele: 

a) metoda de prevenţie, diagnostic, tratament la care urmează să 
fie supusă persoana în cauză să facă parte din specialitatea/com- 
petența medicului, medicului dentist, asistentului medical/moaşei; 


' Privind aprobarea Normelor metodologice de aplicare a titlului XVI 
„Răspunderea civilă a personalului medical şi a furnizorului de produse şi 
servicii medicale, sanitare şi farmaceutice” din Legea nr. 95/2006 privind 
reforma în domeniul sănătăţii (M.Of. nr. 237 din 5 aprilie 2007). 

b) persoana în cauză să facă o solicitare scrisă către medic, 
medicul dentist, asistentul medical/moaşă de acordare a asistenţei 
medicale, cu excepţia cazurilor în care persoana este lipsită de 
discernământ sau a situaţiilor de urgenţă medico-chirurgicală. Soli- 
citarea va fi păstrată în fişa medicală sau, după caz, într-un registru 
special; 

c) aprecierea medicului, medicului dentist, asistentului medical/ 
moaşei că prin acordarea asistenţei medicale nu există riscul 
evident de înrăutăţire a stării de sănătate a persoanei căreia i se 
acordă asistenţă medicală”. 

De la aceste reguli privitoare la naşterea obligaţiei de îngrijire 
derogă dispoziţiile privind asistența medicală de urgenţă. 

Potrivit art. 663 alin. (3) din Legea sănătăţii, „medicul, medicul 
stomatolog, asistentul medical/moaşa au obligaţia de a accepta 
pacientul în situaţii de urgenţă, când lipsa asistenţei medicale poate 
pune în pericol, în mod grav şi ireversibil, sănătatea sau viaţa 
pacientului”. 

Astfel, în cazurile care constituie urgenţe medicale, obligaţia de 
asistență (de îngrijire medicală) revine oricărui cadru medical, 
indiferent care este specialitatea sa și oricare ar fi raporturile dintre 
el şi pacient, ori dintre acesta din urmă şi unitatea la care este 
angajat medicul. 

Existenţa unei atare obligaţii necondiționate atrage, din perspec- 
tiva infracțiunilor contra persoanei, cel puțin două consecinţe 
importante: 

- fapta omisivă (de a nu acorda asistență medicală de urgenţă) 
va fi considerată o formă de neîndeplinire a obligaţiei cadrului 
medical — deci o modalitate faptică de realizare a elementului 
material al vreuneia dintre infracțiunile contra persoanei; 

- cât priveşte evaluarea modului în care a fost prestată asistenţa 
în astfel de situaţii, atât în latură obiectivă (priceperea, îndemâ- 
narea), cât şi în latură subiectivă (capacitatea de a prevedea în concret 
o anumită urmare), cadrului medical nespecialist în domeniul în 
care a avut loc intervenția urgentă îi vor fi aplicabile criteriile 
minimei diligenţe, şi nu ale diligenţei medii a specialistului!. 


! Pentru probleme particulare privind asistența de urgenţă, a se vedea, 
spre exemplu, infra, Titlul II, Capitolul 1, Secţiunea a 4-a; pentru problemele 

Obligaţia de îngrijire este una cu caracter general, aplicabilă 
oricărui domeniu al asistenței medicale şi guvernează orice act 
medical; o serie de dispoziţii legale concretizează această obligaţie 
cu caracter general şi o transpun în obligații specifice unor anumite 
activităţi sau unor anumite acte medicale. 


$2. Obligaţia de a ști 


Conţinutul ei constă în îndatorirea profesionistului de a se 
informa continuu, de a fi la curent cu datele cele mai actuale ale 
științei medicale sau ale specializării sale, de a cunoaşte metodele 
de tratament şi practicile acceptate de comunitatea profesională; în 
esență, este o obligație de formare profesională continuă. 

Izvorul obligaţiei este unul legal; art. 666 din Legea sănătăţii 
prevede că „în acordarea asistenței medicale/îngrijirilor de sănă- 
tate, personalul medical are obligaţia aplicării standardelor terapeu- 
tice, stabilite prin ghiduri de practică în specialitatea respectivă, 
aprobate la nivel naţional, sau, în lipsa acestora, standardelor recu- 
noscute de comunitatea medicală a specialităţii respective”. 

Prin referirea în cadrul textului legal la standardele recunoscute 
de comunitatea medicală, textul reglementează, chiar dacă implicit, 
obligația cunoașterii lor. 

Obligaţia este explicitată, spre exemplu, în Codul deontologic 
(Codul de deontologie medicală al Colegiului medicilor din 
România'); la art. 21, acesta prevede că „medicul trebuie să fie (...) 
în permanență preocupat de creşterea nivelului său profesional 
(...)” şi că un comportament profesional „implică, fără a se limita 
la preocuparea constantă şi permanentă a medicului pentru aflarea, 
pe orice cale, inclusiv prin intermediul formelor de educaţie 
medicală continuă, a celor mai noi descoperiri, procedee și tehnici 
medicale asimilate şi agreate de comunitatea medicală”. 


legate de răspunderea persoanelor juridice din domeniul privat în legătură 
cu asistența medicală de urgență: imfra, Titlul III, Capitolul I, Secţiunea 
a 2-a, $4. 

M.Of. nr. 981 din 7 decembrie 2016. 

Existenţa acestei veritabile obligaţii profesionale constituie un 
instrument util juristului, pentru că ea poate constitui un criteriu 
important în prefigurarea „grilei” aplicabile unei fapte concrete: 
modul în care această obligaţie este îndeplinită poate constitui un 
criteriu, spre exemplu, pentru evaluarea conduitei care constituie 
elementul material în cazul infracțiunilor contra persoanei, între- 
gind conținutul unor obligaţii specifice (aplicarea, chiar corectă, a 
unei tehnici chirurgicale, în condiţiile în care salutară ar fi fost 
adoptarea altei tehnici, general cunoscute și practicate) ori pentru 
aprecierea condiţiilor în latura subiectivă (respectiv a celei „trebuia 
să prevadă”, din conţinutul culpei). 


$3. Alte obligaţii prevăzute în legi 


Separat de obligaţiile generale, cum sunt cea de îngrijire și cea 
de ştiinţă (de a şti), fiecare domeniu al activității de sănătate 
cunoaşte reguli și obligații proprii, după cum fiecare act medical în 
parte este guvernat de obligaţii specifice. Acestea din urmă nu 
înlocuiesc obligaţia generală de îngrijire, ci se aplică unui aspect 


caracter general şi subsidiar. 

Regăsim în Legea sănătăţii, spre exemplu, expres prevăzute, obli- 
gaţia de disponibilitate a medicului, prevăzută de art. 380 alin. (2), 
ori obligaţiile de a obţine acordul informat al pacientului pentru 
orice procedură medicală cu grad de risc şi de a-i furniza pacien- 
tului, într-un limbaj accesibil acestuia, informaţiile necesare pentru 
exprimarea acordului, prevăzute de art. 660. 

Obligaţia de a obţine acordul informat al pacientului pentru 
efectuarea oricărui act medical are o reglementare detaliată în lege, 
fiind acolo prevăzute atât criteriile pentru valabilitatea consimță- 
mântului, cât şi alte îndatoriri ale cadrelor medicale pentru a se 
asigura că pacientul decide în deplină cunoştinţă de cauză. Acest 
ansamblu de reguli este instituit corelativ unei componente a 
dreptului persoanei de a dispune de ea însăşi, subsumată la rândul 
său demnităţii, ca valoare fundamentală, premisă a unor drepturi 
personale care sunt diferite de dreptul la viață și de cel la sănătate. 

Atât natura acestui drept la demnitate!, cât şi conţinutul obli- 
gației complexe de informare din Legea sănătății determină modul 
de aplicare a unor instituţii care vizează răspunderea penală pentru 
malpraxis (aşa cum vom vedea cât privește forma de vinovăţie ce 
se poate reține în cazul actului medical practicat fără consim- 
țământul pacientului”, ori cât priveşte urmările asupra intereselor 
legitime ale pacientului susceptibile de a aduce în discuţie infrac- 
ţiuni de serviciu”). 

Alte obligaţii sunt cele care, fără a fi statuate expres, capătă 
conţinut corelativ unor drepturi speciale expres enunțate de lege, 
cum ar fi, spre exemplu, cele cuprinse în Legea nr. 46/2003, legea 
drepturilor pacientului“. 

De exemplu, corelativ dreptului pacientului la îngrijiri termi- 
nale pentru a muri în demnitate”, stabilim că există obligaţiile core- 
lative ale cadrelor medicale de a acorda asistența medicală şi 
pacientului care nu are nicio şansă de supravieţuire“ şi de a acorda 
asistența medicală într-un mod care să asigure respectarea demni- 
tățui pacientului muribund. 

La fel, corelativ dreptului pacientului de a primi îngrijiri medicale 
continue prin colaborarea şi parteneriatul dintre unităţile medicale”, 


' Cu privire la natura de drept fundamental, asociat atributelor funda- 
mentale ale persoanei, a dreptului de a consimţi la procedurile medicale, a 
se vedea M. Girer, La qualification juridique du consentement aux soins: 
accord contractuel, droit fondamental de la personne?, în Association 
francaise de droit de la sante (direction) — Consentement et sante, 
Editions Dalloz, Paris, 2014, p. 55-75. 

 Infia, Titlul IV, Capitolul I, Secţiunea a 3-a, $2. 

” Infra, Titlul IL, Capitolul VI. 

“M.Of. nr. 51 din 29 ianuarie 2003. 

” Art. 31: „Pacientul are dreptul la îngrijiri terminale pentru a putea 
muri în demnitate”. 

* Pentru obligaţii specifice ale persoanei juridice în această materie, a 
se vedea, spre exemplu, L. Marion, C. Maugiie, La responsabilite du 
service public hospitalier, 2* €dition, LGDIJ, Lextenso, 2019, p. 66-68. 

” Art. 35 din Legea nr. 46/2003: „(1) Pacientul are dreptul la îngrijiri 
medicale continue până la ameliorarea stării sale de sănătate sau până la 
vindecare. (2) Continuitatea îngrijirilor se asigură prin colaborarea şi parte- 
neriatul dintre diferitele unități medicale publice şi nepublice, spitaliceşti şi 

identificăm obligaţia instituţiei medicale de a asigura transferul 
pacientului la o altă unitate, când nu îi poate acorda asistenţă în 
mod corespunzător. 


$4. Acte normative inferioare legii, izvor de obligații 
profesionale; codurile deontologice; standardele recunos- 
cute ale profesiei 


Legea sănătăţii conţine și o serie de trimiteri la reglementări cu 
caracter inferior ei. Trimiterile sunt dintre cele mai variate, nu sunt 
simetrice, nu se regăsesc la fel în toate domeniile care ar trebui 
unitar tratate, terminologia care desemnează atare reglementări este 
de asemenea diferită; caracterul nesistematizat şi neunitar al legii 
(singura ei constantă, de altfel) ridică probleme şi în demersul de a 
stabili categoriile de norme care reglementează activitatea din 
domeniul medical. 

Spre exemplu, art. 89 din Legea sănătăţii, care se referă la 
medicina de familie, face un adevărat inventar al actelor norma- 
tive, de diferite niveluri, în care s-ar regăsi „obligaţiile personalului 
şi cabinetelor de medicină de familie”!; nu vom găsi însă și în 


ambulatorii, de specialitate sau de medicină generală, oferite de medici, 
cadre medii sau de alt personal calificat. După externare pacienţii au 
dreptul la serviciile comunitare disponibile”. 

! Art. 89 din Legea sănătăţii: „Obligaţiile personalului şi cabinetelor 
de medicină de familie se reglementează prin acte normative, după cum 
urmează: | 

a) obligaţiile de etică şi deontologie profesională — prin legile şi codu- 
rile de deontologie profesională care guvernează exercitarea profesiilor 
reglementate în sistemul sanitar; 

b) obligaţiile privind sănătatea publică — conform reglementărilor legale 
în vigoare şi dispoziţiilor direcțiilor de sănătate publică; 

c) obligaţiile faţă de sistemul asigurărilor sociale de sănătate — prin 
contractul-cadru, normele anuale de aplicare şi contractele cu casele de 
asigurări; | 

d) obligaţiile privind relaţiile de muncă — prin contractul de muncă 
anual la nivel de ramură sanitară şi contractele individuale/colective de 
muncă ale angajaţilor, precum şi prin alte prevederi legale speciale; 


| 

privinţa celorlalte domenii, în afara medicinei de familie, o atare 
normă de trimitere. Enumerarea din această normă, deşi îşi 
propune să fie exhaustivă, nu reuşeşte să epuizeze un astfel de 
inventar al actelor normative, aşa încât recurge finalmente la 
categoria „reglementări legale în vigoare”. 

| Textul constituie totuşi un reper pentru identificarea altor 
izvoare ale obligaţiilor profesionale medicale, întrucât, în afară de 
„legi” şi, distinct, „legi speciale” ori „legislaţie” (sic!), norma se 
referă expres la: codurile de deontologie profesională, dispoziţiile 
direcțiilor de sănătate publică, contractul-cadru, contracte indivi- 
duale/colective de muncă. 

Intr-adevăr, o categorie importantă de obligaţii profesionale 
este formată din cele prevăzute de Codul de deontologie medicală 
al Colegiului Medicilor din România! (în continuare, Codul deon- 
tologic). 

Spre exemplu, regăsim acolo obligaţia medicului de a solicita o 
a doua opinie când nu are experienţa necesară cazului, precum şi 
pe aceea de a îndruma pacientul către un alt medic, din acelaşi 
motiv ori când unitatea în care el îşi desfăşoară activitatea nu este 
dotată corespunzător consultului, stabilirii diagnosticului sau 
intervenţiei medicale reclamate de starea pacientului”, obligaţia 


„ii II II N 
| e) obligaţiile faţă de pacienţi — prin îndeplinirea prevederilor specifice 

din actele normative prevăzute la lit. a) şi c), precum şi din legislaţia 

privind drepturile pacientului; 

f) obligaţiile privind managementul evidenţei medicale primare şi a 

informaţiei medicale gestionate — prin reglementările legale în vigoare; 

8) obligaţiile privind protecţia mediului şi gestionarea deşeurilor 
rezultate din activitatea medicală — prin reglementările legale în vigoare; 

h) obligaţia de educaţie/formare continuă şi de dezvoltare profesională 
a resursei umane din asistența medicală primară — prin reglementările 
legale în vigoare”. 

"M.Of. nr. 981 din 7 decembrie 2016; există, de asemenea, un Cod 
deontologic al medicului stomatolog [Decizia nr. 6/2021 a Colegiului 
Medicilor Stomatologi din România (M.Of. nr. 833 din 31 august 2021) 
care intră în vigoare la 1 ianuarie 2022, înlocuind vechiul Cod al medi- 
cului dentist — Decizia 15/2010 a aceluiaşi Colegiu]. 

di Art. 26 alin. (2) din Codul deontologic: „Dacă medicul nu are sufi- 
ciențe cunoştinţe ori experienţa necesară pentru a asigura o asistenţă 

identificăm obligaţia instituţiei medicale de a asigura transferul 
pacientului la o altă unitate, când nu îi poate acorda asistenţă în 
mod corespunzător. 


$4. Acte normative inferioare legii, izvor de obligații 
profesionale; codurile deontologice; standardele recunos- 
cute ale profesiei 


Legea sănătăţii conţine și o serie de trimiteri la reglementări cu 
caracter inferior ei. Trimiterile sunt dintre cele mai variate, nu sunt 
simetrice, nu se regăsesc la fel în toate domeniile care ar trebui 
unitar tratate, terminologia care desemnează atare reglementări este 
de asemenea diferită; caracterul nesistematizat şi neunitar al legii 
(singura ei constantă, de altfel) ridică probleme și în demersul de a 
stabili categoriile de norme care reglementează activitatea din 


domeniul medical. 

Spre exemplu, art. 89 din Legea sănătăţii, care se referă la 
medicina de familie, face un adevărat inventar al actelor norma- 
tive, de diferite niveluri, în care s-ar regăsi „obligaţiile personalului 


»l, 


şi cabinetelor de medicină de familie” ; nu vom găsi însă și în 


e 


ambulatorii, de specialitate sau de medicină generală, oferite de medici, 
cadre medii sau de alt personal calificat. După externare pacienții au 
dreptul la serviciile comunitare disponibile”. E | 

! Art. 89 din Legea sănătăţii: „Obligaţiile personalului şi cabinetelor 
de medicină de familie se reglementează prin acte normative, după cum 
urmează: | | o 

a) obligaţiile de etică şi deontologie profesională — prin legile şi codu- 
rile de deontologie profesională care guvernează exercitarea profesiilor 
reglementate în sistemul sanitar; Să 

b) obligaţiile privind sănătatea publică — conform reglementărilor legale 
în vigoare şi dispoziţiilor direcțiilor de sănătate publică; i | 

c) obligaţiile faţă de sistemul asigurărilor sociale de sănătate — prin 
contractul-cadru, normele anuale de aplicare şi contractele cu casele de 
asigurări; | sf 

d) obligaţiile privind relaţiile de muncă — prin contractul de muncă 
anual la nivel de ramură sanitară şi contractele individuale/colective de 
muncă ale angajaţilor, precum şi prin alte prevederi legale speciale; 

privinţa celorlalte domenii, în afara medicinei de familie, o atare 
normă de trimitere. Enumerarea din această normă, deşi îşi 
propune să fie exhaustivă, nu reuşeşte să epuizeze un astfel de 
inventar al actelor normative, aşa încât recurge finalmente la 
categoria „reglementări legale în vigoare”. 

Textul constituie totuşi un reper pentru identificarea altor 
1zvoare ale obligaţiilor profesionale medicale, întrucât, în afară de 
„legi” şi, distinct, „legi speciale” ori „legislaţie” (sic!), norma se 
referă expres la: codurile de deontologie profesională, dispoziţiile 
direcțiilor de sănătate publică, contractul-cadru, contracte indivi- 
duale/colective de muncă. 

Într-adevăr, o categorie importantă de obligaţii profesionale 
este formată din cele prevăzute de Codul de deontologie medicală 
al Colegiului Medicilor din România! (în continuare, Codul deon- 
tologic). | 

Spre exemplu, regăsim acolo obligaţia medicului de a solicita o 
a doua opinie când nu are experienţa necesară cazului, precum şi 
pe aceea de a îndruma pacientul către un alt medic, din acelaşi 
motiv ori când unitatea în care el îşi desfășoară activitatea nu este 
dotată corespunzător consultului, stabilirii diagnosticului sau 
intervenţiei medicale reclamate de starea pacientului”, obligaţia 


e) obligaţiile faţă de pacienţi — prin îndeplinirea prevederilor specifice 
din actele normative prevăzute la lit. a) şi c), precum şi din legislaţia 
privind drepturile pacientului; 

) obligaţiile privind managementul evidenţei medicale primare şi a 
informaţiei medicale gestionate — prin reglementările legale în vigoare; 

8) obligaţiile privind protecţia mediului şi gestionarea deşeurilor 
rezultate din activitatea medicală — prin reglementările legale în vigoare; 

h) obligaţia de educaţie/formare continuă şi de dezvoltare profesională 
a resursei umane din asistența medicală primară — prin reglementările 
legale în vigoare”. 

M.Of. nr. 981 din 7 decembrie 2016; există, de asemenea, un Cod 
deontologic al medicului stomatolog [Decizia nr. 6/2021 a Colegiului 
Medicilor Stomatologi din România (M.Of. nr. 833 din 31 august 2021), 
care intră în vigoare la 1 ianuarie 2022, înlocuind vechiul Cod al medi- 
cului dentist — Decizia 15/2010 a aceluiaşi Colegiu]. 

* Art. 26 alin. (2) din Codul deontologic: „Dacă medicul nu are sufi- 
ciente cunoştinţe ori experiența necesară pentru a asigura o asistenţă 


24 Un pic de teorie 


medicului de a se asigura că, încetând el îngrijirea, pacientul este 
preluat de o altă unitate medicală sau de un alt specialist în domeniui, 
căruia are, de asemenea, obligaţia de a-i furniza toate datele relevante 
pe care el le cunoaşte în legătură cu starea pacientului”, obligaţia de a 
se consulta cu o echipă de medici din cadrul aceleiaşi unităţi pentru 
luarea deciziei celei mai adecvate” etc. 

Într-o altă secţiune, referindu-se de data aceasta la răspunderea 
disciplinară a medicului, Legea sănătăţii enumeră, între actele ce 
stabilesc obligațiile medicilor, în afară de legi şi Codul deonto- 
logic, regulamente „ale profesiei medicale”, regulile de bună prac- 
fică profesională, deciziile obligatorii ale organelor de conducere 
ale Colegiului Medicilor din România“, pentru ca, în alte norme cu 


medicală corespunzătoare, acesta va solicita un consult adecvat situaţiei sau 
va îndruma bolnavul către un astfel de consult la o altă unitate medicală. 
Aceleaşi dispoziţii se vor aplica şi în cazul în care dotarea tehnică şi 
materială a unităţii în care are loc consultul sau intervenţia medicală nu este 
adecvată consultului, stabilirii diagnosticului sau intervenţiei medicale”. 

' Art. 27 din Codul deontologic: „Medicul care a răspuns unei solici- 
tări cu caracter medical se va asigura că persoana respectivă a înţeles pe 
deplin prescripţia, recomandarea sau orice altă cerință a medicului, 
precum și cu privire la faptul că pacientul este, după caz, preluat de o altă 
unitate medicală ori în supravegherea altui specialist în domeniu”. 

* Art. 28 alin. (1) din Codul deontologic: „În situaţia în care pacientul 
a fost preluat sau îndrumat către un alt specialist, medicul va colabora cu 
acesta din urmă, punându-i la dispoziţie orice fel de date sau informaţii cu 
caracter medical referitoare la persoana în cauză şi informându-l cu 
privire la orice altă chestiune legată de starea de sănătate a acesteia”, 

” Art. 29 din Codul deontologic: „În situaţia în care este necesar, 
medicul, cu consimțământul pacientului sau, după caz, al persoanei, 
respectiv al instituţiei abilitate, va solicita părerea unuia sau mai multor 
medici, cu care se poate consulta, pentru luarea celor mai adecvate măsuri 
în interesul pacientului”. 

* Art. 450 alin. (1) din Legea sănătăţii: „Medicul răspunde disciplinar 
pentru nerespectarea legilor şi regulamentelor profesiei medicale, a 
Codului de deontologie medicală şi a regulilor de bună practică profe- 
sională, a Statutului Colegiului Medicilor din România, pentru nerespec- 
tarea deciziilor obligatorii adoptate de organele de conducere ale CMR, 
precum şi pentru orice fapte săvârşite în legătură cu profesia, care sunt de 
natură să prejudicieze onoarea şi prestigiul profesiei sau ale CMR” (s.m.). 

caracter general, să stabilească obligaţia medicilor de a lua orice 


decizie medicală ţinând cont de „principiile eticii şi deontologiei 


1 
medicale”. 


Protocoalele — set de reguli stabilite la nivel infralegal pentru 
diferite categorii de activități — constituie şi ele un veritabil izvor 
de obligaţii profesionale; în Legea sănătăţii ele sunt menţionate 
numai în materia activității de prelevare de organe, țesuturi şi 
celule, la art. 148”, dar trimiteri la astfel de acte se regăsesc în alte 
acte normative, precum şi în diferitele Coduri deontologice”. 

Dacă reglementări precum cele la care ne-am referit se materia- 
lizează finalmente în seturi de reguli ce ar putea fi inventariate în 
cadrul unei profesii sau activităţi, există alte reguli, la care legea şi 
alte norme fac trimitere, care nu sunt cuprinse în norme ori în acte 
care ar putea avea fie şi aparența unui set de reguli; Legea sănătăţii 
face referire la ele și le conferă valoare obligatorie în exercitarea 
profesiei, ele devenind astfel veritabile izvoare de obligaţii pro- 
fesionale; astfel, potrivit art. 666 din Legea sănătăţii, „în acordarea 
asistenţei medicale/îngrijirilor de sănătate, personalul medical are 
obligaţia aplicării standardelor terapeutice, stabilite prin ghiduri de 


' Art. 380 alin. (3) din Legea sănătăţii: „Deciziile şi hotărârile cu 

caracter medical vor fi luate avându-se în vedere interesul şi drepturile 
pacientului, principiile medicale general acceptate, nediscriminarea între 
pacienți, respectarea demnităţii umane, principiile eticii şi deontologiei 
medicale, grija faţă de sănătatea pacientului şi sănătatea publică” (s.m.). 
“ Art. 148 alin. (1) din Legea sănătăţii: „Prelevarea de organe, ţesuturi 
şi celule de la donatori vii şi decedați se efectuează numai după un control 
clinic şi de laborator care să stabilească compatibilitatea donatorului cu 
primitorul şi să excludă orice boală infecțioasă, o posibilă contaminare 
sau alte afecţiuni care reprezintă un risc pentru primitor, COnfOrm proto- 
coalelor stabilite pentru fiecare organ, ţesut sau celulă. (...)” (s.m.). 

i Colegiul Medicilor Stomatologi din România, Codul Deontologic al 
medicului stomatolog, art. 47: „Medicul stomatolog, în limita competen- 
țelor profesionale legal deţinute sau recunoscute, are datoria de a-ŞI trata 
pacienții după normele profesionale stabilite prin ghiduri de practică 
medicală aprobate la nivel naţional sau, în lipsa acestora, în fratatele de 
specialitate recunoscute de societăţile științifice de profil sau în standar- 
dele recunoscute de comunitatea medicală a competenţei ori specialităţii 
respective” (M.Of. nr. 883 din 31 august 2021, s.m.). 


D4 Un pic de teorie 


medicului de a se asigura că, încetând el îngrijirea, pacientul este 
preluat de o altă unitate medicală sau de un alt specialist în domeniu, 
căruia are, de asemenea, obligaţia de a-i furniza toate datele relevante 
pe care el le cunoaşte în legătură cu starea pacientului”, obligaţia de a 
se consulta cu o echipă de medici din cadrul aceleiaşi unităţi pentru 
luarea deciziei celei mai adecvate” etc. 

Într-o altă secţiune, referindu-se de data aceasta la răspunderea 
disciplinară a medicului, Legea sănătăţii enumeră, între actele ce 
stabilesc obligaţiile medicilor, în afară de legi şi Codul deonto- 
logic, regulamente „ale profesiei medicale”, regulile de bună prac- 
fică profesională, deciziile obligatorii ale organelor de conducere 
ale Colegiului Medicilor din România”, pentru ca, în alte norme cu 


medicală corespunzătoare, acesta va solicita un consult adecvat situaţiei sau 
va îndruma bolnavul către un astfel de consult la o altă unitate medicală. 
Aceleaşi dispoziţii se vor aplica şi în cazul în care dotarea tehnică şi 
materială a unităţii în care are loc consultul sau intervenţia medicală nu este 
adecvată consultului, stabilirii diagnosticului sau intervenţiei medicale”. 

! Art. 27 din Codul deontologic: „Medicul care a răspuns unei solici- 
tări cu caracter medical se va asigura că persoana respectivă a înţeles pe 
deplin prescripţia, recomandarea sau orice altă cerință a medicului, 
precum şi cu privire la faptul că pacientul este, după caz, preluat de o altă 
unitate medicală ori în supravegherea altui specialist în domeniu”. 

2 Art. 28 alin. (1) din Codul deontologic: „În situaţia în care pacientul 
a fost preluat sau îndrumat către un alt specialist, medicul va colabora cu 
acesta din urmă, punându-i la dispoziţie orice fel de date sau informaţii cu 
caracter medical referitoare la persoana în cauză şi informându-l cu 
privire la orice altă chestiune legată de starea de sănătate a acesteia”. 

* Art. 29 din Codul deontologic: „În situaţia în care este necesar, 
medicul, cu consimţământul pacientului sau, după caz, al persoanei, 
respectiv al instituţiei abilitate, va solicita părerea unuia sau mai multor 
medici, cu care se poate consulta, pentru luarea celor mai adecvate măsuri 
în interesul pacientului”. 

* Art. 450 alin. (1) din Legea sănătăţii: „Medicul răspunde disciplinar 
pentru nerespectarea legilor şi regulamentelor profesiei medicale, a 
Codului de deontologie medicală şi a regulilor de bună practică profe- 
sională, a Statutului Colegiului Medicilor din România, pentru nerespec- 
tarea deciziilor obligatorii adoptate de organele de conducere ale CMR, 
precum şi pentru orice fapte săvârşite în legătură cu profesia, care sunt de 
natură să prejudicieze onoarea şi prestigiul profesiei sau ale CMR” (s.7p.). 

caracter general, să stabilească obligația medicilor de a lua orice 


decizie medicală ţinând cont de „principiile eticii şi deontologiei 


si] 
medicale”. 


Protocoalele — set de reguli stabilite la nivel infralegal pentru 
diferite categorii de activităţi — constituie şi ele un veritabil izvor 
de obligații profesionale; în Legea sănătății ele sunt menţionate 
numai în materia activității de prelevare de organe, țesuturi și 
celule, la art. 1487, dar trimiteri la astfel de acte se regăsesc în alte 


acte normative, precum şi în diferitele Coduri deontologice”. 


Dacă reglementări precum cele la care ne-am referit se materia- 
lizează finalmente în seturi de reguli ce ar putea fi inventariate în 
cadrul unei profesii sau activități, există alte reguli, la care legea și 
alte norme fac trimitere, care nu sunt cuprinse în norme ori în acte 
care ar putea avea fie şi aparenţa unui set de reguli; Legea sănătății 
face referire la ele şi le conferă valoare obligatorie în exercitarea 
profesiei, ele devenind astfel veritabile izvoare de obligații pro- 
fesionale; astfel, potrivit art. 666 din Legea sănătăţii, „în acordarea 
asistenţei medicale/îngrijirilor de sănătate, personalul medical are 
obligaţia aplicării standardelor terapeutice, stabilite prin ghiduri de 


! Art. 380 alin. (3) din Legea sănătăţii: „Deciziile şi hotărârile cu 
caracter medical vor fi luate avându-se în vedere interesul şi drepturile 
pacientului, principiile medicale general acceptate, nediscriminarea între 
pacienţi, respectarea demnităţii umane, principiile eticii şi deontologiei 
medicale, grija faţă de sănătatea pacientului şi sănătatea publică” (s.m.). 

* Art. 148 alin. (1) din Legea sănătăţii: „Prelevarea de organe, ţesuturi 
şi celule de la donatori vii şi decedați se efectuează numai după un control 
clinic şi de laborator care să stabilească compatibilitatea donatorului cu 
primitorul şi să excludă orice boală infecțioasă, o posibilă contaminare 
sau alte afecţiuni care reprezintă un risc pentru primitor, conform proto- 
coalelor stabilite pentru fiecare organ, ţesut sau celulă. (...)” (s.m.). 

3 Colegiul Medicilor Stomatologi din România, Codul Deontologic al 
medicului stomatolog, art. 47: „Medicul stomatolog, în limita competen- 
țelor profesionale legal deţinute sau recunoscute, are datoria de a-şi trata 
pacienţii după normele profesionale stabilite prin ghiduri de practică 
medicală aprobate la nivel naţional sau, în lipsa acestora, în tratatele de 
specialitate recunoscute de societățile științifice de profil sau în sfandar- 
dele recunoscute de comunitatea medicală a competenţei ori specialități 
respective” (M.Of. nr. 883 din 31 august 2021, s.m.). 

practică în specialitatea respectivă, aprobate la nivel naţional, sau, 
în lipsa acestora, standardelor recunoscute de comunitatea medi- 
cală a specialităţii respective” (s.m. ). 

Într-o altă normă legală, caracterul de izvor al obligaţiilor profe- 
sionale este în asemenea măsură recunoscut „regulilor de bună 
practică profesională” încât legea stabileşte chiar că „nerespectarea 
regulilor de bună practică în studiul clinic al medicamentelor 
constituie infracţiune şi se pedepseşte cu închisoare de la o lună la 
6 luni sau cu amendă” (art. 874 din Legea sănătății), tehnica de 
redactare face în mod vădit inaplicabil textul ca normă de incrimi- 
nare, dar el este util pentru operaţiunea de identificare a surselor de 
obligații profesionale. 

Categoria „regulilor de bună practică profesională” la care 
textul se referă cuprinde, probabil, fără a epuiza, „ghidurile de 
bune practici” adoptate prin ordine ale Ministerului Sănătății şi 
publicate în Monitorul Oficial!, ori ghiduri clinice adoptate numai 
la nivelul diferitelor organizații ştiinţifice şi profesionale”, dar şi 
obiceiurile şi cutumele profesiei medicale, de vreme ce, potrivit 
art. 33 alin. (2) din Codul deontologic, „odată încheiată înţelegerea 
medic-pacient, medicul este ţinut să ducă la îndeplinire toate 
obligaţiile asumate, aşa cum rezultă ele din înţelegerea părților, 
dintr-un document scris dacă există sau din obiceiurile şi cutumele 
profesiei medicale” 

Obligaţiile specifice fiecărui cadru medical în parte, care 
transpun în concret obligaţia de îngrijire consacrată legal, sunt pre- 
văzute, în funcţie de diferitele tipuri de activităţi medicale, fie în 
fişa postului”, fie în regulamentele/actele administrative interne 


! Uşor de găsit pe www.old.ms.ro (disponibile și pe www.ms.ro, dar 
după o căutare mai greoaie); trecute în revistă şi de D. Cimpoeru, op. cit., 
p. 91-92. 

* Cu titlu de exemplu, ghidurile clinice elaborate de Societatea de 
obstetrică şi ginecologie din România în privinţa cărora nu a fost epuizată 
etapa adoptării prin ordin al Ministerului Sănătăţii, cum ar fi cele privind 
cancerele ginecologice (www.sogr.ro). 

* Când nu este nominală, o regăsim şi sub denumirea de fișa de atri- 
buţii sau fişa de competenţe — fiind întocmită pentru fiecare specializare 
în parte și ținându-se cont de gradul spitalului. 

ale unităţilor medicale, fie în contractele încheiate în cadrul 
serviciilor de asistență medicală privată. 

În concluzie, oricare dintre cele menționate mai sus pot 
constitui izvoare ale obligaţiilor profesionale şi instrumente de 
stabilire a standardului la care ele trebuie îndeplinite. 


$5. Temeri nejustificate: standardul profesional și 
predictibilitatea normei penale 


Faţă de caracterul majoritar infralegal al acestor izvoare, 
afirmaţia că oricare dintre cele exemplificate mai sus pot constitui 
izvoare ale obligaţiilor profesionale trebuie în prezent completată 
cu unele precizări din perspectiva previzibilităţii normei penale, 
necesare cel puțin în privința acelor infracțiuni contra persoanei 
instituite prin norme incomplete, care fac trimitere la „măsuri de 
prevedere pentru exercițiul unei profesii sau meserii ori pentru 
efectuarea unei activități ” 

În DCC nr. 405/2016!, Curtea Constituţională a reţinut că 
dispozițiile art. 246 C.pen. din 1969 şi ale art. 297 alin. (1) C.pen. 
privind abuzul în serviciu sunt constituţionale numai în măsura în 
care prin sintagma „îndeplinește în mod defectuos” din Cuprinsul 
acestora se înțelege „îndeplineşte prin încălcarea legii”. În esenţă, 
Curtea arată că încălcarea atribuţiilor de serviciu ale funcţionarului 
poate fi incriminată ca abuz în serviciu numai dacă ea constituie, 
totodată, o încălcare a legii în sens restrâns (de act al Parlamentului 
sau de act cu forță egală acestuia), nu şi o încălcare a unui act 
normativ cu forță inferioară. 

Nu, paragraful de mai sus despre abuzul în serviciu nu este un 
paste greşit. Motivarea instanței de contencios constituțional în 
cadrul deciziei menţionate a fost de natură să pună în discuție 
conformitatea cu prevederile legii fundamentale a art. 192 alin. (2) 
și a art. 196 alin. (3) C.pen., în măsura în care acestea se referă la 
reguli privind exercitarea unor profesii, meserii sau activități care 
nu sunt cuprinse în Constituţie, legi sau ordonanţe de urgență, după 


M.Of. nr. 517 din 8 iulie 2016. 

cum poate pune în discuţie modul de aplicare a oricărui alt text de 
incriminare când elementul material ori vinovăția trebuie configu- 
rate prin raportare la norme profesionale care nu sunt cuprinse în 
acte cu forţa juridică menţionată! Altfel spus, ar trebui să regăsim 
în acte cu putere de lege regulile privind desfășurarea oricăror acti- 
vităţi în cadrul cărora se produce un accident pentru a fi în prezența 
unei infracţiuni de vătămare corporală din culpă sau de ucidere din 
culpă, altminteri normele de incriminare fiind neconstituționale? 
N-ar fi tocmai simplu să se emită legi pentru fiece gest profesional 
din cadrul fiecărei meserii sau pentru orice activitate care nu poate 
fi desfăşurată după bunul nostru plac. 

Cred că sunt utile pentru conturarea unei concluzii următoarele: 

Nu se poate accepta, cu caracter de principiu, că toate normele 
în alb ar fi, prin caracterul lor incomplet, neconstituţionale. De 
aceea, în analiza fiecărui text de lege în parte ar trebui aplicate 
regulile ce par a se desprinde din jurisprudenţa Curţii Constituţio- 
nale, cu precădere din DCC nr. 405/2016, dar şi din jurisprudenţa 
sa ulterioară, la care mă voi referi mai Jos. 

Astfel, vom observa întâi că unul dintre argumentele soluției 
din decizia menționată nu este de plano aplicabil infracțiunilor de 
ucidere din culpă și vătămare corporală din culpă: chestiunea 
„pragului valoric” şi criteriul legii penale ca ultima ratio nu se 
verifică în discuţia privind răspunderea pentru infracțiuni contra 
persoanei, întrucât setul de valori apărate de aceste infracțiuni 
(viața, sănătatea, integritatea persoanei) sunt de cea mai mare 
importanţă în axiologia sistemului de drept. 

Apoi, formularea din cele două norme — „nerespectarea dispo- 
zițiilor legale ori a măsurilor de prevedere pentru exerciţiul unei 
profesii sau meserii ori pentru efectuarea unei anumite activităţi” — 
nu are gradul de imprecizie pe care Curtea Constituţională l-a 
identificat în privința termenului „defectuos”;, spre deosebire de 
termenul „defectuos”, care, în lipsa oricăror criterii, lasă loc 


! Pentru un studiu privind constituţionalitatea normelor penale incom- 
plete, a se vedea F. Srrefeanu, Consideraţii privind regimul normelor 
penale incomplete în lumina jurisprudenţei recente a Curţii Constituţio- 
nale, în CDP nr. 4/2016, p. 11-25. 

arbitrariului, textele în discuţie au în vedere „dispoziţii legale sau 
măsuri de prevedere” care, o dată identificate din sursele la care 
m-am referit mai sus, au aptitudinea de a contura cu suficientă 
claritate conduita prescrisă; circumstanţiind astfel conduita care se 
reproşează făptuitorului, normele respectă standardul stabilit chiar 
de Curtea Constituţională în parag. 57 al deciziei în discuție, 
anume ca legea să „prevadă în mod expres elementul în legătură 
cu care defectuozitatea este analizată” (s.m.). 

Fie şi numai pentru aceste motiv cred că textele în discuţie pot 
trece testul de constituționalitate din perspectiva caracterului 
predictibil al criteriilor care atrag varianta agravată a infracțiunilor 
de ucidere din culpă şi vătămare corporală din culpă. 

În doctrină s-a exprimat o opinie mai „severă” cu privire la 
constituţionalitatea celor două norme: „prevederile art. 192 
alin. (2), respectiv ale art. 196 alin. (3) C.pen. sunt constituţionale 
numai în măsura în care dispoziţiile şi măsurile de prevedere la 
care fac trimitere sunt edictate printr-un act de forţa legii, chiar 
completat sub aspect tehnic cu elemente ale unei reglementări 
infralegale. Dacă însă acele dispoziţii sau măsuri se regăsesc numai 
în cuprinsul unui act inferior legii, textele evocate din Codul penal 
sunt susceptibile de rezerve sub aspectul constituționalităţii lor”!. 

Eu sunt de părere că în cazul faptelor ce constituie malpraxis 
textele în discuţie rămân aplicabile inclusiv în considerarea acestei 
din urmă opinii doctrinare. lată de ce: în normele din Legea 
sănătății regăsim obligaţiile profesionale cu caracter general, 
precum și trimiteri la normele infralegale şi la celelalte acte în 
funcţie de care se stabilesc standardele la care obligaţiile trebuie 
îndeplinite; aceste din urmă norme, infralegale, au caracterul de 
„completări Strict tehnice” ale conduitei care se regăseşte prevăzută 
la nivel de lege”. 


E. Streteanu, loc. cit., p. 23. 

“ Cu privire la posibilitatea de a asimila dreptului pozitiv dispoziţii taia 
cele din codurile de deontologie profesională, ori „datele actuale ale ştiinţei”, 
se vedea P. Mistretta, Le medecin imprudent, în M Danti-Juan, Michel 
(direction), Les orientations actuelles de la responsabilite pânale en 
matiere medicale, Editions Cujas, Paris, 2013, p. 22-24. 

De altfel, jurisprudenţa nu a ezitat să recurgă la normele 
infralegale, dar şi la actele fără caracter normativ (ca acelea pe care 
le-am trecut în revistă) pentru a stabili conduita pe care era obligat 
să o aibă cadrul medical; în egală măsură, şi făptuitorii, în 
exercitarea dreptului la apărare, au utilizat atare instrumente pentru 
a susține că nu le revenea una sau alta dintre obligaţii, ori pentru a 
demonstra caracterul conform cu standardele general acceptate ale 
actului medical; pentru motivele arătate, considerente precum cele 
din exemplele de mai jos îşi păstrează valabilitatea: 

- „obligaţiile personalului medical sunt prevăzute în legile care 
reglementează exercitarea profesiei, în Codul de deontologie 
adoptat în cadrul profesiei, în Constituţie, precum şi în alte 
izvoare de drept. Art. 53 din Cod prevede că, în vederea stabilirii 
diagnosticului, tratamentului adecvat şi în evitarea complicaţiilor 
previzibile la pacientul aflat în îngrijirea sa, medicul trebuie să dea 
dovadă de diligenţă maximă. În acest scop, trebuie să consacre 
toată conştiinciozitatea şi timpul necesar, ajutându-se, dacă este 
cazul, de metodele ştiinţifice cele mai avansate în materie şi 
recurgând la consulturi cât mai competente (...). Potrivit art. 23, 24 
din Cod, medicul poate utiliza numai aparate de diagnostic sau 
tratament autorizate şi pentru mânuirea cărora are pregătire sau 
suficientă practică. Dacă în urma examinării sau în cursul 
tratamentului medicul consideră că nu are suficiente cunoştinţe sau 
experienţă pentru a asigura o asistenţă corespunzătoare, va solicita 
un consult prin orice mijloace cu alţi specialişti sau va îndruma 
bolnavul către aceştia. Din Fișa postului medicului de gardă întoc- 
mită de Spitalul Judeţean de Urgenţă Buzău rezultă că medicul de 
gardă poate apela la ajutorul oricărui specialist din cadrul 
Spitalului, chemându-l la nevoie de la domiciliu”; 

- faţă de apărările inculpatului, care s-a referit la „protocolul 
pentru durere toracică în urgență” din „Ghidul de resuscitare al 
Consiliului European de Resuscitare publicat în 2005” şi în 

„Ghidul privind sindroame coronariene acute 2009 al Societăţii 
Europene de Cardiologie”, ori la „Ghidul Consiliului European de 
Resuscitare”, o instanţă arată: „Un medic rezonabil, profesionist, 


! Jud. Buzău, sentinţa penală nr. 329/2015, nepublicată. 

prudent și atent ar fi trebuit să urmeze protocolul medical la 
simptomatologia şi vârsta pacientului pentru suspiciunea unui 
sindrom coronarian acut, respectiv administrarea de aspirină (în 
absența contraindicaţiilor), efectuarea unei electrocardiograme, 
montarea unei linii venoase şi recoltarea probelor biologice pentru 
determinarea enzimelor miocardice. În acest sens statuează ŞI 
dispoziţiile arz. 53 din Codul Deontologic al Colegiului Medicilor 
din România, potrivit căruia medicul trebuie să dea dovadă de 
diligență maximă în stabilirea diagnosticului, tratamentului adecvat 
ȘI în evitarea complicațiilor previzibile la pacientul aflat în 
îngrijirea sa, precum şi art. 55 din acelaşi act, potrivit căruia din 
momentul în care a răspuns unei solicitări, medicul este automat 
angaj at moral să asigure bolnavului în cauză îngrijiri conștiincioase 
și devotate, inclusiv prin trimiterea pacientului la o unitate medi- 
cală sau la un specialist cu competenţe superioare” 

Mai mult însă, chiar jurisprudența instanței de contencios 
constituțional emisă după decizia privind infracțiunea de abuz în 
Serviciu întărește concluzia de mai sus. Astfel, procedând la 
controlul unei legi anterior promulgării și aplecându-se asupra 
dispoziției de modificare a art. 17 lit. a) C.pen. (prin care legiui- 
torul urmărea eliminarea din cuprinsul normei a infracţiunii comi- 
sive prin omisiune în ipoteza în care aceasta se comite prin 
neîndeplinirea unei obligaţii contractuale de a acţiona, modificare 
la care legiuitorul a recurs raportându-se eronat la decizia privind 
abuzul în serviciu), Curtea Constituţională arată, în cuprinsul DCC 
nr. 650/20187: „modificarea dispoziţiilor art. 17 lit. a) din Codul 
penal, în sensul eliminării din cuprinsul acestora a variantei săvâr- 
șirii infracțiunii comisive prin omisiune, atunci când există o obli- 
gație contractuală de a acționa, determină imposibilitatea angajării 
răspunderii penale, pentru fapte de omor, de ucidere din culpă, de 
vătămare corporală ori vătămare corporală din culpă, a numeroase 
subiecte de drept care, prin neîndeplinirea unor obligaţii de a face, 
rezultate din contractele încheiate cu victimele, în vederea prestării 


Jud. Galaţi, sentința penală nr. 2145 din 13 octombrie 2014 
(www.rolii.ro), menţinută prin decizia penală nr. 525/2015 a C.A. Galaţi 
(www.portal.just.ro). | 

“M.Of. nr. 97 din 7 februarie 2019. 

unor servicii, determină moartea acestora (...). Mai mult, argu- 
mentul invocat, de altfel, și în Expunerea de motive (...) potrivit 
căruia modificarea legislativă criticată rezultă, cu necesitate, din 
Decizia Curţii Constituţionale nr. 405 din 15 iunie 2016, prin care 
instanța de contencios constituțional a statuat că elementele ce 
configurează conţinutul constitutiv al infracțiunilor trebuie să fie 
reglementate prin acte normative primare, este lipsit de pertinență 
prin raportare la infracțiunile contra vieţii și la infracțiunile contra 
integrității corporale sau a sănătăţii, întrucât conţinutul constitutiv 
al acestor infracţiuni este prevăzut, într-o manieră clară, precisă ŞI 
previzibilă, la capitolele I şi II ale titlului I al părții speciale 
a Codului penal. În aceste condiţii, aspectul naşterii, pe cale con- 
tractuală, a formelor concrete pe care le îmbracă, în practică, 
elementele ce formează conţinutul constitutiv al acestor infracțiuni, 
respectiv concretizarea lor în obligații contractuale de a acţiona, nu 
încalcă exigenţele principiului legalității incriminării, forma în 
vigoare a art. 17 lit. a) din Codul penal fiind în acord cu Decizia 
Curţii Constituţionale nr. 405 din 15 iunie 2016” (parag. 271-276). 

Temeri nejustificate, așadar; ne asigură chiar judecătorul consti- 


tuţional!. 


Secţiunea a 3-a. Clasificarea obligaţiilor medicale 


ŞI. Obligaţii contractuale sau delictuale? Lipsa de 
relevanţă pentru răspunderea penală 


Doctrina de drept civil, dar şi autori de drept penal dezbat în ce 
măsură răspunderea cadrului medical poate fi una contractuală ori 
delictuală. 


! Desigur, n-ar strica nici ca judecătorul constituțional să fie mai 
riguros cu argumentele (mai ales când le formulează cu mare putere de 
generalizare, aşa cum a făcut-o în decizia care a generat temerile) și să 
aibă capacitatea de a observa unde mai „crapă” când „dă” el câte o decizie 
precum cea privind abuzul în serviciu. 

Într-o opinie!, răspunderea pentru prejudiciile rezultând din 


actul medical nu poate fi decât delictuală, întrucât, altminteri, 
obiectul unui contract în această materie ar fi unul ilicit. 

Teza este nuanțată în alte opinii, în sensul că răspunderea 
cadrului medical poate fi contractuală pentru aspecte care nu privesc 
sănătatea pacientului, iar pentru acestea din urmă, delictuală?. 

Alți autori afirmă că în cazul asistenţei medicale prestate în 
unităţile de stat temeiul răspunderii ar fi unul delictual, în schimb, 
temeiul răspunderii pentru asistenţa medicală acordată în unități 
private ar fi unul contractual”; însă, şi în cadrul acestei abordări se 
subliniază că, indiferent de natura publică sau privată a instituției 
medicale, asistența medicală se acordă în temeiul unui contract, care 
are trăsăturile unui contract de adeziune, după cum se observă ŞI 
particularitatea că majoritatea drepturilor şi obligațiilor din conţi- 
nutul acestui contract sunt prevăzute în dispoziţii legale imperative“. 

Tot în doctrina de drept civil s-a exprimat şi opinia potrivit căreia 
răspunderea pentru culpa medicală este o răspundere specială profe- 
sională: „regimul răspunderii pentru maplraxisul medical transcende 
distincția clasică dintre răspunderea delictuală şi răspunderea 
contractuală, precum şi pe aceea dintre răspunderea civilă ŞI oricare 
altă răspundere patrimonială, cum ar fi răspunderea patrimonială 
administrativă. În concluzie, răspunderea pentru prejudiciile 
cauzate prin malpraxisul medical este o răspundere a profesioniş- 
tilor şi poartă denumirea de «răspundere civilă medicală». 

În fine, un alt autor semnalează caracterul de drept public 
(administrativ), şi de nu drept privat al raporturilor dintre medic ŞI 


De exemplu, G. Tudor, Răspunderea juridică pentru culpa şi eroarea 
medicală, Ed. Hamangiu, Bucureşti, 2010, p. 190. 

* A.G. Năsui, Malpraxisul medical. Particularităţile răspunderii civile 
medicale, Universul Juridic, Bucureşti, 2010, p. 109-122. 

* Pentru evoluţia doctrinei în această materie, a se vedea L. Pop, în 
L. Pop, I.-F. Popa, S.I. Vidu, Curs de drept civil. Obligaţiile, Ed. Universul 
Juridic, Bucureşti, 2015, p. 400, sau LR. Boilă, Discuţii cu privire la 
natura juridică a răspunderii civile a medicului faţă de pacientul său, în 
Dreptul nr. 2/2011, p. 81-124. 

“JA Pop, loc. cit. 

” Idem, p. 401. 

pacient, întrucât asistența medicală este un serviciu de interes 
public"; cât priveşte răspunderea medicului, conchide că „este o 
răspundere subiectivă și contractuală”, care „se angajează doar în 
situaţia în care profesia este exercitată ca profesie liberală, deci 
când însuşi medicul (prin forma de exercitare a profesiei: cabinet 
individual, grupat, asociat, societate civilă) este parte la contractul 
medical. În cazul în care medicul este salariat, răspunderea pentru 
actul medical va aparţine unităţii sanitare — cu personalitate 
juridică — parte la contract, iar aceasta din urmă (...) este în drept 
să-şi acopere dauna printr-o acţiune în temeiul art. 270 alin. (1) din 
Codul muncii împotriva medicului salariat”. 

Dacă sub aspect civil delimitarea delictual-contractual ori 
caracterul sui-generis al răspunderii pentru malpraxis sunt rele- 
vante, întrucât condiţiile şi limitele răspunderii depind de aceste 
categorii (în aspecte precum probatoriul, prezumţiile, întinderea 
răspunderii, procedura angajării ei), din punctul de vedere al drep- 
tului penal chestiunea este lipsită de relevanţă. 

Răspunderea penală va fi angajată indiferent de raportul de 
drept civil pe care actul medical ori consecinţele lui prejudiciabile 
se prefează, ca urmare a concordanţei dintre o anumită faptă a 
cadrului medical cu norma de incriminare. 

Am enunțat aici aceste abordări cu privire la natura răspunderii 
de drept civil pentru malpraxis numai pentru a sublinia acest 
caracter „autonom” al răspunderii penale, independent de natura 
contractuală, delictuală sau sui-generis a răspunderii civile medi- 
cale, întrucât am întâlnit în literatura de specialitate şi opinia 
greşită potrivit căreia dacă actul medical ar reprezenta încălcarea 


unui contract, atunci fapta nu ar mai putea constitui infracțiune . 


! Autorul recurge la teoria grupului de contracte pentru a explica 
„mecanismul juridic care stă la baza relaţiei tripartite cetățean — Casa 
Naţională de Asigurări de Sănătate — furnizor de servicii medicale” 
(. Vida-Simiti, Răspunderea pentru malpraxis în serviciul public de sănă- 
tate, în Dreptul nr. 9/2011, p. 114). | 

2 1. Vida-Simiti, Natura juridică a răspunderii civile a medicului, în 
Dreptul nr. 8/2010, p. 133. 

" G. Tudor, op. cit., p. 190. 

Or, natura contractuală a răspunderii pentru actul medical nu 
este de neconciliat cu răspunderea penală; chiar dacă o conduită ar 
îi convenită contractual, încălcarea dispoziţiei contractuale care o 
prevede nu exclude ilicitul penal. În nicio situaţie aplicarea unei 
norme penale nu este exclusă pentru motivul că fapta nelegală ar 
constitui, simultan, şi o încălcare a unui contract ori pentru că 
părțile ar fi prevăzut într-un act bilateral consecinţele de drept civil 
ale încălcării unei clauze contractuale (aşa-numita clauză penală). 
Sunt numeroase situaţiile în care o activitate infracţională consti- 
tuie, totodată, şi nerespectarea unui contract licit, legal încheiat; 
ceea ce interesează pentru calificarea unei conduite ca fiind 
infracțională nu este dacă există sau nu un raport civil pe care ea se 
grefează ori căruia îi coincide, ci este în ce măsură conduita se 
suprapune tuturor condiţiilor din norma de incriminare. Faptul că 
existența unui contract nu poate exclude răspunderea penală pentru 
fapte comise cu ocazia executării lui este și mai evident dacă ne 
amintim că sunt infracţiuni a căror existență este chiar condiționată 
de preexistența unui raport civil contractual (abuzul de încredere, 
spre exemplu, ori abuzul de încredere prin fraudarea creditorilor), 
după cum sunt altele care, fără a fi condiţionate legal de anumite 
raporturi civile, se comit de cele mai multe ori în contextul unui 
contract civil (înşelăciunea, spre exemplu). 

Faptul că în anumite situaţii în practica judiciară se reţine că 
fapta nu este prevăzută de legea penală, ci o simplă neexecutare a 
unui contract nu are, în sine, valoare de principiu în sensul că răs- 
punderea civilă ar exclude-o pe cea penală, în realitate motivarea 
fiind aceea că fapta constituie „doar” o neexecutare a contractului, 
lipsindu-i anumite elemente din conţinutul incriminării; prin aceasta, 
insă, nu se înțelege că, reprezentând neexecutarea unui contract, 
fapta nu ar mai putea fi totodată, din acest motiv, şi o infracţiune. 

Mai mult, nici respectarea întocmai a unei clauze contractuale 
nu poate avea semnificaţia înlăturării răspunderii penale; când 
actul medical constituie cauza unui prejudiciu pentru pacient, exis- 
tenţa unei clauze contractuale întocmai respectate nu duce, singură, 
la înlăturarea răspunderii penale. 

Temeiul obligaţiei profesionale nu este important pentru inves- 
tigarea penală a actului medical decât pentru a identifica în mod 

corect care sunt obligaţiile profesionale ce revin unuia sau altuia 
dintre cei implicaţi în actul medical; însă, odată identificate astfel 
de obligaţii în lege sau în contract (ori, cum am arătat, în alte surse 
de obligaţii profesionale), evaluarea modului de aducere a lor la 
îndeplinire şi relevanţa acestuia din punct de vedere penal rămân 
guvernate numai de regulile acestei ramuri de drept. 

De aceea, îndepărtându-mă de falsa problemă contractual-delic- 
tual, în continuare o să fac o clasificare a obligațiilor care să ajute 
în analiza de drept penal a unei conduite profesionale. 


$2. Criteriile relevante pentru dreptul penal 


2.1. Obligaţii pozitive și negative 


Una dintre clasificările obligațiilor medicale relevantă din 
perspectiva obiectului acestei lucrări este împărțirea lor în obligații 
de a face şi obligaţii de a nu face. 

Distincția are importanță pentru latura obiectivă a infracțiu- 
nilor, pentru stabilirea elementului material al acestora. Infracţiu- 
nile care interesează prezenta lucrare sunt în cea mai mare parte 
infracţiuni în formă liberă!. Prin urmare, neîndeplinirea unei obli- 
gaţii medicale de a face se transpune în principiu într-un act omisiv 
care se va analiza după criteriile infracțiunilor omisive improprii, 
în condiţiile art. 17 C.pen.; sunt astfel de obligaţii: cea de supra- 
veghere a pacientului, cea de a trimite pacientul la medicul 
specialist ori la unitatea spitalicească corespunzător dotată, de a 
efectua în mod complet anamneza etc. 

În schimb, nerespectarea unei obligaţii medicale de a nu face se 
transpune într-un fapt comisiv, a cărui analiză pornește de la 
premise diferite din perspectiva dreptului penal; sunt astfel de 


' Infracţiunile în formă liberă sunt acelea în cazul cărora legiuitorul nu 
stabilește o anume formă pe care trebuie să o îmbrace fapta care constituie 
elementul material (spre deosebire de cele în formă închisă, în care numai 
acea acțiune care este indicată în conținutul incriminării poate constitui 
element material al infracțiunii) — conform F. Sfreteanu, Tratat de drept 
penal. Partea generală, vol. I, Ed. C.H. Beck, Bucureşti, 2008, p. 390. 

obligaţii, spre exemplu, aceea de a nu acorda îngrijiri medicale cu 
depășirea specialităţii în situaţiile care nu constituie urgențe medi- 
cale, ori aceea de a nu supune pacientul unui act medical în lipsa 
consimţământului său. 


2.2. Obligaţii de diligenţă și de rezultat 


Cea mai importantă clasificare în acest domeniu mi se pare a fi 
împărțirea în obligaţii de diligenţă şi obligaţii de rezultati. 

Distincția dintre cele două tipuri de obligaţii are implicaţii în 
special în materie civilă și cu precădere în privinţa sarcinii probațiunii. 

În latura penală, ea este relevantă atât pentru elementul material 
al faptelor comisive (întrucât criteriul îndeplinirii necorespunză- 
toare a obligaţiei profesionale este diferit, după cum obligaţia este 
de mijloace sau de rezultat), cât şi pentru stabilirea urmării ime- 
diate, ca element constitutiv al infracţiunii, a raportului de cauza- 
litate dintre conduita medicală şi această urmare, precum şi pentru 
latura subiectivă (întrucât evaluarea posibilităţii abstracte de a 
prevedea rezultatul și a posibilităţii în concret a făptuitorului de a-l 
prevedea depind, în bună măsură, de această natură a obligaţiei 
medicale), așa cum voi arăta când voi analiza elementele de con- 
ținut ale principalelor infracţiuni asociate malpraxisului (uciderea 
din culpă şi vătămarea corporală din culpă).: 

Obligaţiile profesionale din domeniul medical sunt, în principiu, 
obligaţii de diligență, de mijloace, și nu de rezultat”. Începând de la 


"Am întâlnit autori care identifică şi o a treia categorie, pe care o 
tratează distinct faţă de cele de rezultat şi de mijloace, aceea constând în 
„obligația de a nu agrava starea pacientului” (de exemplu, L. Accad, 
M. Caussin-Zante, Les nouvelles obligations juridiques du ms&decin, 
Editions. ESKA, Paris, 2001, p. 11); categoria îmi pare vădit artificială: 
fie identificăm o atare obligație a cadrului medical, între cele cu caracter 
general, similară celor la care, exemplificativ, m-am referit în cele ce 
preced, caz în care ea nu poate avea decât natura unei obligații de dili- 
gență, fie cerința de a nu agrava starea pacientului este avută în vedere 
drept criteriu de evaluare a modului de îndeplinire a altor obligaţii, de 
rezultat sau de diligenţă. 

“ A.T. Moldovan, op. cit., p. 157-161; 7. Turcu, op. cit., p. 178-183. 

stabilirea diagnosticului, prescrierea tratamentului, aplicarea trata- 
mentului şi până la efectuarea oricăror intervenţii, regulile deonto- 
logice ale profesiei indică natura acestor obligaţii, fie explicit, fie 
prin utilizarea noțiunilor de „diligenţă” şi „prudenţă”!. Elementul 
aleator, impredictibil, pe care îl reprezintă reacția corpului uman la 
orice act medical este, desigur, acela care consacră caracterul de 
obligații de diligenţă, și nu de rezultat, al îndatoririlor profesionale 
medicale. 

Există şi o categorie de obligaţii medicale despre care se admite 
că au caracterul unor obligaţii de rezultat. Sunt astfel de obligaţii, 
spre exemplu, aceea de a folosi dispozitive și aparatură medicală 
„sigure””, aceea de a preveni infecțiile nosocomiale, obligația de 
sterilizare a aparaturii, obligaţiile privind acurateţea rezultatelor 
analizelor de laborator, a radiografiilor sau a altor investigaţii de 
observare, obligaţia de a asigura integritatea câmpului operator la 
finalul intervenţiei chirurgicale”, obligațiile tehnicienilor de a 
realiza dispozitive protetice cu respectarea standardelor stabilite de 
medic, obligația persoanei Juridice de organizare corespunzătoare a 
serviciilor în cadrul unității medicale“. 

O categorie importantă între obligațiile de rezultat este cea a 
obligațiilor de supraveghere; faptul că acestea sunt obligaţii de 
rezultat, şi nu de mijloace, influențează aproape fiecare dintre 


' Art. 5 din Codul deontologic: „Medicul trebuie să depună toate dili- 
genţele şi să se asigure că decizia profesională pe care o ia sau intervenţia 
cu caracter medical respectă normele şi obligaţiile profesionale şi regulile 
de conduită specifice cazului respectiv”; art. 8 din acelaşi cod: „Medicul 
îşi va dedica întreaga știință şi pricepere interesului pacientului său și va 
depune toată diligenţa pentru a se asigura că decizia luată este corectă, iar 
pacientul beneficiază de maximum de garanţii în raport cu condiţiile 
concrete, astfel încât starea sa de sănătate să nu aibă de suferit”. 

* Art. 7 din O.G. nr. 21/1992 privind protecţia consumatorului, repu- 
blicată (M.Of. nr. 208 din 28 martie 2007). 

* Adică, obligația de a face inventarul celor folosite, pentru a se asigura că 
niciun instrument nu a rămas în corpul pacientului. 

* Cu privire la criteriile de delimitare între obligaţiile de diligenţă și cele 
de rezultat în domeniul medical, a se vedea și G. Genicor, Droit medical et 
biomâdical, 2“ edition, Editions Larcier, Bruxelles, 2016, p. 406-434. 

condițiile răspunderii, după cum va fi explicat pe larg în analiza 
elementelor de conţinut ale celor două infracțiuni principale, 
uciderea din culpă şi vătămarea corporală din culpă!. 

Categoria obligaţiilor de rezultat pare însă a se fi deplasat, 
potrivit unor orientări doctrinare şi jurisprudenţiale, şi către unele 
activități care, prin gradul pronunţat de tehnicitate, au ca principal 
standard exactitatea, precizia gestului medical. În ce mă priveşte, 
acestea sunt false obligaţii de rezultat, ele aparţinând în realitate 
tot categoriei obligaţiilor de diligenţă, întrucât privesc în egală 
măsură activităţi care, în principiu, nu sunt nici ele străine riscului 
pe care reacţia şi contrareacția corpului uman le pot avea faţă de 
actul medical. 

Astfel, există o serie de intervenţii în cazul cărora se consideră că 
actul medical ar trebui să asigure „fiabilitatea” rezultatului; sunt date 
ca exemplu examenele medicale simple ori injecţiile subcutanate? 

Apoi, faţă de caracterul lor extrem de tehnic, uneori şi unele 
intervenții chirurgicale (cum ar fi cele stomatologice) au fost sub- 
sumate unor obligaţii de rezultat: „În sarcina medicului chirurg 
stomatolog există o obligaţie de precizie a gestului medical. 
Exactitatea gestului chirurgical constituie o obligație de securitate, 
care, deşi nu garantează obţinerea vindecării, impune medicului 
sarcina de a nu crea un prejudiciu prin afectarea organelor sau 
ţesuturilor care nu ar trebui în mod normal să fie atinse”. 

Intr-o altă situaţie, a fost considerată tot nerespectarea unei 
obligaţii de rezultat plasarea greşită a unui cateter, în cavitatea 
pleurală în loc de vena subclaviculară, manevră care a provocat 
insuficienţa cardio-respiratorie ce a dus la decesul pacientului”. 

Aşadar, tehnicitatea gestului, a actului medical, pare a fi consi- 
derat un criteriu în identificarea unei obligaţii de rezultat, respectiv 
pentru diferenţierea ei de o obligaţie de diligență. 


Spre exemplu, infra, Titlul II, Capitolul I, Secţiunea a 3-a, $1 sau $3. 
A.G. Năsui, op. cit., p. 76-81. 

Jud. sectorului 6 Bucureşti, sentinţa civilă nr. 195701 |, definitivă 
prin decizia civilă nr. 1242013 a CA. Bucureşti, publicată în 
R.M. Călin, op. cit., p. 31-43. 

* Jud. Galaţi, sentința penală nr. 1141/2007, definitivă prin decizia 
penală nr. 427/R/2009 a C.A. Galaţi, nepublicate. 

Criteriul nu este însă consecvent aplicat în jurisprudenţă. 
Bunăoară, contrar exemplelor de mai sus, poziţionarea unui dispo- 
zitiv în corpul pacientului în cursul unei intervenţii chirurgicale a 
fost examinată în jurisprudenţa franceză conform obligaţiilor de 
mijloace, şi nu de rezultat!. 

Observăm astfel că, dacă în ceea ce priveşte o categorie de 
operațiuni medicale simple ori chiar de dificultate medie, criteriul 
tehnicităţii ar putea fi uşor utilizat, iar obligaţia de a executa actul 
ar părea lesne de calificat ca fiind una de rezultat, în schimb, folo- 
sirea aceluiaşi criteriu în cazul unor acte de dificultate sporită duce 
la soluţii mai greu de acceptat. Spre exemplu, dacă în cazul unei 
intervenţii stomatologice simple evaluarea îndeplinirii obligaţiei 
profesionale în funcție de rezultatul obţinut poate părea un demers 
corect, în cazul unei intervenţii neurochirurgicale, al cărei succes 
depinde, în esenţă, tot de respectarea riguroasă a unei anumite 
tehnici chirurgicale, aceeaşi evaluare pare inechitabilă, întrucât 
dificultatea extremă a unei astfel de intervenţii poate afecta în mod 
obiectiv precizia execuţiei, de aceea, în acest ultim caz, aşa-numita 
„obligaţie de precizie” a gestului chirurgical nu va putea fi consi- 
derată decât una de diligenţă. 

Imposibilitatea practică de a stabili, între aceste limite, care 
anume tehnică generează obligaţii de rezultat (fund una simplă) şi 
care anume generează obligații de mijloace (întrucât este, dimpo- 
trivă, foarte dificilă) îmi ridică semne de întrebare cu privire la însăși 
valabilitatea unui atare criteriu, la aptitudinea lui de a împărţi corect 
obligaţiile în cele două categorii, de rezultat sau de diligenţă. 

Sunt de părere că utilizarea unui atare criteriu se bazează mai 
degrabă pe confuzia dintre corectitudinea manevrei tehnice, pe de 
o parte, şi rezultatul ei, pe de altă parte. Obligaţia de a executa 
corect manevra medicală din punct de vedere tehnic nu este 
echivalentă aceleia de a asigura rezultatul intervenţiei, fie ea şi cea 
mai simplă”. 


' Jurisprudenţă civilă franceză, discutată de 7. Turcu, op. cit., p. 181. 

* Aceeaşi confuzie întemeiază, în opinia mea, susţinerile unui autor în 
sensul că reținerea în mod nejustificat a unui diagnostic cu recurenţă 
excepțională, cu consecința supunerii pacientului în mod inutil la manevre 

În realitate, cred că aşa-numita obligaţie de precizie a gestului 
chirurgical sau, mai propriu, obligaţia de a respecta şi aplica 
întocmai o anumită tehnică, este tot una de diligenţă, de mijloace. 
Ceea ce diferă între situaţiile de mai sus nu este natura obligaţiei, 
ci criteriul după care se apreciază, de la un caz la altul, îndeplinirea 
unei astfel de obligaţii, respectiv criteriul după care se apreciază 
diligența: în cazul manoperelor simple sau medii se va utiliza 
criteriul agentului mediu (medic de aceeaşi specialitate, de pregă- 
tire medie), pe când în cazul celorlalte, criteriul specialistului 
(medicul special pregătit, cu competenţe excepţionale într-o anume 
tehnică operatorie). 

Numai procedând în acest mod, adică tratând obligaţia de 
precizie a gestului ca pe una de diligenţă, se poate justifica ŞI de ce 
nu se va angaja răspunderea cadrului medical în situaţia în care, 
deşi actul tehnic este perfect executat, rezultatul nu este cel scontat, 
din cauze exterioare actului medical; dacă astfel de obligații ar fi 
considerate de rezultat, lipsa rezultatului ar angaja practic un tip de 
răspundere obiectivă, în afara imputabilităţii, similară garanţiilor. 

Un alt domeniu special în care, de asemenea, se vorbeşte 
frecvent despre obligaţii de rezultat este chirurgia estetică. O parte 
a literaturii din domeniu apreciază că medicul care practică aceste 
intervenţii nu îşi asumă o simplă obligaţie de diligenţă, ci una de 
rezultat. Fundamentul acestei calificări ar fi dat de lipsa oricărui 
scop terapeutic, respectiv de faptul că actul medical nu se supra- 
pune vreunei stări patologice, nu intervine pentru înlăturarea ori 
diminuarea unui risc pentru sănătatea pacientului. 

Cred că şi aici calificarea este greşită: lipsa justificări terapeu- 
tice nu transformă obligaţiile profesionale (care altminteri ar fi de 
mijloace) în unele de rezultati; lipsa Justificării terapeutice reclamă 
doar exigenţe crescute în a aprecia necesitatea intervenţiei, în a 


„= E III IE RR RR RI N N N NI IN 
medicale cu risc foarte ridicat, ar semnifica încălcarea unei obligaţii de rezul- 
tat, anume a aceleia „de a proteja pacientul” (M. Costache, Malpraxis medical 
— diagnosticarea eronată. Partea a II-a, disponibil pe Www.juridice.ro). 

' În același sens, a se vedea P. Banzet, în A. Rogier (direction), Respon- 


sabilits Medicale. La reference pour les hâpitaux — mâdecins — Juristes, 
Editions ESKA, Paris, 2005, p. 242. 

stabili care sunt riscurile utile (care pot fi asumate) şi în a evalua 
modul de îndeplinire a actului medical: „în domeniul chirurgiei 
estetice, chirurgul, chiar dacă nu este ţinut decât de o obligaţie de 
mijloace, trebuie să compare atent riscurile şi avantajele scontate, 
abținându-se să aplice o terapie ale cărei inconveniente riscă să 
depăşească neajunsul estetic pe care doreşte sa-l trateze sau a cărei 


>>] 


gravitate ar fi disproporționată faţă de remediul estetic” . 


Secţiunea a 4-a. Principiul independenţei profesionale; 
relevanţa lui pentru răspunderea penală 


Art. 381 din Legea sănătății prevede: „(1) În scopul asigurării 
în orice împrejurare a intereselor pacientului, profesia de medic are 
la baza exercitării sale independenţa și libertatea profesională a 
medicului, precum şi dreptul de decizie asupra hotărârilor cu 
caracter medical. 

(2) Având în vedere natura profesiei de medic și obligațiile 
fundamentale ale medicului față de pacientul său, medicul nu este 
funcţionar public şi nu poate fi asimilat acestuia. 

(3) În legătură cu exercitarea profesiei și în limita competen- 
țelor profesionale, medicului nu îi pot fi impuse îngrădiri privind 
prescripția şi recomandările cu caracter medical, avându-se în 
vedere caracterul umanitar al profesiei de medic, obligația medi- 
cului de deosebit respect faţă de ființa umană şi de loialitate față de 
pacientul său, precum şi dreptul medicului de a prescrie și de a 
recomanda tot ceea ce este necesar din punct de vedere medical 
pacientului”. 

În privinţa medicului stomatolog, în alin. (1) al art. 481 din 
Legea sănătăţii se regăseşte o dispoziție similară: „independența 
profesională conferă medicului stomatolog dreptul de inițiativă şi 
decizie în exercitarea actului medico-dentar şi deplina răspundere a 


) 


acestuia”; alin. (2) al aceluiaşi articol prevede că „medicul 


! C.A. Versailles, 21 februarie 1991, apud G. Devers, Pratique de la 
responsabilits mâdicale, Editions ESKA, Paris, 2000, p. 199. 

stomatolog nu este funcţionar public în timpul exercitării profesiei, 
prin natura umanitară și liberală a acesteia”. 

Potrivit art. 567 alin. (1) şi (3) din Legea sănătăţii, profesia de 
farmacist este una independentă, iar farmacistul nu este funcționar 
„în timpul exercitării” acesteia. 

În lege se regăsesc şi alte referiri la independenţa profesională a 
medicului, după cum se poate identifica şi o obligaţie generală 
corelativă care revine „angajatorului”, aceea de a respecta indepen- 
denţa profesională a medicului!. 

Extrag din aceste dispoziții următoarele componente ale inde- 
pendenţei profesionale a medicului cu relevanţă asupra răspunderii 
penale: 

- libertatea deciziei cu caracter medical (de a stabili prescripţia 
șI recomandările cu caracter medical, de a iniţia şi exercita actul 
medical); 

- lipsa calităţii de funcționar a medicului cât priveşte modul de 
exercitare a actului medical. 

Aceste reguli au o relevanță proprie în procesul de stabilire a 
răspunderii; mă voi folosi de ele atunci când, pe parcursul lucrării, 
voi proceda la: 

- stabilirea raportului dintre conduitele mai multor persoane 
care contribuie la exercitarea actului medical”; 

- identificarea acelei conduite a persoanei fizice care are apti- 
tudinea de a constitui elementul material al unor infracțiuni (spre 
exemplu, în cazul contribuţiilor multiple, comisive şi omisive, ale 
aceleiași persoane); ori stabilirea condiţiilor în care activităţi 
precum stabilirea diagnosticului ori alegerea metodei terapeutice ar 
putea constitui element material al infracţiunilor)”; 


' Între atribuțiile Colegiului Medicilor din România este prevăzută, la 
art. 414 alin. (1) lit. 1) din Legea sănătăţii şi aceea de a verifica modul în 
care angajatorii respectă independenţa profesională a medicilor şi dreptul 
lor de a decide în exercitarea actului medical; dispoziţii similare, în 
art. 512 referitoare la Colegiul Medicilor Stomatologi din România şi în 
art. 589 referitoare la Colegiul Farmaciştilor din România. 

” Infia, Titlul II, Capitolul I, Secţiunea a 2-a. 

: Infra, Titlul II, Capitolul I, Secţiunea a 3-a, $2. 

- stabilirea condiţiilor în care s-ar putea reține în sarcina 
medicului comiterea unei infracţiuni de serviciu ; 

- stabilirea raportului dintre răspunderea penală a persoanei 
fizice şi cea a persoanei juridice, precum şi a raporturilor de drept 
civil în cazul în care persoana juridică este chemată să răspundă 
pentru fapta medicului”. 


! Infra, Titlul IL, Capitolul VI. 
* Infra, Titlul II, Capitolul III. 


Titlul II 
Infracţiunile asociate malpraxisului 
comise de persoana fizică 


Este de esența malpraxisului să aducă în discuţie cu precădere 
infracțiunile contra persoanei comise din culpă, dintre care defini- 
torii sunt uciderea din culpă şi vătămarea corporală din culpă; 
analiza acestor două infracțiuni va răspunde celor mai multe dintre 
problemele de drept pe care le ridică malpraxisul şi o să fie 
probabil pentru practicieni partea cea mai interesantă a cărţii, 
inclusiv prin cazuistica pe care o vor regăsi asociată problemelor 
de drept (Capitolul I]). 

Tot dintre infracțiunile contra persoanei, mă voi referi şi la cea 
de vătămarea a fătului (Capitolul 11) şi voi lua în discuţie unele 
situaţii speciale privind încadrarea juridică a faptelor comise din 
culpă asupra femeii însărcinate (Capitolul 111). 

Chiar dacă infracțiunile din culpă sunt reprezentative pentru 
malpraxis, există situaţii care, aflate în imediata vecinătate a culpei cu 
prevedere, aduc în discuţie fapte comise cu intenţie indirectă; de 
aceea, o să discut condiţiile în care s-ar putea reţine în sarcina cadrului 
medical infracțiunea de omor și voi propune o perspectivă de lege 
Jerenda asupra infracțiunii de lăsare fără ajutor (Capitolul IV). 

Separat de infracțiunile contra persoanei, culpa în domeniul 
medical aduce în discuţie și infracţiuni contra siguranţei publice, 
anume pe cele contra sănătății publice, dintre care voi analiza zădăr- 
nicirea combaterii bolilor şi transmiterea sindromului imunodeficitar 
dobândit, ambele în variantele lor atenuate, din culpă (Capitolul V). 

În fine, sub nefasta influență a practicii noastre judiciare, care, 
Jaute de mieux, e capabilă să asocieze aproape oricărei conduite o 
infracțiune de serviciu, am găsit necesar să arăt când şi de ce aceste 
infracțiuni sunt greşit reţinute, dar şi în ce condiţii ar fi corect să se 
recurgă la aceste încadrări (Capitolul VI). 


Capitolul 1 
Uciderea din culpă şi vătămarea 
corporală din culpă 


1. Subiectul pasiv (categorii de subiecţi pasivi; începutul şi sfâr- 
şitul vieții — semnificaţia pentru analiza cauzelor de malpraxis) 

2. Subiectul activ. Coautoratul j 

3. Latura obiectivă: elementul material; urmarea; legătura de cau- 


zalitate 35 | 

4. Culpa (ce avem de analizat — iar delimitări și precizări; specificul 
condiţiei „trebuia să prevadă”; și aici, despre relevanța standardului 
profesional; specificul condiţiei „putea să prevadă” şi relevanța 
circumstanțelor obiective şi a celor personale; culpa cu prevedere — 


riscul prevăzut şi omisiunea de a acționa pentru înlăturarea lui) 


Secţiunea 1. Subiectul pasiv 


Nu e obişnuit să se înceapă analiza unei infracțiuni cu subiectul 
pasiv (în loc de cel activ), dar, cum spuneam, această carte nu este 
una de teorie a dreptului, ci una pentru practicieni; aşadar, încep cu 
precizări legate de două chestiuni care nu ridică dificultate în 
practică şi pe care le trec numai în revistă. 


$1. Categorii de subiecţi pasivi 


Subiectul pasiv al infracţiunilor de ucidere din culpă ŞI vătă- 
mare corporală din culpă este persoana fizică — adică aceea a cărei 
viaţă, integritate corporală sau sănătate sunt afectate sau periclitate; 
pare o precizare inutilă aceasta din urmă, dar confuzia care se face 
de multe ori în practică între infracțiunile contra persoanei şi cele 

de serviciu mă face să cred că din când în când trebuie să ne 
amintim că viaţa şi sănătatea sunt protejate penal separat de alte 
valori, cum ar fi cele protejate prin incriminările privind serviciul — 
discuţie pe care o voi relua la finalul acestui titlul. 

Pluralitatea de subiecţi pasivi caracterizează, în cazul ambelor 
infracțiuni, varianta agravată a acestora, prevăzută de art. 192 
alin. (3) C.pen. şi, respectiv, de art. 196 alin. (4) C.pen. Nu 
întâlnim în mod obişnuit această agravantă, de cele mai multe ori 
se analizează actul medical prestat față de o anume persoană, 
subiect pasiv unic al faptei. Agravanta va fi aplicabilă atunci când 
discutăm despre disfuncţii ale aparaturii ce pot afecta mai multe 
persoane deodată, despre accidentele ce pot avea loc în spitale etc. 

Cine poate avea calitatea de subiect pasiv? În majoritatea 
situaţiilor, persoana care are calitatea de pacient. 

Există însă şi situaţii în care subiect pasiv al unei astfel de 
infracțiuni este o altă persoană decât aceea care a primit ori care ar 
fi trebuit să primească îngrijirile medicale: spre exemplu, un alt 
cadru medical, o persoană exterioară activității medicale (perso- 
nalul administrativ al spitalului, vizitatori ai pacienților etc.). 

Chiar dacă astfel de persoane nu sunt ele însele implicate în 
asistența medicală (nu suferă urmările pentru viața, sănătatea sau 
integritatea lor corporală cu ocazia primirii vreunor îngrijiri medi- 
cale), în măsura în care o culpă în exercitarea actului medical 
prestat față de alte persoane le prejudiciază, faptele ale căror 
victime sunt vor fi analizate tot în condiţiile acestei forme de 
răspundere profesionale. 

Este cazul, spre exemplu, al prejudiciilor produse ca urmare a 
infecțiilor nosocomiale ori cele rezultând din folosirea unor dispo- 
zitive nesigure, a aparaturii medicale defecte etc. 


$2. Inceputul şi sfârșitul vieţii — semnificaţia pentru 
analiza cauzelor de malpraxis 


Momentul de la care se dobândeşte personalitatea juridică este, 
în principiu, acela al instalării vieţii extrauterine. 


Infra, Capitolul VI. 

Primul semn al vieţii extrauterine este prima respiraţie extraute- 
rină (pulmonară), fără ca aceasta să excludă, de la caz la caz, 
criterii complementare pentru stabilirea momentului de debut al 
vieţii, precum instalarea, alături de funcţia vitală a respirației, a 
funcţiei circulaţiei ori criteriul declanşării procesului naşterii. 

Anterior acestui moment, viața este protejată penal numai prin 
normele care incriminează faptele contra fătului. Prin urmare, nu 
este subiect pasiv al infracțiunilor de care ne ocupăm aici nici fătul, 
dar nici copilul care a decedat ori care a suferit o vătămare corpo- 
rală ca urmare a unei agresiuni asupra fătului comisă în timpul 
sarcinii sau al nașterii; acesta din urmă este subiect pasiv al infrac- 
tunilor prevăzute la art. 202 C. pen.” 

Cât priveşte momentul final al vieţii, identificarea lui este o 
problemă cu semnificaţii moral-juridice care depăşeşte prezenta 
lucrare. Reţin aici doar că instalarea morţii cerebrale este identifi- 
cată de literatura de specialitate ca fiind sfârşitul vieţii, şi, ca atare, 
al personalităţii juridice”. 

Persoana este subiect pasiv al infracţiunilor în discuţie pe toată 
durata vieţii, inclusiv în stadiile terminale ale acesteia şi chiar în 
timpul morţii clinice. Chestiunea are aici relevanţă sub mai multe 
aspecte: 

Întâi, pentru că obligaţiile profesionale subzistă inclusiv faţă de 
persoana care se află în moarte clinică. Spre exemplu, a fost 
“condamnat în primă instanţă medicul care nu a efectuat manevrele 
de reanimare asupra pacientului aflat în stop cardiac, reţinându-se 
că „nu are semnificaţie faptul că pacientul ar fi putut fi considerat 
mort după ce una sau mai multe funcţii vitale încetaseră, de vreme 
ce posibilitatea reanimării nu era exclusă” . 


Conform criteriilor medico-legale sintetizate de V. Cioclei, Drept 
penal. Partea specială. Infracţiuni contra persoanei şi infracțiuni contra 
patrimoniului, ed. a 6-a, Ed. C.H. Beck, Bucureşti, 2021, p. 4-5. 

* Infra, Capitolul II, Secţiunea a 3-a, $3. 

* Conform sintezei prezentate de V. Cioclei, op. cit., p. 5-7. 

* Cass. Crim., 3 februarie 1993 (www.legifrance.gowv.fi); condam- 
narea a avut în vedere infracțiunea de omisiune de a acorda ajutor; ea nu a 
fost menţinută de instanţa de casaţie, dar casarea a intervenit pentru alte 
motive decât cele ţinând de existenţa obligaţiei de a aplica manevrele de 
reanimare. 

Apoi, pentru că, aşa cum arătam, există obligaţii profesionale 
specifice, legate de asistența medicală acordată persoanei aflate în 
stadiul terminal al bolii, a căror neîndeplinire poate fi considerată 
un act de malpraxis cu semnificaţii penale, în măsura în care ea 
duce la suferinţe fizice pentru persoana muribundă care, altminteri, 
ar fi putut fi evitate. 

În fine, pentru că din perspectiva raportului de cauzalitate (al 
imputabilităţii obiective), acte diferite constând în neîndeplinirea 
sau îndeplinirea defectuoasă a unor obligaţii medicale vor putea 
avea semnificaţii penale diferite după cum pacientul se află în 
moarte clinică, biologică sau cerebrală!. 


Secţiunea a 2-a. Subiectul activ. Coautoratul 


Poate fi subiect activ al infracţiunilor de ucidere din culpă sau 
vătămare corporală din culpă atât o persoană fizică, cât şi una 
Juridică; despre persoana juridică voi vorbi separat, în termeni ce 
acoperă și calitatea ei de subiect activ al infracţiunilor în discuţie. 

În principiu, are calitatea de subiect activ al actului de 
malpraxis, letal sau vătămător, persoana care prestează ori căreia îi 
revine obligaţia să presteze oricare dintre activităţile care intră în 
conținutul actului medical, respectiv profesionistul din domeniul 
medical — medicul, asistentul, moaşa, infirmierul, brancardierul 
etc. — în sarcina căruia se identifică una sau mai multe obligații 
profesionale față de un pacient, fie că acestea sunt obligații legate 
de asistenţa calificată de sănătate, fie că sunt obligaţii legate de 
prestarea unor servicii necalificate ori chiar fără vreo legătură cu 


asistenţa medicală propriu-zisă, însă care concură la desfășurarea 
actului medical”. 


"După distincțiile privind categoriile risc şi şansă din cadrul expli- 
cațiilor privind stabilirea legăturii de cauzalitate, infra, Secţiunea a 3-a, 
$3, 3. D, 


“ Reamintesc definiția actului medical asupra căreia m-am oprit supra, 
Titlul 1, Capitolul I, Secţiunea a 3-a. 

Înainte de a ajunge la o problemă mai complicată legată de 
subiectul activ — aceea a coautoratului în cazul malpraxisului — 
cred că e util să mă refer aici numai în treacăt şi la importanța 
identificării corecte a titularului unei anumite obligaţii profe- 
sionale. În secţiunea următoare, dedicată laturii obiective, acolo 
unde discut și despre situaţia premisă, o să vedem care este impor- 
tanţa stabilirii standardului profesional (adică importanța stabilirii 
conduitei ideale pe care profesioniștii implicaţi în actul medical 
investigat ar fi trebuit să o aibă față de subiectul pasiv) și a setului 
de obligaţii profesionale care compun o atare conduită ideală. Aici 
însă vreau doar să reamintesc care este semnificația, în planul solu- 
țiilor procesuale, a constatării că obligaţia profesională nu revine 
unei anumite persoane, ci alteia, în ipoteza în care se cercetează o 
faptă omisivă; altfel spus, când acuzaţia constă în aceea că nu s-a 
luat o anumită măsură (că nu s-a îndeplinit o anume obligaţie pozi- 
tivă, de a face) şi se constată că obligaţia ce în concret a fost încăl- 
cată nu revenea persoanei cercetate (suspectului sau inculpatului), 
ci altei persoane; în această situaţie, faţă de persoana cercetată care 
nu este titularul unei atare obligaţii se va reţine cazul de împiedi- 
care a exercitării acţiunii penale prevăzut de art. 16 alin. (1) lit. c) 
C.proc.pen., fapta omisivă fiind comisă de o altă persoană, anume 
aceea căreia s-a stabilit că îi revenea obligaţia; nu suntem în pre- 
zenţa cazului de împiedicare prevăzut la art. 16 lit. a) C.proc.pen. 
(fapta nu există) cum greşit se reține uneori în practică. 

Despre coautorat acum, întrucât este problema cea mai IMpor- 
tantă cât priveşte subiectul activ al malpraxisului: 

În principiu, și la infracțiunile în discuţie sunt posibile coauto- 
ratul şi participaţia, în toate formele. Ceea ce interesează însă în 
mod special în cazul acestor infracțiuni este coautoratul, partici- 
paţia nefiind specifică malpraxisului. 

Problema coautoratului la infracțiunile din culpă a fost dezbă- 
tută în doctrină, fiind în prezent majoritar admis că este posibil și 


Pentru analiza cazurilor de împiedicare a punerii în mişcare și 
exercitării acţiunii penale prevăzute la art. 16 lit. a) şi c), a se vedea 
1. Kuglay, în M. Udroiu (coord.), Codul de procedură ă penală. Comentariu 
pe articole, ed. a 3-a, Ed. C.H. Beck, București, 2020, p. 155- 159. 

în cazul lor coautoratul!. Autorii care rețin existenţa coautoratului 
consideră că el este, chiar şi în cazul infracţiunilor din culpă, 
expresia unei cooperări atât materiale, cât şi subiective între făptui- 
tori. Recent, s-a exprimat şi opinia că această pluralitate de autori 
în cazul infracţiunilor din culpă nu ar fi o formă de participaţie 
propriu-zisă (întrucât participația ar presupune o cooperare 
subiectivă incompatibilă cu forma de vinovăţie a culpei), ci una 
sui-generis, „pluralitatea material-complementară”: fără a constitui 
coautorat, ar fi totuşi „o colaborare materială la producerea unui 
singur rezultat”? 

Mă raliez opiniei” că această dezbatere rămâne una strict 
teoretică, fără vreo consecinţă în plan practic: fiecare persoană în 
sarcina căreia se va reţine o contribuţie materială de autor va 
răspunde în această calitate pentru infracţiunea de ucidere, res- 
pectiv de vătămare corporală din culpă. 

Sunt însă situații în practica asistenţei de sănătate în care 
problema pluralităţii de subiecţi activi cere o atenţie specială. 

Astfel, de multe ori actul medical este constituit dintr-o plura- 
litate de contribuţii de specialitate, fie simultane (cum este cazul, 
spre exemplu, al majorităţii intervențiilor chirurgicale), fie succe- 
sive (spre exemplu, în cazul îngrijirilor medicale intra-spitalicești 
sau al celorlalte care reclamă intervenţia medicilor de diferite 
specialități etc.). 

Este adevărat că în domeniul medical de cele mai multe ori 
pluralitatea de conduite aflate în legătură cu rezultatul nu constituie 
o „faptă unică”, pentru că în principiu intervenţia mai multor cadre 
medicale are la bază sarcini diferite, rezultate din specializări dife- 
rite — așadar, atribuţii, obligaţii profesionale proprii; prin urmare, 
de cele mai multe ori vom identifica mai degrabă o pluralitate de 


' V. Cioclei, op. cit., p.48; F. Streteanu, D. Niţu, op. cit., p. 204; 
L. Lefterache, op. cit., p. 401-403; pentru o sinteză a opiniilor şi argu- 
mentelor exprimate în timp în această materie, a se vedea R.H. Radu 
Participaţia î în dreptul penal, Ed. C.H. Beck, Bucureşti, 2013, p. 96-99. | 
S Bogdan, D.A. Șerban, op. cit., p. 75-77. 
" V. Cioclei, Drept penal. Partea specială. Infracţiuni contra persoanei 


și infracțiuni contra patrimoniului, ed. a 6-a, Ed. C.H. Beck, Bucuresti 
2021, p. 48. Să 

fapte proprii decât o faptă unică în coautorat, de altfel, de cele mai 
multe ori îngrijirile prestate de mai multe persoane aceluiaşi 
pacient sunt succesive, nu concomitente. De aceea, o atare plura- 
litate de fapte nu ridică de obicei probleme privind participația, CI 
mai degrabă unele privind stabilirea cauzalităţii, astiel că voi relua 
tema în secțiunile privind legătura de cauzalitate , după cum mă 
voi referi la ea şi în cadrul discuţiilor privind latura subiectivă . 

Totuşi, există situaţii în care mai mulţi profesionişti implicați în 
asistența acordată aceluiaşi pacient conlucrează, fie simultan, fie 
prin intervenţii succesive, dar coordonate, stabilite împreună. Cu 
precădere în cazul celor simultane, dar şi în ipoteza contribuţiilor 
succesive, această pluralitate este „complicată” şi de natura raportu- 
rilor dintre cadrele medicale, de ierarhizarea echipelor medicale şi de 
specificul responsabilităţilor care revin fiecăruia dintre membrii lor. 
În astfel de situaţii găsesc că unele probleme trebuie tratate şi aici, 
după criterii precum raporturile dintre aceşti profesioniști sau 
relevanţa caracterului independent al exerciţiului profesiei. 

Mă voi referi, de aceea, în cadrul acestei secţiuni privind subiecții 
la problema denumită în general în doctrină a „echipelor medicale '; 
denumirea are în vedere în principal echipele chirurgicale, însă, 
pentru identitate de rațiune, voi subsuma acestei titulaturi ŞI cele- 
lalte situaţii în care unei persoane i se acordă îngrijiri medicale în 
cadrul aceleiaşi unități de către mai multe persoane, cum ar fi 
medicul curant, medicul de gardă, medicul specialist, medicul rezi- 
dent, asistenţi medicali, infirmieri. SR. 

Legea sănătăţii nu se referă la modul de partajare a atribuțiilor 
în cadrul echipelor medicale şi nici nu are în vedere conceptul de 
„echipă” decât accidental în cuprinsul ei: în titlul privind asistenţa 
de urgenţă şi primul ajutor calificat utilizează noțiuni preculi 
„echipe de prim-ajutor” sau „echipe integrate de reanimare” ; în 
cel privind transplantul arată, în art. 147 pct. 3, că „declararea 
morţii cerebrale se face de către medici care nu fac parte din 


! Infra, Secţiunea a 3-a. 
“ Infra, Secţiunea a 4-a. Na 
* Art. 92 lit. h) şi, respectiv, lit. t) din Legea sănătății. 

echipele de coordonare, prelevare, transplant de organe, ţesuturi ŞI 


ol 


celule de origine umană” . 

Legea conţine însă o dispoziţie cu caracter general privind 
situaţiile în care mai multe cadre medicale intervin, simultan sau 
succesiv, asupra aceluiași pacient: conform art. 654 alin. (1) din 
Legea sănătăţii, „toate persoanele implicate în actul medical vor 
răspunde proporțional cu gradul de vinovăţie al fiecăruia”. 

Textul are în vedere răspunderea civilă şi se referă la modul de 
calcul al cuantumului despăgubirilor la care aceste persoane vor fi 
obligate pentru acoperirea prejudiciului cauzat pacientului. 

În privinţa răspunderii penale, textul este însă fără relevanţă: 
întâi pentru că „proporţia culpelor” este o sintagmă criticabilă cel 
puţin în dreptul penal (ea putând desemna, eventual, o trăsătură a 
legăturii de cauzalitate, anume gradul în care una dintre acţiuni a 
contribuit la producerea rezultatului, întrucât vinovăția nu este un 
element susceptibil de „divizare”), apoi, pentru că răspunderea 
penală este consecinţa întrunirii în raport cu fiecare faptă şi per- 
soană a tuturor elementelor de conţinut dintr-o normă de incrimi- 
nare, numai individualizarea consecinţelor răspunderii penale 
(aplicarea sau nu a unei pedepse, pronunţarea condamnării ori 
amânarea ei) putând ţine eventual cont, între alte criterii de indivi- 
dualizare, de gradul în care un act medical a contribuit la produ- 
cerea rezultatului. 

Premisa pe care trebuie să se întemeieze angajarea răspunderii 
penale a fiecăreia dintre persoanele implicate în actul medical 
prestat faţă de acelaşi pacient este aceea că răspunderea are 
caracter personal: ea poate fi angajată numai printr-un fapt propriu, 
comisiv sau omisiv, şi nu poate avea decât caracter subiectiv. 

Prin urmare, răspunderea se întemeiază în toate situaţiile pe 
vinovăţie, care se apreciază prin raportare la un fapt propriu ce 
realizează trăsăturile de conţinut ale infracțiunii, şi nu la un fapt al 
altei persoane, oricare ar fi natura relaţiilor în cadrul echipei 


' Ilustrativ pentru caracterul imprecis al normelor din această lege: 
textele nu permit identificarea respectivelor „echipe”; norma citată se 
înțelege totuși teleologic, ea dispune ca persoana care declară decesul să 
nu fie dintre cele implicate în vreuna dintre activităţile menţionate. 

medicale şi indiferent de responsabilităţile care revin fiecăruia 
dintre membri, chiar atunci când coordonarea unui complex de 
activităţi revine unei singure persoane. 

O altă trăsătură importantă a profesiei de medic se află şi ea în 
strânsă interdependenţă cu caracterul personal al răspunderii: inde- 
pendența medicului în exercitarea actului medical, această indepen- 
dență profesională presupune, între altele, că medicul are deplina 
libertate de a decide asupra modului în care practică un act medical. 

Decurgând în mod firesc din cele de mai sus, putem stabili regula 
de maximă generalitate potrivit căreia fiecare cadru medical va 
răspunde pentru greșelile legate de îndeplinirea propriilor obligații. 

Tot cu titlu de regulă să reținem şi că obligațiile cadrelor 
medicale sunt determinate de specializarea fiecăruia dintre ei. 

Aceste reguli trebuie însă completate cu câteva precizări, care, 
fără a institui excepţii, sunt menite să explice transpunerea lor 
corectă în practică. 

Prima se referă la procesul de identificare a propriilor obligații 
profesionale ale fiecărei persoane implicate în actul medical: există 
o serie de obligaţii profesionale care fac mai puţin relevantă 
specializarea cadrului medical, dar care aduc în schimb în discuţie 
alte criterii, precum natura actului medical sau modul de organi- 
zare a acestuia. 

În lucrările de specialitate sunt prezentate o serie de situaţii din 
practica medicală ca fiind tipice pentru problematica în discuţie, nu 
doar prin caracterul lor recurent în practică, ci şi prin aptitudinea 
lor de a furniza soluţiile de principiu aplicabile în toate cazurile de 
conduite medicale „compuse”: raporturile dintre membrii echipei 
care efectuează o intervenţie chirurgicală, raporturile dintre medici 
şi celelalte categorii de personal medical (asistente, moaşe, 
infirmiere), raporturile dintre medici cu statut diferit (rezidenți, 
specialişti, şefi de secţii). 

Spre deosebire de ipoteza în care o greşeală terapeutică inter- 
vine comisiv, când dificultatea de a stabili contribuţia fiecărui act 


1 A se vedea, cu titlu de exemplu, sinteza din /. Vialla (direction), 
M. Reynier  (coordination), Les grandes dscisions du droit medical, 
2-e &dition, LGDI, Lextenso €ditions, 2014, p. 497-503. 


Uciderea din culpă și vătămarea corporală din culpă 55 


în lanţul cauzal nu este atât de mare și regulile generale se aplică 
relativ simplu, în schimb, când intervine o omisiune (cum este, spre 
exemplu, neîndeplinirea obligaţiei de a supraveghea pacientul), 
stabilirea persoanelor cărora le revenea obligaţia neîndeplinită este 
un proces mai complex, care pune în cauză, pe de o parte, 
independența actului medical, pe de altă parte, caracterul ierarhizat 
ori interdependent al atribuţiilor în cadrul echipei. 

Ilustrativ pentru dificultatea şi relevanţa acestei probleme este 
fie și numai faptul că jurisprudenţa franceză şi doctrina pe care ea a 
generat-o au ridicat la nivel de problemă de principiu raporturile 
dintre medicul chirurg şi cel anestezist, criteriile de stabilire a 
răspunderii lor cunoscând transformări, evoluţii semnificative. 

Astfel, iniţial medicul anestezist a fost considerat singurul 
responsabil nu doar pentru prejudiciile rezultând din modul de 
efectuare a anesteziei propriu-zise ori din celelalte intervenţii tera- 
peutice ale specialităţii sale (de exemplu, intervenţiile în activitatea 
de terapie intensivă sau în reanimare), ci şi pentru prejudiciile 
rezultând din modul de îndeplinire a obligaţiei sale de suprave- 
ghere a pacientului; într-o primă orientare, el a fost considerat 
unicul titular al acestei obligaţii: „Medicul anestezist este respon- 
sabil de actele sale din timpul perioadei pre-operatorii şi a celei 
operatorii ŞI, de asemenea, de cele din decursul perioadei post-ope- 
ratorii, întrucât el este în egală măsură şi reanimator (...). Din 
momentul în care a părăsit sala de operaţie, pacientul se află sub 
autoritatea proprie şi exclusivă a medicului anestezist-reanimator, 
care este ținut să acorde îngrijirile pentru revenirea pacientului de 
sub efectul anestezicului, îngrijiri de care chirurgul este în mod 
firesc dispensat”!. 

Acestei aplicări foarte stricte a principiului responsabilităţii 
personale prin raportare exclusiv la propria specializare i s-au adus 
necesare corective, întrucât s-au luat în considerare si celelalte 
obligaţii care revin profesionistului atunci când este implicat într-o 
echipă; în cazul chirurgului, a fost luată în considerare obligaţia 
sale de a supraveghea bunul mers al intervenţiei în ansamblul său, 
in toate componentele care concură la reușita ei. 


l 


C.A. Paris, 24 februarie 1983, citată de F Vialla (direction), 
M. Reynier (coordination), op. cit., p. 498. 


56 Infiracţiunile asociate malpraxisului comise de persoana fizică 


O speţă celebră („cazul Farca?”) a consacrat o atare seiimbaiţ 
jurisprudenţială: după efectuarea unei banale amigdalectomii! „ atât 
chirurgul, cât şi anestezistul părăsesc imediat clinica; lăsat nesu- 
pravegheat un interval foarte scurt de timp, pacientul intră într-o 
stare de comă şi, după câteva luni, decedează, stabilindu-se drept 
cauză medicală a decesului probleme cardio-respiratorii survenite 
ca urmare a lipsei de supraveghere anestezică post-operatorie; 
instanţa supremă franceză a stabilit, cu valoare de principiu: „chiar 
dacă supravegherea post-operatorie incumbă medicului anestezist 
cu privire la aspectele care ţin de specialitatea sa, chirurgul nu este 
prin aceasta exonerat de o obligaţie generală de prudenţă şi 
diligenţă””; dezvoltându-se în doctrină soluţia, s-a conchis că „în 
ceea ce priveşte tehnica propriu-zisă de anestezie-reanimare, chi- 
rurgul este categoric necompetent, responsabilitatea pentru alegerea 
tehnicii revenind exclusiv anestezistului. Însă tot ce ţine de 
organizarea generală a actului de anestezie-reanimare trebuie să fie 
controlat de către chirurg, în virtutea obligaţiei sale de supraveghere 
a ansamblului care concură la realizarea actului chirurgicaP”. 

Soluţia este în principiu valabilă și în sistemul nostru, după cum 
ea nu trebuie limitată la obligaţia de supraveghere, aplicându-se 
faţă de oricare dintre obligațiile, pozitive sau negative, care revin 
membrilor echipei: medicul chirurg este șeful echipei care reali- 
zează intervenţia (iar când la ea participă mai mulți chirurgi, unul 
dintre ei — „mâna întâi” — conduce intervenţia) şi intră în atribuțiile 
lui să asigure buna desfăşurare a intervenției, atât în perioada 
pre-operatorie şi în timpul intervenţiei, cât şi post-operator, veri- 
ficând modul în care fiecare dintre membrii echipei îşi îndeplinește 
propriile obligaţii; stabilirea în concret a acestei obligaţii a chirur- 
gului care conduce intervenția se face prin verificarea protocoa- 
lelor pentru fiecare tip de intervenţie, ori a regulamentelor interne 
ale unităților medicale. 


| Amigdalectomie = îndepărtare a amigdalelor pe cale chirurgicală 
(www.dexonline.ro). 

2 Cass. Ass. Plen., 30 mai 1986 (www.legifrance.gouv.fr). 

* La santă dans la jurisprudence de la Cour de Cassation, La Docu- 
mentation Frangaise, Paris, 2008, p. 245. 

De aceea, cred că este greşită o soluţie de achitare din juris- 
prudenţa noastră prin care a fost absolvit de răspundere un medic 
chirurg ce nu a verificat personal, așa cum era obligat, extragerea 
meșelor sterile din corpul pacientului şi nici nu s-a asigurat că 
„asistentul instrumentar”, responsabil de inventarul lor, şi-a înde- 
plinit obligaţia de a le număra după finalizarea intervenţiei!. 

A doua precizare este aceea că, indiferent care ar fi raporturile 
dintre profesioniștii implicaţi (aşadar inclusiv când raporturile 
dintre ei sunt unele de subordonare), fiecare dintre ei este ţinut să 
iși evalueze prestaţia ținând seama nu doar de propriile atribuții, ci 
să îşi adapteze propria contribuţie observând critic intervenţiile 
celorlalți profesioniști. | 

Spre exemplu, într-o cauză s-a reţinut nu doar greşeala 
medicului obstetrician de a nu fi dat indicaţii moașei cu privire la 
medicaţia post-operatorie după o naştere cu grad ridicat de risc, de 
a nu fi supravegheat pacienta şi de a nu fi observat astfel semnele 
unei hemoragii interne, ci şi fapta culpabilă a moaşei”, în sarcina 
căreia instanţa a identificat neîndeplinirea propriilor obligaţii care 
îl revin în temeiul legii privind îngrijirea post-natală a mamei, chiar 
dacă deciziile terapeutice revin în principal medicului obstetrician: 
„in faza post-operatorie, îi revenea moaşei să prescrie ori să între- 
rupă, pe propria sa răspundere, administrarea medicaţiei în cauză, 
medicaţie aflată pe lista de medicamente pe care moaşa are dreptul 
de a le prescrie (...), culpa medicului obstetrician nefiind suficientă 
pentru a exclude eventualele greşeli comise de moașă în timpul 
operaţiei sau pe parcursul supravegherii ulterioare naşterii”. 


' Jud. Cluj, Secţia penală, sentința penală nr. 426/2016, menţinută prin 
decizia nr. 1461/2016 a C.A. Cluj, Secţia penală, precitate. 

“ Moaşa este personal medical, conform art. 653 alin. (1) lit. a) din 
Legea sănătăţii; îi revin toate obligaţiile profesionale specifice cadrelor 
medicale; nu există în Legea sănătăţii dispoziţii speciale privind obliga- 
țiile acestei categorii de cadre medicale; ele se pot regăsi în regulamentele 
spitalelor, în ghidurile de bune practici, în protocoalele întocmite pentru 
iiorite categorii de activități. 

| * Cass. Crim., 21 octombrie 1998 (www.legifrance.gouv.fi); discutată 
ŞI în Rapport Arial 2007 — La sante dans la jurisprudence de la Cour de 
Cassation, La Documentation Francaise, Paris, 2008, p. 248. 

Nici raporturile de subordonare propriu-zisă, cum ar fi cele 
dintre medicul rezident și specialistul sub îndrumarea căruia se 
află, ori cele dintre asistenta medicală şi medic, nu exclud propria 
evaluare pe care profesionistul trebuie să o facă asupra actului 
medical pe care îl îndeplineşte, chiar atunci când o face din dispo- 
ziția celui căruia îi este subordonat. De exemplu, medicul rezident, 
deși are nu are dreptul de a stabili ori modifica planul terapeutic (lui 
revenindu-i numai obligația de a asigura aducerea la îndeplinire a 
planului stabilit de medicul specialist), nu va fi apărat de răspundere 
dacă, realizând caracterul eronat al metodei stabilite de specialist, a 
aplicat-o numai în virtutea subordonării sale, fără a acţiona pentru 
prevenirea rezultatului şi fără a informa specialistul!. 

La fel, prescripția medicului nu înlătură, de plano, obligaţia 
farmacistului de a evalua conţinutul reţetei: dacă prescripţia medi- 
cului este greşită, farmacistul care a observat-o va putea răspunde, 
alături de medic, pentru vătămarea produsă”. 

În fine, amintesc aici tot cu titlu de exemplu şi sizuația echipelor 
interdisciplinare care tratează pacienţi afectaţi de boli psihice. Din 
perspectiva răspunderii pentru malpraxis, această patologie are ca 
specific de a pune probleme nu doar în legătură cu răspunderea 
pentru prejudiciul suferit de pacient, ci şi pentru prejudiciul produs 


! Pentru o abordare de drept civil a aceleiași ipoteze, a se vedea 
FI. Mangu, op. cit., p. 555; autorul este de părere că în toate situaţiile 
„vinovăția (civilă — n.a.) specialistului o va absorbi pe cea a rezidentului 
sau a asistentului medical care a dat dovadă de neglijenţă în efectuarea 
actului medical indicat”. 

* Atrag atenţia că în ultimele două exemple ne putem afla chiar în 
prezenţa culpei cu prevedere în privinţa celui care a realizat, a înţeles care 
ar putea fi consecința (a prevăzut, aşadar), dar a decis să procedeze greşit 
doar întrucât aşa decisese acela căruia de plano îi revenea obligația să 
stabilească conduita terapeutică; desigur, rezidentului sau farmacistului din 
aceste exemple nu îi revine obligaţia de a ști similară specialistului (el nu 
„trebuie” să prevadă), dar dacă în concret, chiar şi în lipsa acestei obligații, 
el a fost suficient de pregătit încât să „ştie” (să prevadă), o atare prevedere 
în pofida căreia a acționat nu poate rămâne fără consecinţe în planul laturii 
subiective a infracţiunii; a se vedea infra, Secțiunea a 4-a, $4. 

altor persoane chiar de către pacienti; toți profesioniștii implicaţi 
pot răspunde, inclusiv pentru acest din urmă prejudiciu, fără ca răs- 
punderea celui căruia îi revine nemijlocit supravegherea şi apli- 
carea măsurilor de contenţionare? să excludă de plano răspunderea 
medicului psihiatru ori a altui clinician care concură, spre exemplu, 
la stabilirea şi aplicarea unei anume medicaţii”. 

Reamintind şi faptul că obligaţiile care revin fiecăreia dintre 
persoanele aflate în situaţii precum cele la care m-am referit sunt, 
în principiu, obligaţii de diligență, se poate conchide că simpla 
existență a unor relaţii de subordonare profesională ori de separare 
a competenţelor nu trebuie să ducă, de plano, la acceptarea necon- 
diționată de către unii a măsurilor (de diagnostic sau de tratament) 
luate sau dispuse de ceilalți. 

Concluzia nu doar că nu contrazice principiul independenței 
profesionale, dar constituie chiar o consecinţă a acestuia: profesio- 
nistului îi este imputabilă greşeala chiar dacă o comite într-un 
context de dependenţă faţă de un alt profesionist, întrucât, oricare 
ar fi modul în care este organizată asistenţa medicală într-un 
anume caz, îi revine obligația de a evalua permanent necesitatea, 
utilitatea şi corectitudinea propriului gest profesional. 

In literatura de specialitate astfel de situaţii sunt uneori comentate 
ca reprezentând „tendinţe” de apropiere a răspunderii medicului de o 
răspundere pentru fapta altei persoane („0 responsabilitate penală la 


' Cu privire la răspunderea medicului psihiatru pentru faptele pacien- 
tului său, a se vedea şi cazuistica din cadrul sub-secțiunii privind legătura 
de cauzalitate (Secţiunea a 3-a, $3) sau „cazul Canarelli ”, discutat în 
cadrul Secţiunii a 4-a, privind culpa. 

” Activitate reglementată prin ordinul ministrului sănătăţii nr. 488/2016 
pentru aprobarea Normelor de aplicare a Legii sănătății mintale și a 
protecției persoanelor cu tulburări psihice nr. 487/2002 (M.Of. nr. 340 din 
30 mai 2016). 

3 3 a ga î. PAL 

Pentru discuţii privind răspunderea civilă în astfel de cazuri, a se 
vedea D.J. Mayer, R.I. Simon, D.W. Shuman, Professional Liability in 
Pshyhiatric Practice and Requisite Standard of Care, în Textbook of 
forensic psychiatry edited by Robert 1. Simon, Liza LI Gold, 2nd edition, 
The American Psychiatric Publishing Inc, Washinton, DC, 2010, Be 27. 

graniţa celei pentru fapta celorlalți membri ai echipei” — s-a afirmat 
în legătură cu răspunderea medicului chirurg). 

Nu împărtăşesc această opinie; luând în considerare sfera obliga- 
țiilor profesionale ale fiecăruia dintre cei implicaţi, observ că apro- 
pierea semnalată este doar aparentă: în măsura în care identificăm în 
sarcina chirurgului obligaţia de a conduce intervenţia chirurgicală se 
vede lesne că, atunci când verificăm modul în care şi-a îndeplinit 
această obligaţie față de, spre exemplu, activitatea medicului anes- 
tezist sau a asistentului instrumentar, ne ocupăm de o răspundere 
pentru propria lui faptă şi nu pentru fapta celor din urmă; mai 
departe, condiţiile în care chirurgul va răspunde pentru propria lui 
faptă desigur că se vor întregi cu regulile privind legătura de cauza- 
litate dintre fapta sa și rezultat, precum şi cu condiţiile privind latura 
subiectivă. Arăt şi în acest cadru că metoda de cercetare propusă, 
care debutează prin identificarea cu acuratețe a obligaţiilor profe- 
sionale şi a titularilor acestora, îşi verifică utilitatea (de această dată, 
pentru a preveni o artificială asemănare a răspunderii penale cu o 
formă de răspundere pentru fapta altuia). 


Secţiunea a 3-a. Latura obiectivă 


Potrivit art. 192 alin. (2) şi art. 196 alin. (3) C.pen., faptele de 
ucidere din culpă, respectiv de vătămare corporală din culpă se 
pedepsesc mai grav dacă sunt comise „urmare a nerespectării dispo- 
ziţiilor legale sau a măsurilor de prevedere pentru exercițiul unei 
profesii sau meserii ori pentru efectuarea unei anumite activităţi”. 

Faptul că ne ocupăm de o răspundere profesională duce la o 
abordare atipică a elementelor de conţinut ale infracțiunii, cu 
precădere în latura obiectivă. 

Astfel, dacă în principiu stabilirea caracterului infracţional al 
unei fapte porneşte de la compararea unei conduite cu varianta tip 
din incriminare (adică de la conţinutul constitutiv al variantei 
simple a infracţiunii) şi, numai după stabilirea acestuia, continuă 


' Rapport Annuel 2007- La sante dans la jurisprudence de la Cour de 
Cassation, La Documentation Francaise, Paris, 2008, p. 499. 

cu verificarea incidenţei vreuneia dintre variantele agravate, în 
schimb, în cazul prejudiciilor comise în cadrul actelor medicale, în 
mod inevitabil analiza conduitei cadrului medical se va raporta 
prioritar la variantele agravate ale infracţiunilor prevăzute de 
art. 192 alin. (2) sau, după caz, de art. 196 alin. (3) C.pen., întrucât, 
fund în discuţie o faptă profesională, abordarea cazului va debuta 
cu stabilirea conduitei specializate pe care o reclamă desfăşurarea 
activităţii şi compararea conduitei concrete cu cea dintâi. 

Aşadar, nu se va putea discuta despre malpraxis decât în 
prezenţa unor obligaţii profesionale, iar aceasta aduce în discuţie în 
mod obligatoriu varianta agravată a celor două infracţiuni (cum 
vom vedea în ŞI, 1.1.) 

O să vedem apoi (în cadrul aceleiași subsecțiuni) şi o altă 
consecință a faptului că nu putem discuta decât despre varianta 
agravată a infracțiunii: în măsura în care nu putem identifica un 
standard profesional încălcat, vom exclude nu doar varianta agra- 
vată a infracțiunii, ci chiar şi forma ei simplă, întrucât vom observa 
că fapta nu este prevăzută de legea penală. 

Tot specific acestei forme de răspundere penală (profesională) 
este şi faptul că în cazul ei nu este suficientă simpla legătură de 
cauzalitate dintre faptă şi deces sau vătămare pentru a contura 
cauzalitatea ca element de tipicitate al infracţiunii; aceasta, întrucât 
atare cauzalitate obiectivă, materială, va trebui întregită (pentru a 
constitui acest element de tipicitate obiectivă al infracţiunii) cu o 
legătură de cauzalitate între nesocotirea unui standard profesional 
și deces, respectiv vătămare (cum vom vedea în $4). 

Așadar, fapta care, materialmente, a cauzat o astfel de urmare, va 
realiza latura obiectivă a infracțiunilor în discuţie numai în măsura în 
care: i) ea reprezintă totodată și o încălcare a standardului profesional 
ȘI ii) această încălcare este cauza decesului sau vătămării. 


ŞI. Elementul material 


1.1. Semnificaţia standardului profesional 


a. Existența uneia sau a mai multor obligaţii profesionale 
asociate unui act medical (aşadar exercitarea de către făptuitor a 

Astfel, dacă în principiu stabilirea caracterului infracțional al 
unei fapte porneşte de la compararea unei conduite cu varianta tip 
din incriminare (adică de la conţinutul constitutiv al variantei 
simple a infracţiunii) şi, numai după stabilirea acestuia, continuă 


' Rapport Annuel 2007- La sante dans la jurisprudence de la Cour de 
Cassation, La Documentation Francaise, Paris, 2008, p. 499. 


Uciderea din culpă şi vătămarea corporală din culpă 6] 

schimb, în cazul prejudiciilor comise în câdrul actelor medicale, în 

art. 192 alin. (2) sau, după caz, de art. 196 alin. (3) C.pen., întrucât, 

mod obligatoriu varianta agravată a celor două infracţiuni (cum 
vom vedea în ŞI, 1.1.) 

O să vedem apoi (în cadrul aceleiași subsecţiuni) şi o altă 
consecință a faptului că nu putem discuta decât despre varianta 
agravată a infracțiunii: în măsura în care nu putem identifica un 
standard profesional încălcat, vom exclude nu doar varianta agra- 
vată a infracțiunii, ci chiar și forma ei simplă, întrucât vom observa 
că fapta nu este prevăzută de legea penală. 

Tot specific acestei forme de răspundere penală (profesională) 
este și faptul că în cazul ei nu este suficientă simpla legătură de 
cauzalitate dintre faptă şi deces sau vătămare pentru a contura 
cauzalitatea ca element de tipicitate al infracţiunii; aceasta, întrucât 
atare cauzalitate obiectivă, materială, va trebui întregită (pentru a 
constitui acest element de tipicitate obiectivă al infracțiunii) cu o 
legătură de cauzalitate între nesocotirea unui standard profesional 
și deces, respectiv vătămare (cum vom vedea în $4). 

Așadar, fapta care, materialmente, a cauzat o astfel de urmare, va 
realiza latura obiectivă a infracţiunilor în discuţie numai în măsura în 
care: i) ea reprezintă totodată și o încălcare a standardului profesional 
și ii) această încălcare este cauza decesului sau vătămării. 


ŞI. Elementul material 


1.1. Semnificaţia standardului profesional 


a. Existenţa uneia sau a mai multor obligaţii profesionale 
asociate unui act medical (aşadar exercitarea de către făptuitor a 

profesiei medicale) are valoarea situaţiei premisă pentru reținerea 
variantei agravate a infracțiunilor asociate malpraxisului. 

Faptele de ucidere sau vătămare corporală din culpă comise de 
o persoană în afara exerciţiului profesiei medicale se vor analiza 
după variantele tip ale infracțiunilor, şi nu în condiţiile variantelor 
agravate. Spre exemplu, medicul specialist dermatolog care, 
prieten bun cu bolnavul, în cadrul relaţiilor apropiate pe care le are 
cu acesta, îi dă sfaturi ori îi administrează un medicament pentru o 
afecţiune cardiacă, ce nu constituie specialitatea sa ori pentru care 
nu are drept de practică, activități desfăşurate în mod evident în 
afara cadrului profesional, nu va răspunde în calitate de profe- 
sionist pentru urmările produse de tratament, întrucât nu a exercitat 
un act profesional. Situaţia lui este aceeași cu a oricărei alte per- 
soane care, pentru indiferent ce motive, s-ar implica în îngrijirea 
bolnavului, similară, din punct de vedere juridic, spre exemplu, cu 
aceea a mamei care îşi îngrijește copilul. 


b. Apoi, a identifica standardul profesional semnifică a 
stabili care este conduita prescrisă de norma penală, aceea a 
cărei încălcare constituie elementul material al infracțiunilor de 
ucidere din culpă sau vătămare corporală din culpă. 

Principala dificultate în a califica o anume conduită ca fiind 
greşită (în special în cazul faptelor comisive) rezidă în a stabili 
modul în care ea trebuia corect îndeplinită; aşadar, în a identifica 
standardul profesional. Este chestiunea de cea mai mare importanță 
în cadrul dosarului judiciar pentru malpraxis şi deficiența princi- 
pală pe care am identificat-o în practica judiciară. 

b.1. Sub aspect procesual, omisiunea de a stabili acest stan- 
dard echivalează cu omisiunea de a identifica însăși fapta cercetată, 
respectiv de a stabili care este conduita care face obiectul acuzației; 
în Titlul V, dedicat numai problemelor de procedură, voi reveni pe 
larg asupra acestui aspect, cu exemple de practici bune şi rele. 

Pentru a continua demonstraţia în jaloanele dreptului substanţial, 
rețin aici că primul pas în instrumentarea dosarului este stabilirea 


! Cu privire la constituţionalitatea normei de incriminare incomplete, a 
se vedea supra, Titlul I, Capitolul II, Secţiunea a 2-a, Ş5. 

conduitei profesionale ideale, corecte; adică, stabilirea situaţiei 
premisă a infracţiunii (anume că fapta este comisă în cadrul exer- 
citării profesiei) și a faptului că exercitarea profesiei reclama, în 
speța în discuţie, o anume conduită (totalitatea obligaţiilor profe- 
sionale incidente în acel caz). 

Îi urmează compararea conduitei concrete a profesionistului 
cu conduita ideală — primul pas în verificarea tipicităţii obiec- 
tive. Comparaţia poate duce la două rezultate: fie cele două conduite 
coincid, fie se identifică în concret abateri de la conduita ideală. 

b.2. Să analizăm întâi prima ipoteză — aceea în care nu se 
identifică vreo greşeală. Când se constată că există identitate 
între conduita în concret și conduita ideală, speța este prin 
aceasta soluționată, orice altă analiză în latura obiectivă sau 
subiectivă este inutilă. 

Case closed, aşadar, dar nu înainte de a stabili şi temeiul 
procedural corect, prin raportare la elementul de drept substanţial 
care face ca fapta să nu fie infracţiune. 

Identitatea dintre conduita ideală şi conduita concretă face ca 
faptei să îi lipsească o condiție specială atașată elementului mate- 
rial, anume ca ea să reprezinte încălcarea unei obligaţii profesio- 
nale (să constituie o greșeală profesională), procedural, suntem în 
cazul prevăzut de art. 16 alin. (1) lit. b) teza I C.proc.pen., fapta nu 
este prevăzută de legea penală. 

Acesta este şi temeiul de drept procesual la care recurg 
instanțele în astfel de ipoteze, însă motivul de drept substanţial pe 
care îl identifică şi îl subsumează acestui caz de procedură este cel 
mai adesea greşit; astfel, instanţele rețin că în atare ipoteză, când 
constată că o conduită a fost corectă, ar lipsi „legătura de cauza- 
litate” dintre „nerespectarea unei obligații şi deces sau vătămare”. 

Spre exemplu, s-a dispus achitarea în temeiul art. 16 alin. (1) 
lit. b) teza I C.proc.pen., întrucât „judecătorul fondului nu a 
identificat erori de conduită medicală în ceea ce priveşte adminis- 
trarea medicației sedative și nici în ceea ce priveşte efectuarea 
examenului RMN, decesul survenind ca urmare a unei reacţii 
adverse medicamentoase şi a lipsei de metabolizare a sedativelor la 
un copil cu sechele neurologice majore, alterări distrofice 
hepato-renale. Judecătorul fondului a concluzionat că în cazul de 

faţă au fost depuse toate diligenţele în vederea efectuării în condiții 
optime a actului medical, astfel că între acțiunile inculpatelor şi 
decesul minorului nu există legătură de cauzalitate” (s.m.); 
instanţa de apel suplimentează argumentele fondului: „inculpatelor 
nu li se poate imputa o culpă profesională, obligaţia medicului de a 
trata pacientul fiind o obligaţie de diligenţă, medicul, fără a garanta 
obţinerea rezultatului (în cauză, efectuarea unei examinări RMN în 
condiţii de siguranță), își asumă obligaţia de a avea conduita 
necesară şi de a aplica remediile medicale cele mai indicate, obli- 
gaţie pe care inculpatele și-au îndeplinit-o”. 

Într-o altă speță se argumentează, în aplicarea aceluiaşi temei 
procedural: „medicaţia a fost indicată corect, administrarea 
acesteia a fost adecvată (fiind respectate protocoalele de monitori- 
zare a tratamentului), nu au fost constatate greșeli de tehnică și 
conduită medicală (...), diagnosticul psihiatric sever al pacientului 
impunea aplicarea tratamentului psihiatric injectabil, iar din 
documentaţia medicală analizată nu rezultă existenţa altor afecțiuni 
care necesitau reevaluarea stării de sănătate anterior injectării 
medicaţiei psihiatrice (...), în cauză nu sunt întrunite elementele 
infracţiunii de ucidere din culpă, împrejurările în care a intervenit 
decesul numitului N.A.G. neconstituind o faptă care să fie prevă- 
zută de legea penală, întrucât lipseşte legătura de cauzalitate sub 
aspectul laturii obiective” (s.m.). 

Or, în astfel de situaţii este greşit să vorbim despre lipsa legă- 
turii de cauzalitate dintre faptă şi rezultat, întrucât o atare legătură 
există în mod obiectiv. În realitate, o altă condiţie din incriminare 
nu este întrunită, anume cea ca actul medical să fi fost efectuat cu 
încălcarea unui standard profesional; numai dacă ar exista o astfel 
de încălcare ar trebui apoi verificat dacă ea constituie şi cauza 
decesului sau a vătămării, însă atât timp cât greşeala nu există, 
problema cauzalității nu este actuală. Altfel spus, fapta în 


Jud. sectorului 1 Bucureşti, sentința penală nr. 393/2020, astfel cum 
este analizată în decizia nr. 841/2021 a C.A. Bucureşti, Secţia 1 penală, 
www.rolii.ro. 

2 C.A. Bucureşti, Secţia I penală, decizia nr. 841/2021, precitată. 

3 C.A. Bucureşti, Secţia I penală, decizia nr. 487/2020, www.rolii.ro. 

materialitatea ei a avut urmarea letală sau vătămătoare, dar ea nu 
constituie, totodată, şi o încălcare a unei obligaţii profesionale, 
încălcare ce constituie o condiţie suplimentară atașată elementului 
material, așa cum am arătat. 

Sub aspectul temeiului procedural al soluţiei distincția nu are 
vreo semnificaţie (temeiul de drept procesual fiind același). Ea 
trebuie observată însă pentru că are relevanţă: | 

- din perspectiva practică, a construirii dosarului: când nu se 
identifică vreo greşeală de conduită profesională în sarcina unei 
anume persoane este inutil a continua investigația în privința ei 
pentru a verifica celelalte aspecte de ordin obiectiv (cum ar fi legă- 
tura de cauzalitate), ori de ordin subiectiv; numai dacă se identifică o 
greșeală profesională se va trece mai departe, la analiza legăturii de 
cauzalitate dintre greşeală şi moartea sau vătămarea unei persoane; 
cum chestiunea legăturii de cauzalitate nu este una tocmai simplă, 
investigația nu trebuie prelungită în mod inutil dacă nu se identifică 
nicio conduită greşită din punct de vedere profesional; 

- din perspectiva efectelor pe care le are hotărârea judecăto- 
rească penală asupra chestiunilor de ordin civil, în condiţiile art. 22 
alin. (1) C.proc.pen. j 

In fine, o ultimă precizare referitoare la temeiul de drept proce- 
sual al soluţiei în cadrul acestei ipoteze, şi anume de ce nu facem 
aici aplicarea art. 16 alin (1) lit. a) C.proc.pen. — fapta nu există. 
Sunt datoare cu această explicaţie, întrucât cu o altă ocazie! am 
scris că în cazul faptelor omisive a nu identifica o obligaţie de a 
face are semnificaţia inexistenţei faptei omisive, în sensul art. 16 
alin. (1) lit. a) C.proc.pen.? Când am susținut lucrarea de doctorat 


| 


I. Kuglay, în M. Udroiu (coord.), Codul de procedură penală. 
Comentariu pe articole, ed. a 3-a, Ed. C.H. Beck, Bucureşti, 2020, p. 155. 

Am întâlnit şi în practica judiciară soluţii în acelaşi sens; spre 
exemplu, în temeiul art. 16 alin. (1) lit. a) C.proc.pen. o instanță a dispus 
achitarea, motivând că „nici pe durata operaţiei de apendicectomie ŞI Nici 
post-operator nu s-a relevat existența unui act medical precar, a vreunei 
erori medicale sau culpe profesionale” (C.A. Oradea, Secţia penală şi pentru 
cauze cu minori, decizia nr. 189/2020, www.rolii.ro); iar o altă instanță 
motivează explicit: „temeiul soluţiei de achitări pronunţate de instanța de 
fond este corect, respectiv (...) art. 16 alin. (1) lit. a) C.proc.pen., în 

faţă au fost depuse toate diligenţele în vederea efectuării în condiții 
optime a actului medical, astfel că între acțiunile inculpatelor și 
decesul minorului nu există legătură de cauzalitate” (s.m.); 
instanţa de apel suplimentează argumentele fondului: „inculpatelor 
nu li se poate imputa o culpă profesională, obligaţia medicului de a 
trata pacientul fiind o obligaţie de diligență, medicul, fără a garanta 
obţinerea rezultatului (în cauză, efectuarea unei examinări RMN în 
condiţii de siguranță), îşi asumă obligaţia de a avea conduita 
necesară şi de a aplica remediile medicale cele mai indicate, obli- 
gaţie pe care inculpatele şi-au îndeplinit-o”. 

Într-o altă speță se argumentează, în aplicarea aceluiaşi temei 
procedural: „medicaţia a fost indicată corect, administrarea 
acesteia a fost adecvată (fiind respectate protocoalele de monitori- 
zare a tratamentului), nu au fost constatate greșeli de tehnică și 
conduită medicală (...), diagnosticul psihiatric sever al pacientului 
impunea aplicarea tratamentului psihiatric injectabil, iar din 
documentaţia medicală analizată nu rezultă existenţa altor afecțiuni 
care necesitau reevaluarea stării de sănătate anterior injectării 
medicaţiei psihiatrice (...), în cauză nu sunt întrunite elementele 
infracţiunii de ucidere din culpă, împrejurările în care a intervenit 
decesul numitului N.A.G. neconstituind o faptă care să fie prevă- 
zută de legea penală, întrucât lipsește legătura de cauzalitate sub 
aspectul laturii obiective” (s.m.). 

Or, în astfel de situaţii este greșit să vorbim despre lipsa legă- 
turii de cauzalitate dintre faptă şi rezultat, întrucât o atare legătură 
există în mod obiectiv. În realitate, o altă condiţie din incriminare 
nu este întrunită, anume cea ca actul medical să fi fost efectuat cu 
încălcarea unui standard profesional; numai dacă ar exista o astfel 
de încălcare ar trebui apoi verificat dacă ea constituie și cauza 
decesului sau a vătămării, însă atât timp cât greşeala nu există, 
problema cauzalităţii nu este actuală. Altfel spus, fapta în 


! Jud. sectorului 1 Bucureşti, sentința penală nr. 393/2020, astfel cum 
este analizată în decizia nr. 841/2021 a C.A. București, Secţia 1 penală, 
www.rolii.ro. 

2 C.A. București, Secţia I penală, decizia nr. 841/2021, precitată. 

* C.A. București, Secţia 1 penală, decizia nr. 487/2020, www.rolii.ro. 

materialitatea ei a avut urmarea letală sau vătămătoare, dar ea nu 
constituie, totodată, şi o încălcare a unei obligaţii profesionale, 
încălcare ce constituie o condiţie suplimentară ataşată elementului 
material, aşa cum am arătat. 

Sub aspectul temeiului procedural al soluţiei distincţia nu are 
vreo semnificaţie (temeiul de drept procesual fiind acelaşi). Ea 
trebuie observată însă pentru că are relevanţă: | 

- din perspectiva practică, a construirii dosarului: când nu se 
identifică vreo greșeală de conduită profesională în sarcina unei 
anume persoane este inutil a continua investigația în privinţa ei 
pentru a verifica celelalte aspecte de ordin obiectiv (cum ar fi legă- 
tura de cauzalitate), ori de ordin subiectiv; numai dacă se identifică o 
greșeală profesională se va trece mai departe, la analiza legăturii de 
cauzalitate dintre greșeală și moartea sau vătămarea unei persoane; 
cum chestiunea legăturii de cauzalitate nu este una tocmai simplă, 
investigația nu trebuie prelungită în mod inutil dacă nu se identifică 
nicio conduită greşită din punct de vedere profesional; 

- din perspectiva efectelor pe care le are hotărârea judecăto- 
rească penală asupra chestiunilor de ordin civil, în condiţiile art. 22 
alin. (1) C.proc.pen. | 

In fine, o ultimă precizare referitoare la temeiul de drept proce- 
sual al soluţiei în cadrul acestei ipoteze, şi anume de ce nu facem 
aici aplicarea art. 16 alin (1) lit. a) C.proc.pen. — fapta nu există. 
Sunt datoare cu această explicaţie, întrucât cu o altă ocazie! am 
scris că în cazul faptelor omisive a nu identifica o obligaţie de a 
face are semnificaţia inexistenţei faptei omisive, în sensul art. 16 
alin. (1) lit. a) C.proc.pen.? Când am susținut lucrarea de doctorat 


A 
I. Kuglay, în M. Udroiu (coord.), Codul de procedură penală. 


Comentariu pe articole, ed. a 3-a, Ed. C.H. Beck, Bucureşti, 2020, p. 155. 

“ Am întâlnit şi în practica judiciară soluţii în acelaşi sens; spre 
exemplu, în temeiul art. 16 alin. (1) lit. a) C.proc.pen. o instanţă a dispus 
achitarea, motivând că „nici pe durata operaţiei de apendicectomie ŞI Nici 
post-operator nu s-a relevat existența unui act medical precar, a vreunei 
erori medicale sau culpe profesionale” (C.A. Oradea, Secţia penală şi pentru 
cauze cu minori, decizia nr. 189/2020, www.rolii.ro); iar o altă instanţă 
motivează explicit: „temeiul soluţiei de achitări pronunţate de instanţa de 
fond este corect, respectiv (...) art. 16 alin. (1) lit. a) C.proc.pen., în 

care stă la baza acestei cărți, această teză a fost criticată de doi dintre 
membrii comisiei (Prof. Dr. F. Streteanu şi Prof. Dr. C. Rotaru), care 
au apreciat că şi în această ipoteză suntem tot în prezența cazului 
de la art. 16 lit. b) teza I C.proc.pen.; autoritatea lor ştiinţifică mă 
face să-mi reconsider opinia; chiar dacă vechile mele argumente 
încă îmi plac, având deplină încredere în discernământul ştiinţific 
al criticilor mei mai degrabă decât în al meu, am decis să le urmez 
aici îndrumările; conchid că fapta există, lipsind însă condiţia 
ataşată elementului material care o face să fie infracțiune. 

De altfel, discuţia nu are consecințe importante pentru rezolvarea 
laturii penale a procesului; are, însă, pentru modul de soluţionare a 
laturii civile: dacă se reţine că fapta nu există, acțiunea civilă se va 
soluţiona (prin respingere), dacă se reține că fapta nu este prevăzută 
de legea penală, acţiunea civilă va rămâne nesoluţionată. 

b.2. A doua ipoteză este aceea în care constatăm că există o 
neconcordanță între conduita profesională reclamată de caz 
(conduita ideală) și conduita concretă. 

În această situaţie se trece la verificarea celorlalte elemente de 
conţinut ale infracţiunii: întâi, în latura obiectivă, legătura de cauza- 
litate (infra, $3); apoi, dacă se stabilește că aceasta există, se trece la 
verificarea condiţiilor în latura subiectivă (infra, Secţiunea a 4-a). 

Semnalez aici (am să dezvolt în secțiunea corespunzătoare) şi că 
identificarea unui astfel de standard care nu a fost respectat rezolvă 
și o parte din problematica laturii subiective (e drept, nu cea mai 
complicată parte): de plano, aceasta are şi semnificaţia că făptuitorul 
trebuia să prevadă urmarea (urmarea abaterii de la conduita ideală), 


realizând astfel prima dintre condițiile culpei fără prevedere!. 


condiţiile în care fapta pentru care a fost trimis în judecată inculpatul are 
caracter omisiv, iar constatarea faptului că în sarcina acestuia nu poate fi 
reţinută vreo inacţiune culpabilă nu poate conduce decât la concluzia că 
fapta nu există” (C.A. București, Secţia a II-a penală, decizia nr. 1422/2020, 
nepublicată). 

| Pentru cel care a ajuns până aici cu lectura și, având de soluționat 
multe dosare penale, e descurajat de atâtea obiective şi etape și, la fiecare 
dintre ele, de atâtea explicaţii: la sfârșitul cărții sunt ataşate o schemă și niște 
desene, în care am încercat să descriu pe câte o pagină toți aceşti paşi. 

A 


Inainte de a analiza celelalte elemente din conţinutul laturii 
obiective (urmarea şi legătura de cauzalitate), câteva precizări în 
legătură cu diferitele conduite, comisive şi omisive, care pot 
constitui elementul material al celor două infracţiuni. 


1.2. Conduitele care pot constitui elementul material al 
infracțiunilor 


Sistematizând clasificările din doctrină! ale conduitelor medi- 
cale susceptibile de a angaja răspunderea, acestea sunt, în general, 
impărțite in următoarele categorii: 

- neacordarea asistenței medicale în timp util şi lipsa de supra- 
veghere a pacientului; 

- omisiunea de a supune cazul unui medic specialist; 


- omisiunea de a obține un consimțământ informat al pacientului; 
- eroarea de diagnostic; 


- greşeala de tehnică medicală. 


Acestea sunt categorii relevante pentru o bună parte dintre 
actele medicale și le voi utiliza în continuare, însă după metoda 
stabilită în prima parte a lucrării, adică dând semnificaţie obligaţiei 
profesionale încălcate”. i | 

| Astfel, în cazul ambelor infracţiuni, pot constitui element mate- 
rial atât o acţiune, cât şi o inacţiune. Identificarea obligaţiilor 
profesionale asociate actului medical permite şi stabilirea caracte- 
rului comisiv sau omisiv al conduitei ce constituie elementul 
material al infracțiunii, acea conduită aflată în legătură de cauza- 


litate cu urmarea constând în moartea, respectiv vătămarea COrpo- 
rală a persoanei. 


"A se vedea, cu titlu de exemplu, M. Daury-Fauveau, op. cit., p.21; 
P. Van Ommeslaghe, Perte d'une chance et risque realize: chercher 
Verreur, în 7. Lutte (coord.), op. cit., p. 215, sau Rapport Annuel 2007- La 
sante dans la jurisprudence de la Cour de Cassation, La Documentation 
Frangaise, Paris, 2008, p. 228-232. 

“ Pentru o sistematizare a conduitelor medicale reținute ca malpraxis, 


inclusiv prezentarea lor în funcţie de specializările medicale, a se vedea 
D. Malicier, A. Miras, P. F euglet, P. Faivre, op. cit. 

1.2.1. Conduite comisive 


Acţiunea, ca element material al unei infracţiuni, este „acea 
mişcare a corpului aptă să lezeze interesul protejat de norma 
penală”. În domeniul medical, acţiunea, ca element material al 
infracţiunilor contra persoanei, constă, în esenţă, în efectuarea unei 
operaţiuni greşite în exercitarea actului medical. 

O să mă refer separat, în titlul dedicat cauzelor justificative şi de 
neimputabilitate, la acţiunea cu caracter involuntar (în ipoteza în 
care gestul profesionistului este pervertit, deviat, de disfuncțule 
aparaturii medicale) şi la semnificaţiile utilizării unei atare apara- 
turi2; de asemenea, şi în partea dedicată persoanei juridice se vor 
regăsi problemele privind funcționarea corespunzătoare a aparaturii”. 

Aici o să mă ocup numai de problemele „tipice” ale conduitei 
medicale comisive, tratate desigur prin prisma caracterului profe- 
sional al răspunderii pentru efectuarea actului medical. 

Din perspectiva obligaţiei medicale încălcate, elementul 
material comisiv corespunde, de cele mai multe ori, îndeplinirii 
necorespunzătoare a unei obligaţii medicale de a face, dar poate 
consta şi în încălcarea unei obligaţii de a nu face. 

Cât priveşte îndeplinirea necorespunzătoare a unei obligaţii de 
a face, fapta poate consta în diagnosticarea greșită, luarea unei 
anume măsuri terapeutice eronate şi aşa-numitele greșeli de tehnică 
medicală (executarea greșită a unei anume proceduri, aplicarea 
greşită a unui procedeu preventiv, mânuirea greşită a aparaturii 
medicale etc.). 

S-a reținut ca act material al infracțiunii de ucidere din culpă, 
spre exemplu, plasarea greșită a unui cateter, în cavitatea pleurală, 
în loc de vena subclaviculară, manevră care a provocat insuficiența 
cardio-respiratorie care a dus la deces”. 

Un alt exemplu ilustrativ pentru astfel de conduite: faptul 
comisiv constând în mânuirea defectuoasă a endoscopului în cadrul 


LF. Streteanu, op. cit., p. 389. 

2 Infra, Titlul IV, Capitolul II. 

* Infra, Titlul III, Capitolul III, Secţiunea a 3-a. 

+ Jud. Galaţi, sentința penală nr. 1141/2007, definitivă prin decizia 
penală nr. 427/2009 a C.A. Galaţi, nepublicate. 

unei proceduri de colposcopie, mânuire care a cauzat o vătămare 
ce constituia un risc între 0,3% şi 0,5% pentru investigaţiile de 
acest tip, dar care era un risc cunoscut, dovedit, ca atare medicul 
trebuia să-l aibă în vedere şi să acţioneze astfel încât să îl evite 
respectiv să asigure integritatea colului pe parcursul investigaţiei. | 
In cazul nerespectării unei obligații de a nu face, fapta comisivă 
constă în adoptarea unei conduite medicale interzise. Sunt astfel de 
situații, de exemplu, acordarea îngrijirilor medicale cu depăşirea 
specializării în situaţiile care nu constituie urgențe medicale, sau 
efectuarea unui act medical în lipsa consimțţământului pacientului. 


1.2.2. Conduite omisive 


Constituie inacţiune nerealizarea unei acţiuni posibile, pe care 
tăptuitorul avea obligaţia juridică de a o realiza”. „La inacțiune 
energia celui care stă pasiv nu este direct cauzală, nu tai 
ȘI nu dinamizează procesul cauzal; ea înlesnește însă acest proces 
lăsând cale liberă altor energii, care ar fi rămas ineficiente su 
efectele lor ar fi fost altele prin comportarea activă. De aceea, 


inacțiunea constituie și ea un antecedent, indirect şi implicit, în 


cauzalitatea rezultatului”. 


a. Art. 17 C.pen. în contextul malpraxisului 

Infracţiunile de care ne ocupăm aici sunt infracţiuni omisive 
improprii (sau comisive prin omisiune), având la bază o incrimi- 
nare pozitivă al cărei rezultat se poate produce şi printr-o inacţiune; 
specificul acestora este că făptuitorul nu împiedică producerea i 
rezultat pe care, în considerarea anumitor împrejurări, avea obli- 
gația de a-l împiedica. 

Infracţiunea comisivă prin omisiune nu era expres reglementată 
în Codul penal anterior, existenţa ei era însă recunoscută atât în 


SEI Mangu, op. cit., p. 306. 


2 A 
F. Streteanu, op. cit., p.216; G. Antoniu, Elementul material din 
doina de incriminare, în R.D.P. nr. 2/1999. 
V. Dongoroz și colaboratorii, Explicații teoretice ale Codului penal 


român, vol. I, ed. a 2-a, Editura Academiei Române, Ed. All Beck 
Bucureşti, 2003, p. 346. 

jurisprudență, cât şi în doctrină. În Codul penal actual ea este 
expres reglementată, în art. 17, care prevede că „infracţiunea comi- 
sivă care presupune producerea unui rezultat se consideră săvârşită 
şi prin omisiune când: a) exista o obligaţie legală sau contractuală 
de a acţiona; b) autorul omisiunii, printr-o acţiune sau inacţiune 
anterioară, a creat pentru valoarea socială protejată o stare de 
pericol care a înlesnit producerea rezultatului”; Codul penal a 
preluat condiţiile în care un fapt omisiv poate constitui elementul 
material al unei infracţiuni pe care, anterior, în lipsa unei regle- 
mentări exprese, le stabilise doctrina. 

În art. 17 C.pen., legiuitorul român a reglementat restrictiv” 
condiţiile în care o omisiune poate realiza elementul material al 
unei infracţiuni comisive: fie exista o obligaţie legală sau contrac- 
tuală a autorului omisiunii de acţiona, fie autorul omisiunii, 
printr-o acţiune sau inacţiune anterioară, a creat o stare de pericol 
care a înlesnit rezultatul. 

a.]. Existenţa unei obligaţii de a acţiona în sarcina profesio- 
nistului din domeniul medical 

În esenţă, condiţia este realizată atunci când putem identifica o 
obligaţie a cadrului medical de a preveni producerea rezultatului; 
desigur, obligaţia este de cele mai multe ori de mijloace, nu de 
rezultat, dar pasivitatea titularului ei va avea semnificația elemen- 
tului material al unei infracţiuni omisive improprii, element material 
apt de plano să angajeze răspunderea penală. 

Cea mai importantă condiţie pentru a putea considera un act 
omisiv ca fiind element material al unei infracţiuni este identifi- 
carea unei obligaţii de a împiedica, de a preveni producerea rezul- 
tatului. O astfel de obligaţie, de a împiedica producerea rezultatului 
tipic al unei infracţiuni, nu poate exista cu caracter general, în 
sarcina tuturor/oricărui subiect de drept. Ea există, în principiu, 
numai atunci când „între persoana ţinută să acţioneze şi valoarea 


! Pentru o trecere în revistă a problemelor conceptuale pe care le ridică 
reglementarea infracţiunii comisive prin omisiune, a se vedea C. Nicorici, 
Fundamentul teoretic al comisiunii prin omisiune, în CDP nr. 1/2019, 
p. 29-52. 

2 F. Streteanu, D. Niţu, op. cit., p. 287. 

socială ocrotită — care nu îi aparţine — există o legătură specială, ce 
face din respectiva persoană un garant în privinţa evitării rezulta- 
tului vătămător pentru valoarea socială protejată de normă”!. 

In activitatea din domeniul sănătăţii, profesionistul are, în tot 
timpul cât se află în exerciţiul profesiei, obligaţia generală de îngri- 
jire, instituită la nivel legal”. Existenţa acestei obligaţii în sarcina 
cadrului medical realizează în privinţa lui condiţia prevăzută la 
art. 17 lit. a) C.pen. 

Obligaţia cu caracter general se va concretiza cel mai adesea 
într-o serie de obligaţii pozitive particulare, specifice unui anume 
act medical; acestea din urmă se vor regăsi fie în acte legale, fie, 
adesea, în acte infralegale sau în lucrări cu valoare științifică. 

In principiu, în cazul infracţiunilor de rezultat va constitui 
element material al faptei numai acea omisiune corelativă unei 
acțiuni apte, prin ea însăși, să împiedice rezultatul prevăzut de 
norma incriminatoare; altfel spus, omisiunea este imputabilă numai 
dacă se poate identifica o acţiune ce ar avea aptitudinea de a 
împiedica rezultatul. 

Aparent, constituie un element de extremă dificultate a stabili 
care anume conduită ar avea în abstract aptitudinea de a împiedica 
un anumit rezultat; dacă în privinţa faptelor „de zi cu zi” este 
relativ simplu să determinăm, în lipsa oricărei pregătiri de specia- 
litate, care sunt, în principiu, consecinţele unei anume măsuri, în 
schimb, în cazul activităţilor profesionale dificultatea sporeşte pro- 
porțional cu gradul de specializare, de tehnicitate, de complexitate 
științifică a domeniului analizat. 

Caracterul profesional al răspunderii pe care o analizăm aici 
simplifică verificarea acestei condiţii — a aptitudinii în abstract a 
acțiunii (care se reproşează profesionistului că nu a îndeplinit-o) de 
a împiedica rezultatul, iată de ce: obligaţiile profesionistului sunt 
instituite în considerarea utilității lor generale, de plano, de a 
preveni urmări negative; așadar, stabilirea conduitei ideale (a stan- 
dardului profesional) şi a obligaţiilor profesionale ce reveneau unei 


„F Streteanu, op. cit., p. 398. 
Această obligaţie „constituie pivotul activităţii profesionistului” în 
raporturile cu pacienţii săi (. Turcu, op. cit., p. 261). 

anumite persoane semnifică identificarea acelei conduite care ar fi 
avut în abstract aptitudinea de a preveni rezultatul care a generat 
cercetarea penală; va rămâne numai de verificat dacă și în concret 
acţiunea ar fi avut aptitudinea de a împiedica rezultatul, aceasta fiind 
însă operaţiunea de stabilire a legăturii de cauzalitate (injra, $3). 

4.2. Autorul omisiunii a creat o stare de pericol pentru 
valoarea protejată prin incriminare 

Ipoteza legală instituie ea însăşi o obligaţie de a acționa pentru 
înlăturarea pericolului în sarcina persoanei care a creat pericolul. 
Pasivitatea care succedă unui atare comportament periculos va fi 
considerată element material al infracţiunii de rezultat în măsura în 
care rezultatul este înlesnit de comportamentul anterior al autorului 
omisiunii. Nu este necesar ca rezultatul să se datoreze exclusiv 
acestui comportament periculos, fiind suficient ca acesta din urmă 
sa-l fi înlesnit doar. 

Comportamentul periculos anterior este în afara conținutului 
infracțiunii. 

Elementul material al infracţiunii îl constituie omisiunea auto- 
rului comportamentului periculos de a lua măsuri pentru împiedi- 
carea producerii rezultatului. 

Însă, în măsura în care comportamentul periculos a fost singura 
cauză a rezultatului (pe care nu doar l-a înlesnit, ci l-a produs), 
atunci omisiunea ulterioară este cea care își pierde semnificaţia, 
întrucât acel comportament, şi nu omisiunea ulterioară lui, va 
constitui elementul material al infracțiunii. 

Distincția este numai aparent artificială, întrucât într-o plurali- 
tate de acte medicale ale aceleiaşi persoane nu este lipsit de 
relevanţă dacă, de exemplu, cauza exclusivă a decesului este un act 
comisiv (aplicarea greşită a unei tehnici chirurgicale), ori cel 
omisiv ulterior (lăsarea fără supraveghere a pacientului care 
suferise intervenţia chirurgicală), autorul actului comisiv nu va 
putea pretinde să i se rețină, drept element material al infracțiunii 
de ucidere din culpă, spre exemplu, omisiunea de a supraveghea 
pacientul după operaţie (aceasta avantajându-l din perspectiva 
aplicării legii penale mai favorabile, ori pentru aprecierea gravității 
în concret a faptei, ori pentru că privitor la omisiune poate invoca o 
cauză de neimputabilitate). 

b. Exemple de inacţiuni reţinute ca element material al 
celor două infracțiuni 

Constituie inacţiuni ce realizează elementul material al infrac- 
țiunilor conduite precum neacordarea asistenței medicale în timp 
util, lipsa de supraveghere a pacientului, omisiunea de a supune 
cazul unui medic specialist ori de a transfera pacientul la unitatea 
specializată, omisiunea de a obţine un consimțământ informat al 
pacientului, efectuarea incompletă a anamnezei etc. 

S-a reținut, spre exemplu, într-o speţă, că „elementul material 
constă în neacordarea unei asistențe medicale efective, respectiv 
fapta omisivă de a nu dispune trimiterea la un spital de urgenţă a 
pacientei în vederea internării, precum şi fapta omisivă de a nu 
dispune de urgenţă efectuarea examenului paraclinic”!. 

In altă cauză a fost condamnat chirurgul care „a lăsat pacienta 
să plece prematur din clinică (...) şi a omis să ia la cunoştinţă de 
rezultatul consultului reumatologic şi de examenul prescris de 
reumatolog (...), nu a verificat cauza durerilor foarte puternice ale 
pacientei şi a externat-o fără a întocmi analizele de sânge, deşi 
riscul de infecţie era unul important, ţinând de natura intervenţiei 
chirurgicale şi amplificat de obezitatea pacientei” ?. 

Nu sunt puţine situațiile în care malpraxisul constă în întoc- 
mirea necorespunzătoare, prin omisiune, a documentaţiei medicale 
(în acele cazuri în care o serie de acte medicale ori medico-farma- 
ceutice se succed, sunt interdependente). 

Spre exemplu, a fost condamnat medicul endocrinolog care, 
având în îngrijire curentă o pacientă suferind de obezitate şi diabet, 
a dispus, faţă de simptomele pacientei de la un anumit moment, 
efectuarea unor investigaţii (analize de laborator), dar a omis să 
impună efectuarea lor cu caracter urgent (instanţele reţinând că ar 
fi complinit această omisiune fie şi simpla înscriere pe biletul de 
trimitere a menţiunii privind urgenţa), a omis să verifice în 


| . i A ş . 
JCP de la Jud. sectorului 1 Bucureşti, încheiere din 1 februarie 2016, 
nepublicată (admițând plângerea împotriva unei soluţii de clasare, dispune 
inceperea judecății pentru fapta astfel descrisă). 


2 
| Cass. Crim., 23 februarie 2010 (www.Jegifiance.gouv.fr), reprodusă 
parţial şi în P. Mistrerta, op. cit., p. 188. 

perioada imediat următoare rezultatele investigaţiilor (instanţele 
rețin că, deşi nu a fost contactat de către pacientă, medicul ar îi 
trebuit sa solicite laboratorului rezultatele, întrucât cunoştea starea 
patologică a pacientei şi urmările pe care le-ar putea avea lipsa 
tratamentului adecvat în cazul anumitor valori ale analizelor) şi a 
omis să dea curs unei solicitări primite la cabinet prin fax, din 
partea altui doctor, care îşi exprima dorinţa de a comunica în legă- 
tură cu starea aceleiaşi paciente!. 

În același sens, în altă cauză s-a reţinut omisiunea medicului de 
a pune la dispoziţia celorlalți membri ai personalului medical 
informaţii complete privind cazul: „Inculpata a întocmit un bilet de 
trimitere pe care l-a înmânat medicului de pe ambulanţa care o 
transporta pe minoră, fără a consemna însă faptul că persoanei 
vătămate i s-a administrat ampicilină şi că a suferit un şoc anafilactic 
(...). În această instituţie sanitară (cea la care a fost transferată — 
n.0.), persoanei vătămate i s-a administrat din nou ampicilină injec- 
tabil, fapt care a determinat intrarea ei în şoc anafilactic (...). Omi- 
siunea consemnării exacte a tratamentului efectuat în documentele 
medicale de transfer a determinat repetarea şocului anafilactic, prin 
administrarea ampicilinei, în cursul internării ulterioare”. 

În considerarea obligaţiei de a asigura asistența medicală în 
situaţii de urgenţă, instituită prin art. 663 alin. (3) din Legea sănă- 
tății, a fost angajată răspunderea medicului care, aflat la o cabană 
unde o femeie trebuia să nască, a refuzat sa-i acorde asistență medi- 
cală, motivând că nu are specialitatea de obstetrică; dată fiind împre- 
jurarea că, din cauza izolării, nu exista posibilitatea să se apeleze la 
serviciile unui specialist, cel ce a refuzat intervenția a devenit res- 
ponsabil pentru prejudiciul provocat prin lipsa asistenţei medicale”. 


! Cass. Crim., 12 septembrie 2006 (www.legifrance.gouv.fr). 

Jud. Cluj Napoca, Secţia penală, sentința penală nr. 1491/2014, 
www.rolii.ro, reprodusă parţial și de G.A. Năsui în Malpraxisul medical. 
Particularităţile răspunderii civile medicale. Jurisprudenţă internă rele- 
vantă. Malpraxisul profesiilor liberale, ed. a 2-a, revăzută şi adăugită, 
Ed. Universul Juridic, Bucureşti, 2016, p. 277-288. 

* Apud F.I. Mangu, op. cit., p. 265; în speţă este vorba despre răspun- 
derea civilă, angajată în cadrul unui proces civil; considerentele sunt 
aplicabile şi răspunderii penale. 

În fine, pentru recurența lor în practică, trebuie amintite în cadrul 
acestei treceri în revistă a conduitelor omisive ce pot constitui 
elementul material al infracţiunilor şi acelea care constau în 
neindeplinirea obligaţiilor de supraveghere. Spre exemplu, a fost 
condamnat pentru infracţiunea de ucidere din culpă medicul aneste- 
zist care, neîndeplinindu-şi obligaţia de supraveghere, a părăsit sala 
de operaţii, ceea ce a dus la neobservarea unei decompensări cardio- 
vasculare suferite de pacienta supusă unei operaţii de cezariană şi, 
respectiv, la neluarea măsurilor de resuscitare în timp util. 

Tot în considerarea obligaţiei de supraveghere, dar ŞI a aceleia 
de a da indicaţiile necesare personalului din subordinea lui, s-a 
reținut fapta medicului obstetrician care „şi-a nesocotit propriile 
obligații prin aceea că a omis să dea instrucţiunile necesare moaşei 
și să examineze el însuși pacienta”; conduita medicului a fost reţi- 
nută alături de cea a moaşei, constând în fapta comisivă a acesteia 
de a proceda la întreruperea unei perfuzii, şi în cea omisivă de a nu 
fi observat existența unei hemoragii interne, omisiune datorată 
„necunoașşterii datelor dobândite ale ştiinţei, pe care în calitatea sa 
profesională nu le putea ignora””. 


1.2.3. Pluralitatea de conduite comisive și omisive ale 
aceleiaşi persoane 


Am arătat mai sus importanța delimitării corecte, dintre mai 
multe fapte ale aceleiași persoane, a aceleia care se va reţine ca 
element material al infracţiunii. În acest cadru, o privire specială 
cred că trebuie aruncată asupra a două categorii de activităţi: 
formularea diagnosticului şi alegerea conduitei medicale; condițiile 
în care astfel de acte se pot reţine ca element material al vreuneia 
dintre infracțiunile în discuţie reclamă o serie de precizări, dat fiind 
raportul lor cu principiul independenţei profesiei. 


a. Stabilirea diagnosticului; eroarea de diagnostic. Stabilirea 
diagnosticului este un act guvernat de obligaţii de mijloace. Diag- 


' Jud. Galaţi, sentinţa penală nr. 1695/2009, definitivă prin decizia 
penală nr. 182/2011 a C.A. Galaţi, nepublicate. 


* Cass. Crim., 21 octombrie 1998 (wwyw.legifrance.gouv.fr). 


